രാജീവ് ചേലനാട്ട്: യേശു എന്നാല്......\nPosted by Rajeeve Chelanat at 12:08 PM\nയേശു ഒരു കറുത്ത വര്‍ഗ്ഗക്കാരനാണ് എന്നതിന്\nഅജ്ഞാതനായ ആ കവി അഭിനന്ദനം അര്‍ഹിക്കുന്നു. എനിക്കിതില് എറ്റവും ഇഷ്ടപ്പെട്ടത്, സ്വഭാവികമായും\n“പക്ഷേ, യേശു ഒരു സ്ത്രീയായിരുന്നു എന്നതിന് മൂന്നു ശക്തിയായ വാദങ്ങളുണ്ട്“ എന്ന ഭാഗമാണ്.\nഇവിടെ ഇത് പോസ്റ്റ്ചെയ്തതിന് നന്ദി. മാതൃഭൂമി ആഴ്ച്ചപ്പതിപ്പ് വായിച്ചിട്ട് കാലമേറെ ആയി.\nഈ കവിത വായിച്ച ഇന്നലെ രാത്രി, ഉറങ്ങാനേ സാധിച്ചില്ല.\nഇനി മരിച്ചാലും വേണ്ടില്ല എന്നുപോലും തോന്നിപ്പോയി.\nശാലിനി പറഞ്ഞതുപോലെ എനിക്കും ഏറ്റവും ഇഷ്ടപ്പെട്ടത് യേശു സ്ത്രീയായിരുന്നു എന്ന ഭാഗം തന്നെയാണ്. എന്താ എഴുത്ത്.!\nതാങ്കള് അഭിപ്രായപ്പെട്ടതുപോലെ യേശുവിനെപ്പറ്റി ഇതുവരെ എഴുതപ്പെട്ടിട്ടുള്ളതിനെല്ലാം പകരം വയ്ക്കാവുന്ന കുറച്ചുവരികള്..\nഅജ്ഞാതനായ കവി ഒരായിരം അഭിനന്ദനങ്ങള് അര്‍ഹിക്കുന്നു.\nyou deserveapat\nഇന്നത്തെ തലമുറയുടെ വിവിധ മുഖങ്ങളെ യേശു എന്ന ബിംബത്തിലൂടെ കവി നന്നായി അവതരിപ്പീച്ചിരിക്കുന്നു.\nപണികള് ചെയ്തു തീര്‍ക്കാന് ബാക്കിയുള്ളതുകൊണ്ടു മരിച്ചിടത്തുനിന്നുപോലും അവന് എണീറ്റുവരേണ്ടിവന്നു.\nപകര്‍ത്തിയെഴുതാനുള്ള തിരഞ്ഞെടുപ്പ് ഉജ്ജ്വലം!!\nനല്ല ശക്തമായ കവിത, നല്ല വരികള്..\nപക്ഷേ ഇത് യേശുവിനെപ്പറ്റി എഴുതിയ നല്ല വരികള് എന്ന വാദത്തോട് യോജിപ്പില്ല.\nഇത് സ്ത്രീകളെപറ്റി എഴുതിയ ഒരു നല്ല കവിത എന്നേ പറയാന് കഴിയൂ. അതു പറയാനും, അതിലേക്ക് വരാനും യേശുവിന്റെ ജീവിതത്തെ ഉപയോഗിച്ചു എന്നേ ഉള്ളൂ.\nഅല്ലെങ്കില് സ്ത്രീകളുടെ ബുദ്ധിമുട്ടുകള് ,യേശുവിന്റെ ജീവിതത്തില് അദ്ദേഹം അനുഭവിച്ചതിന് തുല്യമാണെന്ന് പറയുന്ന ഒരു ആക്ഷേപ സാഹിത്യ കവിത.\nഎന്തായാലും ഈ കവിത ഓര്‍ത്തെടുത്ത് പ്രസിദ്ധീകരിച്ചതിന് രാജീവിന് അഭിനന്ദനങ്ങള്.\nനല്ലചിന്ത .. രാജീവിന്‍റേയും അഞ്ജാതനായ കവിയുടേയും\nഉത്തമന് ചേട്ടോ.. 'യേശു എന്നാല്' എന്നു തന്നെയല്ലേ കവിതയുടെ പേരു തന്നെ. തന്നെയുമല്ല ഇതില് സ്ത്രീകളെപ്പറ്റി പറയുന്നത് ഒരു ഭാഗത്തുമാത്രമല്ലേ?, ബാക്കി ഭാഗങ്ങളൊക്കെയൊ?..\nസ്ത്രീകളെപ്പറ്റിയെഴുതിയ കവിത എന്ന വാദഗതിയോട് യോജിക്കാന് കഴിയുന്നില്ല. ഒന്നുകില് ഒരുകവിതയെന്നോ, അല്ലെങ്കില് യേശുവിനെപ്പറ്റിയെഴുതിയ ഒരു നല്ലകവിതയെന്നൊ പറഞ്ഞിരുന്നെങ്കില് യോജിക്കാന് കഴിയുമായിരുന്നു.\nഅജ്ഞാതനായ ആ കവിയുടെ വാദങ്ങളോ....വീക്ഷണങ്ങളോ....എന്തായാലും....വായിച്ചപ്പോള് ഒരു രസം തോന്നി.....കൗതുകവും.......\nഇതിവിടെ പകര്‍ത്തിയതിനു ചേലനാട്ടിനു നന്ദി.....\nഅജ്ഞാത കവിയുടെ ശക്തമായ വരികള്, നിരീക്ഷണങ്ങള്!!\nരാജീവ്, പൊസ്റ്റിട്ടതിന് നന്ദി.\nശക്ക് പകരം സ പറയുന്നവര്‍ക്ക് ഒരു സ്പീച്ച് തെറാപ്പി പദ്യമാണിത്.\nയേശു ഒരു വിപ്ലവകാരി ആയിരുന്നു.\nമാര്‍ക്സും ആംഗല്‍സും വിപ്ലവത്തിന്റെ പ്രചോദനമുള്‍ക്കൊണ്ടത് യേശുവില് നിന്നായിരിക്കണം.\nയേശു ഒരു നല്ല കവിയായിരുന്നു.\nആകാശത്തിലെ പറവകള് വിതക്കുന്നി...\nയേശു എന്തല്ലായിരുന്നു എന്നതാണ് തെളിയിക്കാന് ബുദ്ധിമുട്ടുള്ളത്.\nഎന്നെ സംബന്ധിച്ചിടത്തോളം കടുത്ത ദുഖം വരുമ്പോള് ആശ്രയിക്കാനുള്ള അത്താണി.\nഞാന് യേശുവെ ഓര്‍ത്തു വിലപിക്കുന്നു - മുറിവുകളെ ഓര്‍ക്കുന്നു, മുള്‍ക്കിരീടത്തെ ഓര്‍ക്കുന്നു\nചാട്ടവാറുകളെ ഓര്‍ക്കുന്നു, ഒറ്റുകൊടുത്തവനെ ഓര്‍ക്കുന്നു, കുരിശുമരണത്തെ ഓര്‍ക്കുന്നു..\nഎനിക്കുമുമ്പില് പരമകാരുണീകനായ ആ തമ്പുരാന് അതാ\nഎന്റെ ദൈന്യതകളില് ആ സ്വാന്തനത്തിന്റെ ഹസ്തം. കണ്ണുകളീലെ സഹാനുഭൂതി.\nഎന്റെ കണ്ണുനീര് തുടക്കപ്പെടുന്നു. ദുഖം മറയുന്നു.\nദുഖത്തില് ഞാന് ക്രൈസ്തവനാകുന്നു.\nതാത്വികമായ ദൈവ് വിചാരത്തില് മുസല്‍മാനും,\nപ്രവര്‍ത്തികൊണ്ടും, ജന്മം കോണ്ടും,അനുഷ്ടാനങ്ങള് കൊണ്ടും, ആഗ്രഹങ്ങള് കൊണ്ടും ധ്യാനത്തിനായും ഞാന്\nയേശുവെക്കുറിച്ചെഴുതി വിവാദങ്ങളുണ്ടാക്കുന്നതിലും, ആറാം തിരുമുറിവു കണ്ടെത്തുന്നതിലും,\nഡാവിഞ്ചി കോഡുണ്ടാക്കുന്നതിലും പ്രശസ്ഥിക്കും ധനത്തിനും കാംക്ഷിക്കുന്ന 21 ആം നൂറ്റാണ്ടിന്റെ\nദുര്‍വൃത്തരായ തലമുറയെ ഞാന് കാണൂന്നു.\nഇത് ഇന്നലെ മാതൃഭൂമിയില് വായിച്ചിരുന്നു,നല്ല ഒരു കറുത്തവര്‍ഗ്ഗ/ സ്ത്രീപക്ഷ രചന എന്ന് തോന്നി.അയര്‍ലണ്ടുക്കരെയോ ഇറ്റലിക്കാരെയോ ജൂതന്മാരെയോ എനിക്കറിയില്ല.എങ്കിലും അതിലെ കറുത്ത ഹാസ്യം നന്ന്.\nഡാവിഞ്ചി കോഡും ആറാം തിരുമുറിവും ഒരു പോലെ കാണരുതെന്ന് അപേക്ഷ.തിരുമുറിവ് ഒരു ഗംഭീര നാടകമായിരുന്നു.Death time illussions ഒക്കെ നന്നായി അവതരിപ്പിച്ച നാടകം.അതിന്റെ മൂലകൃതിയായ കസാന്ദ് സാക്കീസിന്റെ "the last temptation of christ" നിരൂപക പ്രശംസ പിടിച്ച് പറ്റിയ ക്ലാസിക്കാണ്.(ഡവിഞ്ചി കോഡ് ഒരു ട്രാഷ് ആണ്).ഒരു നക്സല് കൊലക്കേസില്‍പ്പെട്ട് ജീവപര്യന്തക്കാരനായിരുന്നില്ല എങ്കില് പി.എം.ആന്റണി എന്ന് ആറാം തിരുമുറിവിന്റെ സംവിധായകന് കൂറേകൂടി ശ്രദ്ധേയമായ പഠനത്തിനര്‍ഹനാകുമായിരുന്നു.\nഈ കവിതയുടെ മൊത്തതിലുള്ള ഉദ്ദേശം അവസാനത്തെ വരികളില് മാത്രമാണുള്ളത്. അത് കവി വളരെ വ്യക്തമായും, ശക്തമായും എഴുതിയിട്ടുണ്ട്. ബാക്കിയുള്ള വരികള് അവയിലേക്കെത്തിപ്പെടാനുള്ള വഴികള് മാത്രമാണ്.\nഅത് താളത്തിനു വേണ്ടിയോ, ഒഴുക്കിനു വേണ്ടിയോ ആയിരുന്നു എന്നും വ്യക്തമാണ്.\n1. യേശു ഒരു കറുത്ത വര്‍ഗ്ഗക്കാരനായിരുന്നു എന്നതിന്റെ മൂന്നു കാരണങ്ങളിലും എനിക്ക് പ്രത്യേകിച്ച് അഭിപ്രായ പ്രകടനങ്ങള് ഇല്ല.\n2. യേശു ഒരു ജൂതനായിരുന്നു എന്നതിന്റെ കാരണമായി പറയുന്ന -\nഅവന് 32 വയസ്സു വരെ സ്വന്തം വീട്ടില് കഴിഞ്ഞു എന്നത് ബൈബിളില് ഒരിടത്തും പറയുന്നില്ല. ബാല്യം കഴിഞ്ഞാല് പിന്നെ, പരസ്യ ശുശ്രൂഷയുടെ കാലമായ അവസാന 3-4 വര്‍ഷങ്ങളെപ്പറ്റിയേ ബൈബിളില് പരാമര്‍ശിക്കുന്നുള്ളൂ. പരാമര്‍ശിക്കാതെ കിടക്കുന്ന ഇടവേളയില് യേശു ഇന്‍ഡ്യയില് വന്നു എന്നു വരെ ഇപ്പോള് പറയപ്പെടുന്നു.\nഈ ലിങ്ക് നോക്കൂ.\n3. ഇറ്റലിക്കാര് ആംഗ്യങ്ങള് കൊണ്ടാണോ സംസാരിക്കുക..?\n4. കാലിഫോര്‍ണിയായില് ബാര്‍ബര് ഷോപ്പുകളും, ഷൂ കടകളും ഒന്നും ഇല്ലേ ..? അവര് എത്ര പുതിയ മതങ്ങള് തുടങ്ങി ..?\n5. അയര്‍ലണ്ടുകാരൊക്കെ വിവാഹം കഴിക്കാതാണോ പുതിയ തലമുറയെ ഉണ്ടാക്കുന്നത്. ഏതായാലും യേശു അങ്ങനെ ചെയ്തു എന്നു പറയാഞ്ഞത് ഭാഗ്യം.\nഅവയൊക്കെ വെറും ഒരു ഭംഗിക്കു വേണ്ടി പറഞ്ഞിരിക്കുന്നു എന്നേ എനിക്കു തോന്നുന്നുള്ളൂ.\n(a)ഒരു മുന്നറിയിപ്പുമില്ലാതെ വീട്ടിലേക്ക് വരുന്നവര്‍ക്ക് (അവര് ബന്ധുക്കളൊ, ഭര്‍ത്താവിന്റെ കൂട്ടുകാരോ ആകാം) ഭക്ഷണം ഉണ്ടാക്കേണ്ടി വരുന്നവരും ...\n(b) ആണുങ്ങളോട് ഏതെങ്കിലും കാര്യം പറഞ്ഞ് പറഞ്ഞ് മടുക്കുന്നവരും (ഇത് എഴുതിയത് ഏതോ സ്ത്രീ വിമോചനക്കാരി ആണെന്ന് സംശയിക്കുന്നു)\n(c) അസുഖമായി കിടന്നാല് പോലും എല്ലാ പണികളും ചെയ്യേണ്ടി വരികയും ചെയ്യുന്ന ..\n... സ്ത്രീകളുടെ പങ്കപ്പാടുകളെ യേശുവിന്റെ കഷ്ടപ്പാടുകളോട് ഉപമിച്ചിരിക്കുന്നത് വളരെ ഭംഗിയായിരിക്കുന്നു. അത്തരത്തില് ഈ കവിത വളരെ ഉന്നത നിലവാരം പുലര്‍ത്തുകയും ചെയ്തിരിക്കുന്നു.\n(എന്റെ കാഴ്ച്ചപ്പാട് മാത്രമാണേ ... വിവരത്തിന്റെ കാര്യത്തില് ഞാന് തമന്(ഉ) വും, ശിശുവും ആണ്)\nരാധേയന് പറഞ്ഞതാണ് അതിന്റെ ശരിക്കുള്ള ശരി.\nജന്മവും കര്‍മ്മവും എല്ലാം കൊണ്ടും, മനുഷ്യനാവുകയാവില്ലേ ഏറെ നന്ന്, ഗന്ധര്‍വ്വ?\nമാതൃഭൂമിയില് വന്നതു കൊണ്ടൊരു പ്രത്യേക പരിവേഷം കൊടുക്കാന് ധൃതി വേണോ?\nനെറ്റില് വര്‍ഷങ്ങളായി അങ്ങോട്ടുമിങ്ങോട്ടും ഓടുന്ന ഒരു തമാശയാണു് ഇതു് -- അതിനെ കവിതയെന്നൊക്കെ കയറി പേരിടണോ?\nഎന്ന വരിയെ വളരെ ലളിതമായി,\nതീരെ ഭക്ഷണമില്ലാതിരുന്ന സമയത്ത് ഒരു നിമിഷത്തെ മുന്നറിയിപ്പില് ഒരു ആള്‍ക്കൂട്ടത്തെ അവന് ഊട്ടേണ്ടിവന്നു.\nഎന്നു പരിഭാ‍ഷപ്പെടുത്തിയതിലാണ് കവിത്വമെന്നു തോന്നുന്നു.\n(ഇംഗ്ലീഷ് വേര്‍ഷന് പലപ്പോഴായി ഫോര്‍വേഡഡ് മെയിലുകളില് ലഭിച്ചിട്ടുണ്ട്)\nഎന്തായാലും എഴുതിയ വ്യക്തി നോര്‍ത്ത്-അമേരിക്കനെന്നു വ്യക്തം :)\nദൗര്‍ഭല്ല്യതകളും ഭയവും മുന്വിധികളും അല്ലെ നമ്മളെ വഴി നടത്തുന്നത്.\nമതങ്ങളും ദൈവങ്ങളും ബഹുഭൂരിപക്ഷത്തിനാശ്വാസമേകുന്നു.\nഅത്തരം വരുന്ന ബഹുഭൂരിപക്ഷത്തിന്റെ ഭാഗമാകുന്നതാണെനിക്കിഷ്ടം.\nഇഷ്ടം മാത്രമല്ല അതാണ് ഞാന്. ഇങ്ങിനെ ആകുന്നതുകൊണ്ട് ഞാന് മനുഷ്യനല്ലാതാകുന്നുവൊ?.\nഏവുരാന് പറഞ്ഞതാണ് ശരി. ഇതിന് കവിതയുടെ പരിവേഷം വേണോ?.\nലോകത്തിലെ ബഹുഭൂരിപക്ഷത്തിന് സമധാനമേകുന്ന ആട്ടിടയനെ തമാശിക്കുന്നത്\nഒരു ഔചിത്യക്കുറവായെ ഞാനെടുക്കുകയുള്ളു. എന്നാല് അങ്ങിനെ ആയിരിക്കില്ല കുറേപേര്‍ക്ക്.\nബഹുമാനിക്കപ്പെടേണ്ട വ്യക്തികളെ സിനിമയില് ജഗതി പുറകില് നിന്ന് കാട്ടുന്ന ബാലിശമായ\nകൊഞ്ഞനംകുത്ത്തല് പോലേയുള്ള ഒന്നായെ എനിക്കീ കവിത എന്ന് വിശേഷിപ്പിക്കപ്പെട്ടതിനെ തോന്നിയുള്ളൂ.\nഇത് കവിതയെങ്കില് എനിക്ക് സംശയമാകുന്നു ഇതോ കവിത?????\nഇത് വി.കെ. ശ്രീരാമന് പവിത്രനെക്കുറിച്ചെഴുതിയ രസകരമായ ലേഖനത്തിന്റെ തുടക്കത്തിലുള്ളതല്ലേ? അതു കൂടി പരാമര്‍ശിക്കാമായിരുന്നു.\nഇത് നെറ്റില് പ്രചരിപ്പിക്കാന് വേണ്ടി മാത്രമുണ്ടാക്കിയ 'തമാശ'യായിരിക്കുമോ അതോ മുമ്പേ ഉണ്ടായിരുന്ന തമാശ ആരെങ്കിലും നെറ്റിലൂടെ പ്രചരിപ്പിച്ചതാണോ, ഇതു രണ്ടുമല്ലെങ്കില് ഇങ്ങനെയൊരു 'കവിത' വായിച്ചു രസം കയറിയ ഏതെങ്കിലും വിരുതന് തമാശരൂപേണ നെറ്റില് പ്രചരിപ്പിച്ചതാണെന്നു വരുമോ? അറിയാനുള്ള ആകാംക്ഷ കൊണ്ട് ചോദിച്ചതാണ്.\nഅടിക്കുറിപ്പ് വായിച്ചില്ല എന്നു തോന്നുന്നു.\nഏതെങ്കിലും ആനുകാലികങ്ങളില് വന്നതുകൊണ്ടല്ല, ഈ ആശയത്തിന്റെ ശക്തിയും പ്രസക്തിയും കണ്ടപ്പോള് പങ്കുവെക്കാം എന്നു വിചാരിച്ചു, അത്ര മാത്രം. പിന്നെ, ഈ കവിത ഒരു "തമാശ"യായാണോ തോന്നിയത്?\nപെരിങ്ങോടന്, എത്ര പെട്ടെന്ന് കവിയുടെ ദേശീയത നിര്‍ണ്ണയിച്ചു!! :-)\nയേശു ഒരു മലയാളിയായിരുന്നു എന്നതില് സംശയമില്ല. കാരണം:\nഒന്ന്: അവന് പാപികളുടെ നടുവില് ജീവിച്ചു.\nരണ്ട്: അവനു ഗിരിപ്രഭാഷണം ഇഷ്ടമായിരുന്നു.\nമൂന്ന്: അവനു 'വെള്ളത്തിന്റെ പുറത്തു' നടക്കാന് കഴിഞ്ഞിരുന്നു.\nഇവിടെ വീണ്ടും വരുന്നതിപ്പോഴാണ്.\nഅടിക്കുറിപ്പ് തീര്‍ച്ചയായും കണ്ടിരുന്നു. അതില് വി.കെ. ശ്രീരാമന്റെ ലേഖനത്തെക്കുറിച്ച് താങ്കള് പരാമര്‍ശിച്ചിട്ടില്ലല്ലോ. അത് വേണ്ടിയിരുന്നില്ലേ?\nരാജേഷിന്റെ കമന്റിന് ഒരു സല്യൂട്ട്!\nഇത് “റേഷ്യല് പ്രൊഫൈലിംഗിന്റെ“ ചുവ പറ്റിയ കറുത്ത ഹാസ്യം മാത്രമാണ്.\nകറുത്തവനേക്കുറിച്ചും സ്ത്രീകളേക്കുറിച്ചുമെഴുതിയത് അല്പം കാര്യം..ബാക്കിയൊക്കെ വെറും തമാശ.\nആ നിലവാരത്തില് ചിന്തിച്ചാല് യേശൂവിനെ ചെയ്തികള് വച്ചു ജര്‍മ്മനാക്കാം, ഗ്രീക്കാക്കാം, ഫ്രെഞ്ച് ആക്കാം വേണേല് അറബിയുമാക്കാം.\nഈ കണക്കില് രാജേഷ് വര്‍മ്മയുടെ വരികള് ഉദാത്തം എന്ന് പറയേണ്ടി വരും.\nഈ ബ്ലോഗ് നിലവാരം പോലുമില്ലാത കവിത വാ‍യിച്ച് ഉറക്കം നഷ്ടപ്പെട്ട താങ്കള് ഒരുകാരണവശാലും മില്‍ട്ടന്റെ ‘പറുദീസാ നഷ്ടം’ പോലുള്ള കൃതികള് വായിക്കരുത്; തട്ടിപ്പോകും!\n(ഇതിനെക്കാള് മഹത്തരമാണ് മുല്ലപ്പൂവിന്റെ രണ്ടുവരിക്കവിത - അര്‍ത്ഥം.)\nകവിതയായി തോന്നീല..ന്നാലും പുതുമയുണ്ട്.\n[അയര്‍ലാന്‍ഡുകാര് കല്യാണം കഴിക്കൂലേ...അപ്പൊ പിന്നെ കാര്യങ്ങളൊക്കെ എങ്ങനാ..?\nഭക്ഷണം ഉണ്ടാക്കലും തുണി അലക്കലും ഒക്കെ എങ്ങനാന്ന്..]


സുപ്രിം കോടതി വിധിയില് സന്തോഷം ഉള്ളതായി നമ്പി നാരാണന് | Reporter Live\nBy Web Desk\tSeptember 14, 2018 12:20 pm A+ A-\nതിരുവനന്തപുരം: സുപ്രിം കോടതി വിധിയില് സന്തോഷം ഉള്ളതായി ഐഎസ്ആര്‍ഒ ശാസ്ത്രഞ്ജന് നമ്പി നാരായണന്. പഴയതിലും മെച്ചപ്പെട്ട അവസ്ഥയാണ് ഇപ്പോള് ഉണ്ടായിരിക്കുന്നത്. കേസില് നഷ്ടപരിഹാസം നല്‍കണം എന്നു പോലും ഞാന് ആവശ്യപ്പെട്ടിരുന്നില്ല. കുറ്റക്കാര്‍ക്ക് ശിക്ഷ ലഭിക്കണം എന്നതായിരുന്നു എന്റെ ആവശ്യം.\nസിബിഐ അന്വേഷണം വേണം എന്നായിരുന്നു ആവശ്യപ്പെട്ടത്. ആവശ്യപ്പെട്ടത് എല്ലാം കിട്ടണം എന്നില്ല. എങ്കിലും സിബിഐ അന്വേഷണമായിരുന്നു ഉചിതം എന്നും അദ്ദേഹം പറഞ്ഞു. സുപ്രിം കോടതി വിധിയെ സ്വാഗതം ചെയ്യുന്നു. അന്വേഷണ ഉദ്യോഗസ്ഥരാണ് 50 ലക്ഷം രൂപ നല്‍കേണ്ടത് എങ്കില് അതാണ് അവര്‍ക്കുള്ള നല്ല ശിക്ഷ. വിധിയെക്കുറിച്ച് കൂടുതല് വ്യക്തത ലഭ്യമായതിനുശേഷം കൂടുതല് പ്രതികരിക്കാം എന്നും അദ്ദേഹം പറഞ്ഞു.\nഐഎസ്ആര്‍ഒ കേസില് നമ്പി നാരായണന് 50 ലക്ഷം രൂപ നഷ്ടപരിഹാരം നല്‍കണം എന്നാണ് സുപ്രിം കോടതി വിധി. നമ്പി നാരായണനെ അറസ്റ്റ് ചെയ്തത് അനാവശ്യമായിരുന്നു എന്നും കോടതി പറഞ്ഞു. കൂടാതെ ഐഎസ്ആര്‍ഒ ചാരക്കേസ് അന്വേഷിച്ച ഉദ്യോഗസ്ഥര്‍ക്കെതിരെ അന്വേഷണം നടത്താനും കോടതി ഉത്തരവിട്ടു. റിട്ടയേഡ് ജസ്റ്റിസ് ഡികെ ജെയിനിന്റെ നേതൃത്വത്തിലുള്ള കമ്മിറ്റിയാണ് അന്വേഷണം നടത്തുക.\nSep 14, 2018 12:20 pm


അഭികേന്ദ്രസരണം - സര്‍വ്വവിജ്ഞാനകോശം\nഗണിതശാസ്ത്രത്തില്, ഒരു പരിമാണം മറ്റൊരു പരിമാണത്തോട് അടുക്കുന്ന അവസ്ഥ. പരിമാണങ്ങളുടെ സീമോന്‍മുഖമായ പ്രയാണമാണ് അഭികന്ദ്രസരണം; സീമാവിമുഖമായത് അപകേന്ദ്രസരണവും. അനുക്രമങ്ങള്, ശ്രേണികള്, ഫലനങ്ങള് തുടങ്ങിയ ഗണിതശാസ്ത്രപരിമാണങ്ങള്‍ക്കെല്ലാം ഈ സ്വഭാവസവിശേഷതയുണ്ട്. ഗണിതശാഖയായ അനാലിസിസിലെ ഒരു മുഖ്യവിഷയമാണ് അഭികേന്ദ്രസരണം.\nപരിബന്ധമില്ലാതെ വര്‍ധിക്കുന്ന ഒരു ശ്രേണിയിലെ തുടര്‍ച്ചയായുള്ള പദങ്ങളുടെ ആകെത്തുക ഒരു സീമയിലേയ്ക്കടുക്കുന്നെങ്കില് ആ ശ്രേണി അഭികേന്ദ്രസരകമെന്നു പറയുന്നു. ഒരു ബിന്ദു അതിന്റെ പഥത്തിലൂടെ നീങ്ങിക്കൊണ്ട് മറ്റൊരു സ്ഥിരബിന്ദുവിലേക്ക് അടുക്കുമ്പോള് ചരബിന്ദുവും സ്ഥിരബിന്ദുവും തമ്മിലുള്ള ദൂരം പൂജ്യത്തിനോടടുക്കുന്നു. ആ ചരബിന്ദു അഭികേന്ദ്രസരകം ആണെന്നു പറയാം. ഒരു വക്രരേഖ അതിന്റെ അനന്തസ്പര്‍ശകത്തോട് അഭികേന്ദ്രസരകമാണെന്നു പറയുന്നത്, ആ രേഖയില് നിന്ന് സ്പര്‍ശകത്തിലേക്കുള്ള ദൂരം പൂജ്യത്തിനോട് അടുക്കുമ്പോഴാണ്. ഒരു രേഖ മറ്റൊന്നിനോട് അഭികേന്ദ്രസരകമാണെന്നു പറഞ്ഞാല് ആ രേഖ നീട്ടിക്കൊണ്ടുപോയാല് മറ്റേ രേഖയില് മുട്ടുമെന്നാണര്‍ഥം.\nനിരപേക്ഷ അഭികേന്ദ്രസരണം. ശ്രേണീപദങ്ങളുടെ നിരപേക്ഷമൂല്യങ്ങള് കൊണ്ടുണ്ടാകുന്ന ശ്രേണി അഭികേന്ദ്രസരകമാണെങ്കില്, ആദ്യത്തെ ശ്രേണി നിരപേക്ഷ അഭികേന്ദ്രസരകം ആണ്. Σan എന്ന ശ്രേണി നിരപേക്ഷ അഭികേന്ദ്രസരകമാകുമ്പോള് (1+an) എന്ന അനന്തഗുണിതം നിരപേക്ഷ അഭികേന്ദ്രസരകമാണെന്നു പറയുന്നു\n1 - +2-3+.........+ (-1)n-1 n+......\nഒരു നിരപേക്ഷ അഭികേന്ദ്രസരകശ്രേണിയാണ്;\n1 + + +... അഭികേന്ദ്രസരകമല്ല. എന്നാല്\n1 - + - +....... അഭികേന്ദ്രസരകമാണ്. ഈ സ്ഥിതിവിശേഷത്തിന് സോപാധിക അഭികേന്ദ്രസരണം (conditional convergence) എന്നു പറയുന്നു. ജ്യാമിതീയ ശ്രേണി (Geometric series) ആയ + + + ... + n +.... യുടെ ആദ്യത്തെ n പദങ്ങളുടെ ആകെത്തുക 1- n ആണ്.\nഅഭികേന്ദ്രസരണവൃത്തം. സമ്മിശ്രസംഖ്യാതലത്തിലെ (complex numbers) ഘാതശ്രേണികളെ (power series) അഭികേന്ദ്രസരകമാക്കുന്ന ബിന്ദുക്കള് ചേര്‍ന്ന് പരിധിയായിരിക്കുന്ന വൃത്തമാണ് അഭികേന്ദ്രസരകവൃത്തം. നിരപേക്ഷ അഭികേന്ദ്രസരകമാകുന്നത് വ്യാസാര്‍ധമുള്ള വൃത്തത്തിന്‍മേലും അതിനകത്തുമാണ്; പുറമേ അപകേന്ദ്രസരകവും.\nഏകതാന (uniform) അഭികേന്ദ്രസരണം.ഒരു ശ്രേണിയുടെ തീരുമാനിക്കപ്പെടാവുന്നത്ര വിദൂരമായ ഒരു പദം മുതല് തുടര്‍ന്നെല്ലാംകൂടി ആശിക്കുന്നത്ര ചെറുതായിരിക്കാനുള്ള സാധ്യതയുണ്ടെങ്കില് ആ ശ്രേണി ഏകതാന അഭികേന്ദ്രസരകമാണ്. (a,b) എന്ന അന്തരാളത്തില് --- ഒരു ധനവാസ്തവികസംഖ്യയായിരിക്കെ, k എന്നൊരു നില മുതല് n > k, x (a,b) യിലെ ഏതു ബിന്ദുവുമായിരിക്കെ,-/---------//ആകുമെങ്കില്-/------/ശ്രേണി ഏകതാന അഭികേന്ദ്രസരകം ആണ്. ഒരു നില മുതല് എല്ലാം എടുക്കുന്നതിനുപകരം അവിടം മുതല് ഏതെങ്കിലും രണ്ടുപദങ്ങള്, അതായത്-/--------// ഉം -/------/തമ്മിലുള്ള നിരപേക്ഷ വ്യത്യാസം ഏറ്റവും ചുരുങ്ങിയിരുന്നാലും വ്യവസ്ഥ പൂര്‍ണമാകുന്നു. ഉദാ. (-3, 3) അന്തരാളത്തില് -3 < x < 3, f(x) = 1 / (1 - x/3), //----------// പോലെ ദോലനസ്വഭാവമുള്ള ശ്രേണികള് (oscillating seris) ഉണ്ട്.\nഅഭികേന്ദ്രസരണ പരീക്ഷണങ്ങള്. 1. പൊതുതത്ത്വം. ----എന്നൊരു ധനവാസ്തവികസംഖ്യ തന്നാല്, n-ന് N-നേക്കാള് വലിയ എല്ലാ നിസര്‍ഗസംഖ്യകള്‍ക്കും യോജിക്കുന്ന തരത്തില്----നെ അപേക്ഷിച്ചുള്ള ഒരു നിസര്‍ഗസംഖ്യ N = N() ഉണ്ടായിരിക്കണം. ഇത് a_1 + a_2 + ... a_n ... എന്ന ശ്രേണിയുടെ അഭികേന്ദ്രസരണത്തിന് അവശ്യവും മതിയായതുമായ (necessary and sufficient) വ്യവസ്ഥയാണ്.\n2. താരതമ്യപരീക്ഷണം (Comparison Test).\n(a) a_n----o,b_n---o: kn-നെ ആശ്രയിക്കാത്ത നിസര്‍ഗ സംഖ്യ, n > N ആയിരിക്കെ ആകുന്ന വിധത്തിലുള്ള ഒരു നിസര്‍ഗസംഖ്യ ച;അഭികേന്ദ്രസരകം. ഇത്രയും വ്യവസ്ഥകളില്, അഭികേന്ദ്രസരകമാണ്. ഇവിടെ ;അപകേന്ദ്രസരകമായിരിക്കയും മറ്റു വ്യവസ്ഥകള് ഉണ്ടായിരിക്കുകയുമാണെങ്കില്, അപകേന്ദ്രസരകമാണ്.\n(b) a_n---o;b_n----o;k, m n-നെ ആശ്രയിക്കാത്ത ധനസംഖ്യകള് n>N, k<a_n/b_n< m ആകുന്നവിധം n > N; ഈ വ്യവസ്ഥകള് അനുസരിച്ചാല് --b_nഅഭികേന്ദ്രസരകമോ അപകേന്ദ്രസരകമോ ആകുന്നതിനുസരിച്ച് --a_n ഉം അതുപോലെ അതേ ക്രമത്തിലാകും.\n3. അംശബന്ധപരീക്ഷണം അഥവാ ദാലെംബര് പരീക്ഷണം. a_n > o, n+1 / മി = p\nആണെങ്കില്, , a_n,p < 1 ആകുമ്പോള് അഭികേന്ദ്രസരകവും p >1 ആകുമ്പോള് അപകേന്ദ്രസരകവുമായിരിക്കും.\n4. കോഷി പരീക്ഷണം. , സീമ എങ്കില് , p < 1 ആകുമ്പോള് അഭികേന്ദ്രസരകവും p > 1 ആകുമ്പോള് അപകേന്ദ്രസരകവുമായിരിക്കും.\n5. പൊതുപരീക്ഷണം അഥവാ കുമ്മര് പരീക്ഷണം. a_n>o; യ b_n>o, അപകേന്ദ്രസരകം എന്നു സങ്കല്പിക്കുക.\nസീമ-----ആയിരിക്കും. k > o അല്ലെങ്കില് k < o അനുസരിച്ച് അഭികേന്ദ്രസരകമോ അപകേന്ദ്രസരകമോ ആയിരിക്കും.\n5. റാബി പരീക്ഷണം.------------------- ആകുമ്പോള്\nഎന്നു സങ്കല്പിക്കുക. എന്നാല് q > 1 അഥവാ q < 1 ആയിരിക്കുന്നതനുസരിച്ച് അഭികേന്ദ്രസരകമോ അപകേന്ദ്രസരകമോ ആകും.\n6. ഗോസ് പരീക്ഷണം. റാബി പരീക്ഷണത്തില് q-ന്റെ മൂല്യം 1 ആയാല് ആ പരീക്ഷണംകൊണ്ട് ഒരു പ്രയോജനവും ഉണ്ടാകുന്നില്ല. അതിനാല് ഗോസ് അത് അല്പം പരിഷ്കരിച്ചു:\nആണെങ്കില് 1-നേക്കാള് വലുതോ ചെറുതോ ആകുന്നതനുസരിച്ച്അഭികേന്ദ്രസരകമോ അപകേന്ദ്രസരകമോ ആയിത്തീരും.\nഈ പരീക്ഷണങ്ങളുടെ പരിഷ്കരിച്ച പതിപ്പുകളായി പലതും വേറെയുണ്ട്. നിരപേക്ഷ അഭികേന്ദ്രസരണത്തിനും ഏകതാന അഭികേന്ദ്രസരണത്തിനും പരീക്ഷണങ്ങളുണ്ട്.\n8. ആബല് പരീക്ഷണം. ധനാത്മകവും ഏകദിഷ്ടവും (monotonic) ആയ ഫലനമാണ്; അഭികേന്ദ്രസരകം. എന്നാല് -ഉം അഭികേന്ദ്രസരകമാണ്.\n9. വെയര്‍സ്റ്റ്രോസ് പരീക്ഷണം. അഭികേന്ദ്രസരകം; എങ്കില് എന്ന വ്യവസ്ഥയില്‍ഏകതാന അഭികേന്ദ്രസരകമാണ്.\nആയിരിക്കട്ടെ. എങ്കില് |x| < R ആകുമ്പോള് അഭികേന്ദ്രസരകവും |x| > R ആകുമ്പോള് അപകേന്ദ്രസരകവുമായിരിക്കും. R അഭികേന്ദ്രസരണ വ്യാസാര്‍ധമാണ്. ഉം,-------- R അഭികേന്ദ്രസരണവ്യാസാര്‍ധവും ആയിരിക്കെ, ------ ഏകതാന അഭികേന്ദ്രസരകമാകും.\nയുഗ്മശ്രേണികള്‍ക്കും (double series) ഇത്തരം പരീക്ഷണങ്ങള് ഉണ്ട്. നോ: അനന്തശ്രേണികള്, അനലിറ്റിക് നമ്പര് തിയറി, അനാലിസിസ്, അനുക്രമം, ഫലനം\n"http://web-edition.sarvavijnanakosam.gov.in/index.php?title=%E0%B4%85%E0%B4%AD%E0%B4%BF%E0%B4%95%E0%B5%87%E0%B4%A8%E0%B5%8D%E0%B4%A6%E0%B5%8D%E0%B4%B0%E0%B4%B8%E0%B4%B0%E0%B4%A3%E0%B4%82" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 06:55, 8 ഏപ്രില് 2008.\nഈ താള് 3,057 തവണ സന്ദര്‍ശിക്കപ്പെട്ടിട്ടുണ്ട്.


Emalayalee.com - ഈ തുരുത്തില് ഇത്തിരി നേരം (കവിത-ജയന് വര്‍ഗീസ്)\nഈ തുരുത്തില് ഇത്തിരി നേരം (കവിത-ജയന് വര്‍ഗീസ്)\nSAHITHYAM 25-Apr-2018 ജയന് വര്‍ഗീസ്\nഭാവമേ, വരുന്നു ഞാന്\nരോദനം ശ്രവിച്ചുവോ ?\nട്ടകലം മാത്രം ! എന്റെ\nജീവിതം ത്രസിക്കുന്നു !\nഇല്ല! ഞാന് ജീവിച്ചില്ലാ,\nജീവിതം വിതുന്പുന്നു !\nക്ഷീര വീഥിയില്, സൗര\nഎന്റെ ഗ്രാമത്തില്, ഒരു\nസുന്ദര പുളകമായ് ,\nവന്നു ഞാന്, കാലത്തിന്റെ\nകൈവിരല് തുന്പില് തൂങ്ങി....!\nപുലരി ത്തുടുപ്പിനെ ;\nകുളിര് തെന്നലെ, തുള്ളി\nയിത്തിരി മോഹങ്ങളേ ?\nമൊത്തുവാ, നതില് നിന്നു\nഖഡ്ഗമെന് മുന്നില് നിന്നു ?\nചങ്ങല കിലുങ്ങുന്നു ?\nവരകള് തീര്‍ത്തേന് മേനി\nക്കിനിയും മേലാ, ശക്തി\nചോരുന്നു, കിതയ്ക്കുന്നു !\nമിരിപ്പൂ, മരിക്കുവാന് ?\nഇല്ല ! എന് മനസ്സിന്റെ\nവിടരും തിരിനാളം !\nഇല്ല ! ഞാന് മരിക്കുന്നി\nചില്ലയില് ഒരു മൊട്ടായ്\nഒന്നു മാറുന്നു രൂപ\nരുറയായ് മാത്രം, വീണ്ടു\nമൊന്നില് നിന്നാരംഭിക്കാന് ...,\nചേതന വിടര്‍ന്നെങ്കില് ?\nമര്‍മ്മരം രചിച്ചെങ്കില് !\nസത്യമായ് വളരുന്നെങ്കില് !\nഇനിയും കരയില്ല !\nകുളിരില് ചേര്‍ക്കാന്, മാറി\nലമര്‍ത്താന് വിളിക്കുന്നു !\nനിന്നിലേ ക്കലിയുവാന് !!\nഎന്തിനു കരയുന്നു കവി നീ തേങ്ങീടുന്നു\nഎന്തിനു പഴിക്കുന്നു നാടിനെ നാട്ടാരെ നീ?\nപോയ കാലത്തെ ചൊല്ലി കരഞ്ഞിട്ടെന്തു കാര്യം\nപോയതു പോയി അവ തിരികെ വരില്ലിനി\nപിന്നോക്കം നോക്കീടാതെ മുന്നോട്ടു കുതിക്ക നീ\nപിന്നാലെയുണ്ടു ഞങ്ങൾ തുല്യ ദുഖിതരേറെ\nനരയ്ക്കും കുരച്ചിടും പല്ലുകൾ കൊഴിഞ്ഞിടും\nമൊരിഞ്ഞു തൊലി ചുക്കി ചുളിഞ്ഞുപോകും പിന്നെ\nമറക്കാൻ സമയമായി ഇന്ത്യയും കേരളവും\nമറക്കാൻ കഴിയാത്തെ നിന്റെയാ കൊച്ചു ഗ്രാമോം\nനമുക്കായ് കാത്തു നിൽപ്പൂ കാലത്തിൻ പ്രഭു മുന്നിൽ\nഹമുക്ക്; കൊണ്ടുപോകും നമ്മളെ ഒന്നൊന്നായ്\nഉണ്ടീ ഐക്യനാട്ടിൽ ഒട്ടേറെ നിന്നെപ്പോലെ\nകുണ്ഠിതരായി സ്വന്ത ചങ്ങല കാലിലുള്ളോർ\nപൊട്ടിക്കു അവരുടെ ബന്ധനം സദ് കവിതയാൽ\nകിട്ടട്ടെ അവർക്കൽപ്പം സ്വാതന്ത്രിയോം ശുദ്ധ വായൂം\nജയൻ സാഹിബ് ഇങ്ങള് പുലിയാണ് കേട്ടോ. വെറും പുലിയല്ല കവിതാലോകത്തെ പുലി. എയ്തു സാഹിബേ, ദൈവത്തെ മനസ്സിൽ വച്ച് ധാരാളം എയ്തു. എന്തിനാണ് ഞമ്മയ്ക് അറിയാൻ ബയ്യാത്ത ബിഷയങ്ങൾ എയ്തി ബഹളം കൂട്ടുന്നത്. ഇമ്മടെ ആൻഡ്രുസ് സാർ പറയുന്നത് ശരിയാണ്. പക്ഷെ മാത്തുള്ള സാഹിബ് സമ്മതിക്കൂല. പഹയന്മാർ പോരടിക്കട്ടെ. ജയൻ സാഹിബ് ഇങ്ങള് നല്ല ലേഖനങ്ങൾ, കബിതകൾ ഒക്കെ എയ്തി ഇമ്മിണി ബല്യ ആളാകുക. അപ്പോൾ അസ്സലാമു അലൈക്കും.\nകേകയിൽ താളം ചവിട്ടി ചവിട്ടി....\nഇതാണ് കവിത. മനോഹരം!


വെള്ള ഗൗണിൽ തിളങ്ങി കെയ്റ്റ് രാജകുമാരി; ആ കമ്മൽ ആരുടെ? | Kate Midilton | White Gown | Princess Dayana |\nഗൗണിൽ തിളങ്ങി കെയ്റ്റ് രാജകുമാരി; കമ്മൽ ഡയാനയുടെ?\nമനോരമ ലേഖകൻ February 11, 2019 05:37 PM IST\nബ്രിട്ടീഷ് അക്കാദമി ഫിലിം അവാർഡ് (ബിഎഎഫ്ടിഎ) വേദിയിൽ തിളങ്ങി കെയ്റ്റ് മിഡില്‍ടണ് രാജകുമാരി. ഭർത്താവ് വില്യം രാജകുമാരനൊപ്പമെത്തിയ കെയ്റ്റിനെ ഒപ്പിയെടുക്കാനായിരുന്നു ക്യാമറാ കണ്ണുകൾ മൽസരിച്ചത്.\nഫാഷൻ ലോകത്തിനു പ്രിയങ്കരിയായ കെയ്റ്റ് ഇത്തവണയും ആരാധകരുടെ പ്രതീക്ഷ തെറ്റിക്കാതെയാണ് പരിപാടിക്കെത്തിയത്. ഒഴുകി കിടക്കുന്ന തൂവെള്ള ഗൗണിൽ രാജീകമായി വേദിയിലെത്തി. വണ് ഷോൾഡർ ഗൗണിൽ നെറ്റുകൊണ്ടുള്ള പൂക്കൾ തുന്നിപിടിപ്പിച്ചിരുന്നു. അലക്സാണ്ടർ മക്‌ക്വീൻ ആണ് കെയ്റ്റിനായി ഗൗൺ ഒരുക്കിയത്.\nഇതിനൊപ്പം ഡയാന രാജകുമാരിയുടെ വജ്ര കമ്മലായിരുന്നു കെയ്റ്റ് ധരിച്ചത് എന്നും റിപ്പോര്‍ട്ടുകളുണ്ട്. കറുത്ത സ്യൂട്ട് അണിഞ്ഞാണു വില്യം രാജകുമാരൻ എത്തിയത്.\nസമൂഹമാധ്യമങ്ങളില് കൂടുതൽ ചർച്ച ചെയ്യപ്പെട്ടത് ഡയാനയുടേതെന്നു സംശയിക്കുന്ന ആ വജ്ര കമ്മലുകൾ തന്നെ. 1995ല് സെറിബ്രൽ പാൾസി ഫൗണ്ടേഷന്റെ ഹ്യൂമനിറ്റേറിയന് അവാർഡ് വാങ്ങാൻ എത്തിയപ്പോൾ ഡയാന വജ്ര കമ്മലുകൾ ധരിച്ചിരുന്നു. അതിനോടു സാദൃശ്യമുള്ളതാണ് കെയ്റ്റിന്റെ കമ്മല്. എന്നാൽ ഡയാനയുടെ കമ്മൽ തന്നെയാണെന്നു സ്ഥിരീകരിച്ചിട്ടില്ല.\nലണ്ടനിലെ റോയൽ ആൽബർട്ട് ഹാളിലായിരുന്നു പുരസ്കാരദാന ചടങ്ങ്. വില്യം രാജകുമാരനാണു നിലവിൽ അക്കാദമിയുടെ പ്രസിഡന്റ്.


'ഇത് നിങ്ങളുടെ വീടല്ല, ടോയ്‌ലറ്റില് പോയി മുലയൂട്ടൂ'; ബ്രസ്റ്റ് ഫീഡിങ് റൂം ചോദിച്ച യുവതിയെ അപമാനിച്ച - Samakalika Malayalam\n'ഇത് നിങ്ങളുടെ വീടല്ല, ടോയ്‌ലറ്റില് പോയി മുലയൂട്ടൂ'; ബ്രസ്റ്റ് ഫീഡിങ് റൂം ചോദിച്ച യുവതിയെ അപമാനിച്ച് ഷോപ്പിങ്മാള്, ഒടുവില് മാപ്പ് പറച്ചില്\nBy സമകാലിക മലയാളം ഡെസ്‌ക് | Published: 29th November 2018 03:06 PM |\nLast Updated: 29th November 2018 03:06 PM | A+A A- |\nകൊല്‍ക്കത്ത: കുഞ്ഞിനെ മുലയൂട്ടാനുള്ള 'ബ്രസ്റ്റ് ഫീഡിങ് റൂം' ഏതെന്ന് ചോദിച്ചപ്പോള് ടോയ്‌ലറ്റില് പോയി പാലുകൊടുത്തോളൂവെന്ന് മറുപടി നല്‍കിയ ഷോപ്പിങ്മാള് അധികൃതര്‍ക്കെതിരെ വ്യാപക പ്രതിഷേധം. കൊല്‍ക്കത്തയിലെ സൗത്ത് സിറ്റി മാളിലാണ് സംഭവം.\nഏഴ്മാസം പ്രായമുള്ള കൈക്കുഞ്ഞുമായി മാളിലെത്തിയ ഇവര് കുട്ടി വിശന്നു കരഞ്ഞതിനെ തുടര്‍ന്ന് മുലയൂട്ടുന്നതിനുള്ള മുറി അന്വേഷിച്ചു. ഈ മാളില് അങ്ങനെയൊരു മുറി ഇല്ലെന്നും വേണമെങ്കില് ബാത്ത്‌റൂം ഉപയോഗിച്ചു കൊള്ളൂവെന്നുമായിരുന്നു ജീവനക്കാരന്റെ മറുപടി. ഇതേത്തുടര്‍ന്നാണ് ഇവര് ഫേസ്ബുക്ക് പേജില് സംഭവം എഴുതിയത്. 'മുലയൂട്ടാനൊരു സ്ഥലം പോലുമില്ലാതെ എന്തൊരു മാളാണിത്? വലിപ്പം മാത്രമേയുള്ളൂ ഉപയോഗമില്ല. നിങ്ങളുടെ ജീവനക്കാരന് എന്നോട് ടോയ്‌ലറ്റില് പോയി കുഞ്ഞിന് പാലുകൊടുക്കൂവെന്നാണ് പറഞ്ഞത്. വൃത്തികെട്ട സ്ഥലം ' എന്നായിരുന്നു ഷോപ്പിങ് മാളിന്റെ പേജില് അഭിലാഷ അരൂപ്ദാസ് എന്ന യുവതി എഴുതിയത്.\nഇത് പോസ്റ്റ് ചെയ്തതിന് പിന്നാലെ ' ചെല്ലുന്ന സ്ഥലമെല്ലാം നിങ്ങളുടെ വീടല്ലെന്നും വീട്ടിലെ സൗകര്യങ്ങള് പ്രതീക്ഷിക്കരുതെന്നും മറ്റുള്ളവരുടെ സ്വകാര്യതയെ മാനിക്കാന് പഠിക്കൂ ' എന്നുമായിരുന്നു മാള് ജീവനക്കാരന് ഔദ്യോഗിക ഫേസ്ബുക്ക് പേജില് നിന്നും നല്‍കിയ മറുപടി.\nനിരുത്തരവാദപരമായ കമന്റ് സമൂഹ മാധ്യമങ്ങളില് വലിയ വിവാദമാണ് സൃഷ്ടിച്ചത്. അപമാനകരമാണ് മാള് അധികൃതരുടെ മറുപടിയെന്നും കണ്‍സ്യൂമര് കോര്‍ട്ടിനെ സമീപിക്കുമെന്നും യുവതി വ്യക്തമാക്കിയതോടെ കമന്റ് പേജില് നിന്നും ഡിലീറ്റ് ചെയ്തു. ഇതോടെ യുവതി അതിന്റെ സ്‌ക്രീന് ഷോട്ടുകള് ഫേസ്ബുക്കില് പോസ്റ്റ് ചെയ്യുകയായിരുന്നു.\nവിവാദം രൂക്ഷമായതോടെ മാപ്പ് പറഞ്ഞ് മാള് അധികൃതര് ഫേസ്ബുക്ക ്‌പോസ്റ്റിട്ടു. ഷോപ്പിങ്മാളിന്റെ നിര്‍മ്മാണം പൂര്‍ത്തിയാവാത്തതിനാല് സംഭവിച്ചു പോയതാണെന്നും ബുദ്ധിമുട്ട് നേരിട്ടതില് ക്ഷമ ചോദിക്കുന്നുവെന്നും അവര് കുറിച്ചു. കുട്ടികള്‍ക്കായി ഒന്നാം നിലയില് ബേബി ചെയ്ഞ്ചിങ് റൂമുണ്ടെന്നും കിഡ്‌സ് ടോയ്‌ലറ്റ് സംവിധാനം ഏര്‍പ്പെടുത്തിയിട്ടുണ്ടെന്നും വിശദീകരണക്കുറിപ്പില് പറയുന്നു. അപകീര്‍ത്തികരമായി കമന്റിട്ട ജീവനക്കാരനെതിരെ നടപടി സ്വീകരിച്ചിട്ടുണ്ടെന്നും അധികൃതര് പോസ്റ്റില് വ്യക്തമാക്കി.\nഎന്നാല് അരമണിക്കൂറോളം മാളില് തിരഞ്ഞിട്ടും കുട്ടികള്‍ക്കായുള്ള യാതൊരും സംവിധാനവും കണ്ടെത്താനായില്ലെന്ന് യുവതി ഇതിന് മറുപടി നല്‍കിയിട്ടുണ്ട്. കുട്ടിക്ക് പാല് കൊടുക്കുന്നതിനായി ബഞ്ച് പോലും തനിക്ക് ലഭിച്ചില്ലെന്നും ഒടുവില് ട്രയല് റൂമില് കയറിയാണ് പാല് കൊടുത്തതെന്നും യുവതി എഴുതി.\nമാള് അധികൃതരുടെ മാപ്പ് പറച്ചില് പ്രഹസനമാണെന്നും പാല്കുടിക്കാതെ വളര്‍ന്നവരാണോ അവിടെയുള്ളതെന്നും ആളുകള് പ്രതികരിക്കാന് തുടങ്ങി. ഇതോടെ റിവ്യൂ ഓപ്ഷന് പേജില് നിന്നും ഷോപ്പിങ്മാള് അധികൃതര് നീക്കം ചെയ്യുകയായിരുന്നു. നിയമനടപടി മാള് അധികൃതര്‍ക്കെതിരെ സ്വീകരിക്കുമെന്ന് യുവതി വ്യക്തമാക്കിയിട്ടുണ്ട്.\nMother kid kolkotta breastfeeding room asked to use toilet ബ്രസ്റ്റ് ഫീഡിങ് റൂം South city mall സൗത്ത് സിറ്റി കൈക്കുഞ്ഞു


'ഓഡി കാര് ചേസ് ചെയ്തു, അപകടശേഷം തിരികെ എത്തി'; മിസ് കേരളയുടെ മരണത്തിൽ നിർണായക വെളിപ്പെടുത്തൽ | janakeeyam\nകൊച്ചിയിലുണ്ടായ വാഹനാപടകത്തിൽ മുൻ മിസ് കേരളയടക്കം മൂന്ന് പേർ മരിച്ച സംഭവത്തിൽ പുതിയ വെളിപ്പെടുത്തൽ. ഒരു ഓഡി കാർ ചേസ് ചെയ്തത് കൊണ്ടാണ് അപകടം ഉണ്ടായതെന്ന് കാറോടിച്ചിരുന്ന അബ്ദുൽ റഹ്മാൻ പോലീസിന് മൊഴി നൽകി.കൂടാതെ ഓഡി കാർ പിറകെ പായുന്ന സിസിടിവി ദൃശ്യങ്ങൾ പൊലീസിന് ലഭിച്ചിട്ടുണ്ട്. ഇരു സംഘവും മത്സരയോട്ടം നടത്തിയതാണോ എന്ന് പൊലീസിന് സംശയിക്കുന്നു.\nഎന്നാൽ മിസ് കേരള അടക്കം മൂന്ന് പേർ കൊല്ലപ്പെട്ടത് അപകട മരണം ആണെന്ന കാര്യത്തിൽ പൊലീസിന് സംശയമില്ല. പക്ഷെ ഇതിലേക്ക് നയിച്ച കാരണങ്ങളാണ് ഇപ്പോൾ പോലീസ് പ്രധാനമായും അന്വേഷിക്കുന്നത്.തിനിടെയാണ് കേസിൽ വഴിത്തിരിവിന് ഇടയാക്കിയേക്കാവുന്ന അബ്ദുൾ റഹ്മാൻറെ മൊഴി. അപകടത്തിനിടയാക്കിയ കാറോടിച്ചിരുന്നത് മാള സ്വദേശിയായ അബ്ദുൾ റഹ്മാനാണ്. അപകടത്തിൽ ഗുരുതരമായി പരിക്കേറ്റ് റഹ്മാൻ ഇപ്പോൾ ജുഡിഷ്യൽ കസ്റ്റഡിയിൽ പാലാരിവട്ടം മെഡിക്കൽ സെൻറർ ആശുപത്രിയിൽ ചികിത്സയിലാണ്. ആശുപത്രിയിൽ വെച്ച് നടത്തിയ ചോദ്യം ചെയ്യലിലാണ് ഇയാൾ ഒരു ഓഡി കാർ പിന്തുടർന്നത് മൂലമാണ് അപകടം ഉണ്ടായതെന്ന് മൊഴിനൽകിയത്. അപകട ശേഷം നിമിഷങ്ങൾക്കകം ഓഡി കാർ തിരികെ അപകടസ്ഥലത്തെത്തുന്ന ദൃശ്യങ്ങൾ പൊലീസിന് ലഭിച്ചിട്ടുണ്ട്. ഇടപ്പള്ളിയിൽ എത്തിയ ശേഷമാണ് കാർ തിരികെ വന്നത്.\nഗുരുതരമായ നിയമനടപടികളിൽ നിന്ന് രക്ഷപ്പെടാനാണോ റഹ്മാൻ കാർ ചേസിൻറെ കാര്യം പറയുന്നതെന്ന സംശയവും പൊലീസിനുണ്ട്. ഓഡി കാറിലുണ്ടായിരുന്ന റോയ് അടക്കമുള്ളവരെ വിശദമായി ചോദ്യം ചെയ്ത് ഇക്കാര്യത്തിൽ കൂടുതൽ വ്യക്തത വരുത്താനാണ് പോലീസ് ശ്രമം. ചികിത്സയിൽ കഴിയുന്നതിനാൽ ഇതുവരെ റഹ്മാനെ പൊലീസിന് കസ്റ്റഡിയിൽ ചോദ്യം ചെയ്യാൻ കഴിഞ്ഞിട്ടില്ല. നിശാ പാർട്ടി നടന്ന ഫോർട്ട്കൊച്ചിയിലെ നമ്പർ 18 ഹോട്ടലിൽ റോയ് ഉൾപ്പെടെ ഉണ്ടായിരുന്നതായി തെളിഞ്ഞിട്ടുണ്ട്. പാർട്ടി നടന്ന രാത്രിയിലെ ഹോട്ടലിലെ ചില സിസിടിവി ദൃശ്യങ്ങൾ കാണാതായതിലും പൊലീസിന് ചില സംശയങ്ങൾ ഉയർന്നിട്ടുണ്ട്.


ഐസ്‌വാള്: മിസോറാം നിയമസഭാ തെരഞ്ഞെടുപ്പില് 15 വനിതാ സ്ഥാനാര്‍ത്ഥികള് മത്സരിച്ചെങ്കിലും എല്ലാവരും പരാജയമാണ് ഏറ്റുവാങ്ങിയത്. 209 സ്ഥാനാര്‍ത്ഥികള് മത്സരിച്ച തെരഞ്ഞെടുപ്പില് 15 വനിത സ്ഥാനാര്‍ത്ഥികളാണ് ഉണ്ടായിരുന്നത്. 7,07,395 സമ്മതിദായകരില്6,20,332 സമ്മതിദായകരാണ് ഇത്തവണ വോട്ടു രേഖപ്പെടുത്തിയത്.\nആകെ 40 മണ്ഡലങ്ങളാണ് മിസോറാമില് ഉള്ളത്. ഇതില് 21 സീറ്റുകളാണ് കേവലഭൂരിപക്ഷത്തിന് വേണ്ടത്. പുരുഷ മേധാവിത്വമുള്ള മിസോറാമില് വനിതകളെ പ്രധാന രാഷ്ട്രീയ പാര്‍ട്ടികള് സ്ഥാനാര്‍ത്ഥികളായി മത്സരിപ്പിക്കാത്തതാണ് പരാജയത്തിന്റെ കാരണമെന്ന് രാഷ്ട്രീയ നിരീക്ഷകര് പറയുന്നു.\n40 അംഗ സഭയില് 26 സീറ്റുകളില് മിസോ നാഷണല് വിജയിച്ചു. ഒരു സീറ്റില് മാത്രമാണ് ബിജെപി ജയിച്ചത്. 14,482 വോട്ടുകളാണ് 15 വനിതാ സ്ഥാനാര്‍ത്ഥികള്‍ക്കുമായി ലഭിച്ചത്. സോറം പീപ്പിള് മൂവ്‌മെന്റിന്റെ ലാല്‍റിന്‍പുയ് ആണ് എറ്റവും കൂടുതല് വോട്ടു നേടിയത്. 3,991 വോട്ടുകളാണ് ഇവര്‍ക്ക് ലഭിച്ചത്.\nTags: Election State


പൊതുചടങ്ങുകളില് ഇനിമൊമെന്റോകളോ ബൊക്കകളോ വേണ്ട, പുസ്തകങ്ങള് മതി; വേറിട്ട തീരുമാനവുമായി ടി.എന് പ്രതാപന് – Chandrika Daily\nBy web desk 1 Sunday June 23, 2019 08:30 am\nപൊതുചടങ്ങുകളില് ഇനിമൊമെന്റോകളോ ബൊക്കകളോ വേണ്ട, പുസ്തകങ്ങള് മതി; വേറിട്ട തീരുമാനവുമായി ടി.എന് പ്രതാപന്\nതൃശൂര്: സമൂഹത്തില് വായനയുടെ സംസ്‌കാരം വളര്‍ത്താന് വേറിട്ട തീരുമാനത്തില് എത്തിയിരിക്കുകയാണ് തൃശൂര് ലോക്‌സഭാ മണ്ഡലത്തില് നിന്നുള്ള എം.പിയായ ടി.എന് പ്രതാപന്. പൊതുചടങ്ങുകളില് പൂച്ചെണ്ടുകള്‍ക്കും ബൊക്കകള്‍ക്കും പകരം ഇനി…\nതൃശൂര്: സമൂഹത്തില് വായനയുടെ സംസ്‌കാരം വളര്‍ത്താന് വേറിട്ട തീരുമാനത്തില് എത്തിയിരിക്കുകയാണ് തൃശൂര് ലോക്‌സഭാ മണ്ഡലത്തില് നിന്നുള്ള എം.പിയായ ടി.എന് പ്രതാപന്. പൊതുചടങ്ങുകളില് പൂച്ചെണ്ടുകള്‍ക്കും ബൊക്കകള്‍ക്കും പകരം ഇനി തനിക്ക് പുസ്തകങ്ങള് തന്നാല് മതിയെന്ന് എം.പി ഫെയ്‌സ്ബുക് കുറിപ്പിലൂടെ അറിയിച്ചു. ഈ പുസ്തകങ്ങള് എല്ലാം തന്റെ ഗ്രാമത്തിലെ വായനശാലയിലേക്ക് സമര്‍പ്പിക്കാനന് തീരുമാനിച്ച കാര്യവും കുറിപ്പില് പറയുന്നുണ്ട്.\nപാര്‍ലമെന്റ് അംഗമെന്ന നിലയില് ഞാന് പങ്കെടുക്കുന്ന പൊതുസ്വകാര്യ ചടങ്ങുകളില് നിന്ന് മോമെന്റോകളോ ബൊക്കകളോ ഷാളുകളോ ഒന്നും സ്വീകരിക്കേണ്ട എന്ന് തീരുമാനിച്ചു. പകരം, സ്‌നേഹത്തോടെ എനിക്ക് ഒരു പുസ്തകം തന്നാല് മതി. വളരെ കുറഞ്ഞ സമയം മാത്രം ‘ആയുസ്സുള്ള’ പൂച്ചെണ്ടുകള്‍ക്കും മറ്റുമായി ചിലവാക്കുന്ന പണമുണ്ടെങ്കില് ഏതുകാലത്തും ശാശ്വതമായി നിലനില്‍ക്കുന്ന അറിവിന്റെ ഒരു വസന്തം നമുക്ക് പങ്കുവെക്കാമല്ലോ? അക്ഷരങ്ങളുടെയും അറിവിന്റെയും സംസ്‌കാരത്തിന്റെയും അലങ്കാരങ്ങളോളം വരില്ലല്ലോ മറ്റൊന്നും.\nCategories: Culture, News, Views Tags: TN PRATHAPAN


ലാവലിന് കേസില് പിണറായി വിജയനെ കോടതി വിമര്‍ശിച്ചു\nJune 17, 2011 ദേശീയം\nകൊച്ചി: എസ്.എന്.സി. ലാവ്‌ലിന് കേസില് സി.പി. എം. സംസ്ഥാന സെക്രട്ടറി പിണറായി വിജയന് സി.ബി.ഐ കോടതിയുടെ വിമര്‍ശനം. ഒഴിവാക്കാനാകാത്ത പൊതുയോഗങ്ങളില് പങ്കെടുക്കേണ്ടതിനാല് കോടതിയില് ഹാജരാകാന് കഴിയില്ലെന്ന അപേക്ഷ നല്‍കിയതിനാണ് വിമര്‍ശനം.\nകോടതി ആവശ്യപ്പെടുന്ന ദിവസം ഹാജരാകാമെന്ന് തുടര്‍ന്ന് പിണറായിയുടെ അഭിഭാഷകന് കോടതിയെ അറിയിച്ചു.\nലാവ്‌ലിന് കേസില് ഹാജരാകാന് കഴിയാത്ത പ്രതികള് നല്‍കിയ അപേക്ഷ പരിഗണിക്കുമ്പോഴാണ് കോടതി ഏഴാം പ്രതിയായ പിണറായി വിജയനെതിരെ പരാമര്‍ശം നടത്തിയത്. കേസില് ആകെയുള്ള ഒമ്പത് പ്രതികളില് രണ്ട് പേര് മാത്രമാണ് ഇന്ന് ഹാജരായത്. ബാക്കിയുള്ളവര് വിവിധ കാരണങ്ങള് ചൂണ്ടിക്കാട്ടി അവധിക്കുള്ള അപേക്ഷ നല്‍കിയിരുന്നു.\nപൊതുയോഗം ഒരു പ്രതിക്ക് കോടതിയില് ഹാജരാകാതിക്കുന്നതിന് മതിയായ കാരണമല്ലെന്ന് സി.ബി.ഐ പ്രത്യേക കോടതി ജഡ്‌ജി ജോസ് തോമസ് പരാമര്‍ശിച്ചു.\nകേസിലെ ആറാം പ്രതിയും ലാവ്‌ലിന് കമ്പനിയുടെ മുന് സീനിയര് വൈസ് പ്രസിഡന്റുമായ ക്‌ളോസ് ടെന്‍ഡ്രലിനെതിരെ കോടതി ജാമ്യമില്ലാ വാറണ്ട് പുറപ്പെടുവിച്ചു. ഒന്‍പതാം പ്രതിയായ ലാവ്‌ലിന് കമ്പനിക്കെതിരെ വീണ്ടും സമന്‍സ് പുറപ്പെടുവിച്ചു. കേസ് ഡിസംബര് 19 ന് വീണ്ടും പരിഗണിക്കും.


വായിൽ മുറിവുകൾ, ഒരു മാസത്തിലേറെയായി പട്ടിണി; കാട്ടാന ചരിഞ്ഞ നിലയിൽ | Elephant dies in Mudumalai Tiger Reserve\nവായിൽ മുറിവുകൾ, ഒരു മാസത്തിലേറെയായി പട്ടിണി; മുതുമലയിൽ കാട്ടാന ചരിഞ്ഞ നിലയിൽ\nമനോരമ ലേഖകൻ April 05, 2021 02:26 PM IST\nഗൂഡല്ലൂർ മുതുമല കടുവ സങ്കേതത്തിലെ അവരല്ലയിൽ 15 വയസ്സുള്ള കൊമ്പനാനയെ ചരിഞ്ഞ നിലയിൽ കണ്ടെത്തി. വായിൽ മുറിവുകൾ ഉണ്ടായതിനെ തുടർന്ന് പട്ടിണി കിടന്നാണ് കാട്ടാന ചരിഞ്ഞത്. വേനൽ രൂക്ഷമായതിനെ തുടർന്ന് ഈ പ്രദേശത്ത് വനത്തിലെ ജലസ്രോതസ്സുകൾ വറ്റി വരണ്ടു. കാട്ടിൽ തീറ്റയുമില്ലാതായിട്ടുണ്ട്. ആനയുടെ വായിൽ പല്ലുകൾക്കിടയിൽ മുറിവുണ്ടായി പഴുത്ത നിലയിലായിരുന്നു. ഒരു മാസത്തിലേറെയായി ഭക്ഷണം കഴിക്കാനാകാതെ അവശനിലയായിരുന്നു. പോസ്റ്റ്മോർട്ടത്തിന് ശേഷം ജഡം വനത്തിലുപേക്ഷിച്ചു.\nതീറ്റയും വെള്ളവും തേടി വന്യമൃഗങ്ങൾ നാട്ടിലേക്ക്\nകത്തുന്ന വേനലിൽ കരിഞ്ഞുണങ്ങിയ വനത്തിൽ നിന്നു തീറ്റയും വെള്ളവും തേടി വന്യമൃഗങ്ങൾ നാട്ടിലിറങ്ങുന്നത് പതിവായി. വനത്തിലെ നീർചാലുകളും കുളങ്ങളുമെല്ലാം വരണ്ടു. നിബിഡ വനത്തിൽ അവശേഷിക്കുന്നത് കരികിലകളും ഉണങ്ങിയ പുല്ലും മാത്രം. ബന്ദിപ്പൂർ കടുവ സങ്കേതവും അതോടുചേർന്ന വന്യജീവി സങ്കേതവുമാണ് കൂടുതല് വരണ്ടുണങ്ങിയത്. ഈ വനപ്രദേശത്തെ ആനയും മാനുകളുമാണ് വിശപ്പും ദാഹവുമകറ്റാന് പരക്കം പായുന്നത്. കന്നാരംപുഴയാണിപ്പോള് ഇവയ്ക്ക് ഏക ആശ്രയം.\nആനകള് കൂട്ടമായെത്തി വെളളം കുടിക്കുന്നതു പതിവുകാഴ്ച. പകല്‍സമയത്ത് പുഴയിലിറങ്ങുന്ന ആനകള് വനത്തിലേക്ക് മടങ്ങും. എന്നാല് രാത്രിയെത്തുന്നവ കൃഷിയിടങ്ങളിലെത്തും. വനാതിര്‍ത്തിയിലെ വൈദ്യുതി വേലി കടന്നാണ് പലപ്പോഴും കൃഷിയിടങ്ങളിലെത്തുന്നത്. ഒന്നും ഒന്നരയും കിലൊമീറ്റര് അകലെയുള്ള തോട്ടങ്ങളിലും ആനയും പന്നിയും മാനുകളുമെത്തി കൃഷിനശിപ്പിക്കുന്നു. കന്നാരംപുഴക്കരയിലെ വണ്ടിക്കടവ് മുതല് കൊളവള്ളി വരെയുള്ള വനാതിര്‍ത്തിയിലാകമാനം വന്യമൃഗങ്ങളാണ്.\nEnglish Summary: Elephant dies in Mudumalai Tiger Reserve


17 വര്‍ഷങ്ങള്‍ക്ക് ശേഷമുള്ള അഭിമുഖം; ഭാവന അനുഭവിച്ചതിനെ കുറിച്ച് വെളിപ്പെടുത്തി സംയുക്ത വര്‍മ്മ - മലയാളം ന്യൂസ് പോർട്ടൽ\nHome Film News 17 വര്‍ഷങ്ങള്‍ക്ക് ശേഷമുള്ള അഭിമുഖം; ഭാവന അനുഭവിച്ചതിനെ കുറിച്ച് വെളിപ്പെടുത്തി സംയുക്ത വര്‍മ്മ\n17 വര്‍ഷങ്ങള്‍ക്ക് ശേഷമുള്ള അഭിമുഖം; ഭാവന അനുഭവിച്ചതിനെ കുറിച്ച് വെളിപ്പെടുത്തി സംയുക്ത വര്‍മ്മ\nമലയാളികള്‍ക്ക് ഏറെ ഇഷ്ടമാണ് നടി സംയുക്ത വര്‍മ്മയെ. സിനിമയില് നിന്നു മാറി നില്‍ക്കുകയാണെങ്കിലും മലയാളികള്‍ക്കിടയില് ഇന്നും ഏറെ ആരാധകരുളള നടിയാണ് സംയുക്ത. യോഗ ജീവിതത്തിലെ ദിനചര്യപോലെ അനുഷ്ഠിക്കുന്ന ഒരാളാണ് സംയുക്ത.\n17 വര്‍ഷങ്ങള്‍ക്ക് ശേഷം സംയുക്ത ഒരു മാധ്യമത്തിന് നല്‍കിയ അഭിമുഖമാണ് ഇപ്പോള് ശ്രദ്ധേയമാകുന്നത്. നടി ഭാവന താരത്തിന്റെ ഏറ്റവും അടുത്ത സുഹൃത്തുക്കളില് ഒരാളാണ്. ഭാവന ഈയടുത്ത് കാലത്ത് അനുഭവിച്ചതിനെ കുറിച്ച് തുറന്നു പറയുകയാണ് സംയുക്ത.\n‘ഭാവന എനിക്ക് സഹോദരിയെ പോലെയാണ്. എന്റെ സഹോദരിയുടെ കൂടെയാണ് ആ കുട്ടി പഠിച്ചത്. അങ്ങനെയൊരു പരിചയം കൂടി എനിക്ക് ഭാവനയുമായിട്ടുണ്ട്. ഭാവന നിങ്ങള് കാണുന്ന പോലെ അത്ര സ്‌ട്രോങ്ങും ഒക്കെ ആണെങ്കിലും കഴിഞ്ഞു പോയ രണ്ട് മൂന്ന് വര്‍ഷം ആ കുട്ടി കടന്നു പോയ മെന്റല് ട്രോമ ചെറിയ ട്രോമയൊന്നുമല്ലായിരുന്നു. ഞങ്ങള് അടുത്ത ആള്‍ക്കാര് മാേ്രത കണ്ടിട്ടുള്ളു. പൊട്ടിച്ചിതറി താഴെ വീണ് കരഞ്ഞ് തളര്‍ന്ന് പോയിടത്തു നിന്ന് വന്നിട്ടുള്ളതാണ്.\nഅതീന്ന് ഒരു ശക്തി വന്നിട്ടുള്ള കുട്ടിയാണ്. എന്റെടുത്തും മഞ്ജുവിന്റെ അടുത്തും പറയാറുണ്ട്, ഞാന് ആത്മഹത്യ ചെയ്യാത്തത് അമ്മയെ ആലോചിച്ചിട്ട് മാത്രമാണ്. അച്ഛന് മരിച്ചിട്ട് അധികം ആയിട്ടില്ല. വളരെ നല്ലൊരു ഭര്‍ത്താവും കുടുംബവും സഹോദരനും നല്ല സുഹൃത്തുക്കളും ഉള്ള ആളാണ് ഭാവന. നല്ല സപ്പോര്‍ട്ടാണ് എല്ലാവരും ഭാവനയ്ക്ക്. അതൊക്കെയാണ് ഇന്ന് ആ കുട്ടി സ്‌ട്രോങ്ങ് ആയതിന് പിന്നിലെന്നും സംയുക്ത പറയുന്നു.\nPrevious articleപ്രിയപ്പെട്ടവള്‍ക്കൊപ്പം!! പുതിയ ഫോട്ടോയുമായി മീനാക്ഷി\nNext articleസൂപ്പര് ഹോട്ടായി സൈഷ സെഹ്ഗാല്; ബ്ലൗസ് ലെസ്സ് ലുക്ക് വൈറലാകുന്നു\n‘ന്റിക്കാക്കാക്കൊരു പ്രേമണ്ടാര്‍ന്ന്’ ലൊക്കേഷനില് ഭാവനയെത്തിയപ്പോള് – വീഡിയോ\n‘ആ തീരുമാനം അപ്പോള് എടുക്കേണ്ടത് തന്നെയായിരുന്നു’; രജനീകാന്ത് ചിത്രം വേണ്ടെന്ന് വെച്ചതിനെ കുറിച്ച് സംയുക്ത വര്‍മ്മ\nഅഭിനയിക്കാനറിയുമോ? ഭാവനയുടെ ചിത്രത്തിലേക്ക് ആളെ ആവശ്യമുണ്ട്\nദിലീപ് ആണ് ഇത് ചെയ്തതെങ്കിൽ ശിക്ഷ അർഹിക്കുന്നു നടി ഗായത്രി സുരേഷ് !!\nഭാവന സിനിമ നടിയായത് കൊണ്ട് അല്ല സ്ത്രികൾ അവരെ പിന്തുണക്കുന്നത് ആൻസി വിഷ്ണു !!\nഭാവനയെ വിളിച്ചപ്പോൾ സര്‍ക്കാര് നയിക്കുന്ന ഐഫ്ഫ്‌കെ വേദിയില് ദിലീപിനെ എന്തുകൊണ്ട് വിളിച്ചില്ല !!\nFilm News June 28, 2022, 2:03 PM\nFilm News June 30, 2022, 12:50 PM


‘ഗുരുദേവ്’ എന്ന് ആദരപൂര്‍വ്വം അറിയപ്പെട്ടിരുന്ന പ്രശസ്ത ബംഗാളി സാഹിത്യകാരനാണ്, രബീന്ദ്രനാഥ് ടാഗോര്. കവി, തത്ത്വചിന്തകന്, ദൃശ്യ കലാകാരന്,കഥാകൃത്ത്, നാടക കൃത്ത്, ഗാനരചയിതാവ്, നോവലിസ്റ്റ് , സാമൂഹികപരിഷ്‌കര്‍ത്താവ് തുടങ്ങി നാനാമേഖലകളില് വ്യക്തിമുദ്ര പതിപ്പിച്ച അദ്ദേഹത്തിന് 1913ല് സാഹിത്യത്തിനുള്ള നോബല് പുരസ്‌കാരം ലഭിച്ചു.\nകൊല്‍ക്കത്തയില് 1861 മെയ് 7ന് ദേബേന്ദ്രനാഥ് ടാഗോറിന്റെയും ശാരദാ ദേവിയുടെയും പതിനാലു മക്കളില് പതിമ്മൂന്നാമനായാണ് രബീന്ദ്രനാഥ് ടാഗോര് ജനിച്ചത്. തുടര്‍ന്ന് വീടിനടുത്തുള്ള പ്രാഥമിക വിദ്യാലയത്തിലായിരുന്നു അദ്ദേഹത്തിന്റെ വിദ്യാഭ്യാസം തുടങ്ങിയത്. പിതാവിനോടൊപ്പം നടത്തിയ ഭാരത പര്യടനത്തില് ടാഗോര് ജീവചരിത്രങ്ങള്, ചരിത്രം, ഖഗോള ശാസ്ത്രം, ആധുനിക ശാസ്ത്രം, സംസ്‌കൃതം, കാളിദാസ കൃതികള് തുടങ്ങിയവ പഠിച്ചു.\nതന്റെ അവസാന വര്‍ഷങ്ങളില് ആധുനിക ശാസ്ത്രത്തോട് താല്‍പര്യം കണിച്ച ടാഗോര് ‘വിശ്വ പരിചയ്’ എന്ന ശാസ്ത്ര ലേഖനങ്ങളുടെ ഒരു സമാഹാരം 1937ല് രചിച്ചു. ജീവശാസ്ത്രത്തിലും ഭൗതികശാസ്ത്രത്തിലും ജ്യോതിശാസ്ത്രത്തിലും ടാഗോര് നടത്തിയ പഠനങ്ങള് അദ്ദേഹത്തിന്റെ കവിതകളിലും കഥകളിലും പ്രതിഫലിച്ചിരുന്നു. നീണ്ട കാലത്തെ രോഗാവസ്ഥയ്ക്കു ശേഷം ടാഗോര് 1941 ഓഗസ്റ്റ് 7ന് തന്റെ ജന്മ ഗൃഹമായ ജൊറസങ്കോവില് വച്ച് മരണമടഞ്ഞു.


19-year-old man arrested for molesting 16-year-old girl in Varkala\nവർക്കല ചെമ്മരുതിയിൽ 16 കാരിയെ പ്രണയം നടിച്ച് വശീകരിച്ച ശേഷം പീഡിപ്പിച്ച കേസിൽ 19-കാരൻ പിടിയിൽ\nതിരുവനന്തപുരം: വർക്കല ചെമ്മരുതിയിൽ 16 കാരിയെ പ്രണയം നടിച്ച് വശീകരിച്ച ശേഷം പീഡിപ്പിച്ച കേസിൽ 19-കാരൻ പിടിയിൽ. വർക്കല ചിലക്കൂർ ഗ്രാലികുന്ന് ഷർമാനത്ത് മൻസിലിൽ സുൽഫാനെയാണ് അയിരൂർ പൊലീസ് പിടികൂടിയത്. സ്കൂളിൽ പോകുന്ന ദിവസങ്ങളിൽ വഴിമധ്യേ വച്ച് പ്രതി പെൺകുട്ടിയുടെ പുറകെ കൂടി ബന്ധം സ്ഥാപിക്കുകയായിരുന്നു എന്ന് പൊലീസ് പറയുന്നു.\nആറ് മാസം മുൻപ് പെൺകുട്ടിയുടെ വീട്ടിൽ എത്തിയ സുൽഫാൻ കുട്ടിയെ തട്ടിക്കൊണ്ടു പോകാൻ ശ്രമം നടത്തിയിരുന്നുയെന്നും ഇത് രക്ഷകർത്താക്കൾ ഇടപെട്ട് തടഞ്ഞിരുന്നുയെന്നും പൊലീസ് പറയുന്നു. എന്നാൽ പെൺകുട്ടിയുടെ ഭാവി ഓർത്ത് അന്ന് വീട്ടുകാർ സംഭവം പൊലീസിൽ പരാതി പെട്ടിരുന്നില്ല. എന്നാൽ ഇക്കഴിഞ്ഞ 28ന് രാത്രി സുൽഫാൻ പെൺകുട്ടിയുടെ വീട്ടിലെത്തുകയും തന്ത്രപൂർവ്വം പെൺകുട്ടിയെ തട്ടിക്കൊണ്ടു പോവുകയുമായിരുന്നുയെന്നും പൊലീസ് പറയുന്നു.\nപെൺകുട്ടിയെ കാണാത്തതിനെ തുടർന്ന് രക്ഷിതാക്കൾ അയിരൂർ പൊലീസിൽ പരാതി നൽകിയിരുന്നു. ഇതിനിടയിൽ പുലർച്ചയോടെ പ്രതി കുട്ടിയെ തന്ത്രപൂർവം വീട്ടിൽ തിരികെ കൊണ്ടാക്കി കടന്നു. തുടർന്ന് നടത്തിയ അന്വേഷണത്തിലാണ് പ്രതിയെ പിടികൂടിയത്. പെൺകുട്ടിയെ വൈദ്യപരിശോധനയ്ക്ക് വിധേയമാക്കിയ ശേഷം മാതാവിന്റെയും പെൺകുട്ടിയുടേയും മൊഴി മജിസ്ട്രേറ്റിൻ്റെ സാനിധ്യത്തിൽ രേഖപ്പെടുത്തി. പോക്സോ വകുപ്പ് പ്രകാരം പ്രതിക്കെതിരെ കേസെടുത്തു. കോടതിയിൽ ഹാജരാക്കിയ സുൽഫാനെ റിമാൻഡ് ചെയ്തു.


മെക്‌സിക്കോയില് വെടിവയ്പ്; 14 പോലിസുകാര് കൊല്ലപ്പെട്ടു\nMon Apr 12 2021 02:29:10 GMT+0530 (India Standard Time)\nRSN15 Oct 2019 4:48 AM GMT\nമെക്‌സിക്കോ സിറ്റി: പടിഞ്ഞാറന് മെക്‌സിക്കോയില് പോലിസ് വാഹന വ്യൂഹത്തിന് നേരെയുണ്ടായ വെടിവയ്പില് 14 പോലിസുകാര് കൊല്ലപ്പെട്ടു. മൂന്നു പേര്‍ക്ക് പരിക്കേറ്റു. പോലിസ് സംഘത്തിന്റെ വാഹനം വളഞ്ഞ അക്രമി സംഘം വെടിയുതിര്‍ക്കുകയും വാഹനങ്ങള് തീവച്ചു നശിപ്പിക്കുകയും ചെയ്യുകയായിരുന്നു.\nമിച്ചോകാനിലെ എല് അഗുവാജെ പട്ടണത്തിലാണ് സംഭവം. കോടതി ഉത്തരവ് നടപ്പാക്കാന് നഗരത്തിലെ ഒരു വീട്ടിലേക്ക് പോയ പോലിസ് സംഘത്തിന് നേരെയാണ് ആക്രമണമുണ്ടായത്. സംഭവത്തിന് പിന്നില് കുപ്രസിദ്ധ ക്രിമിനല് സംഘങ്ങളില് ഒന്നായ ജലിസ്‌കോ ന്യൂ ജനറേഷന് കാര്‍ട്ടലാണെന്നാണ് പോലിസ് നിഗമനം. ലോകത്ത് ഏറ്റവും കൂടുതല് കുറ്റകൃത്യങ്ങള് റിപ്പോര്‍ട്ട് ചെയ്യുന്ന രാജ്യങ്ങളില് മുന്‍നിരയിലാണ് മെക്‌സിക്കോ. പ്രതികളെ കണ്ടെത്താന് പോലിസ് അന്വോഷണം ഊര്‍ജമാക്കിട്ടുണ്ട്.


Breaking News / Education / Featured / Featured2 / Interviews / News | By Unique\nഉത്സാഹത്തോടുകൂടി കഠിനാധ്വാനം ചെയ്താല് സ്വപ്‌നങ്ങള് കീഴടക്കാന് സാധിക്കുമെന്നതിന്റെ ഉദാഹരണമാണ് എ.പി.എം മുഹമ്മദ് ഹനീഷ് ഐ.എ.എസ്. പൊതുമരാമത്ത് സെക്രട്ടറി, പൊതുവിദ്യാഭ്യാസ ഡയറക്ടര്, എറണാകുളം ജില്ലാ കളക്ടര്, റോഡ്‌സ് ആന്റ് ബ്രിഡ്ജസ് ഡവലപ്‌മെന്റ് കോപറേഷന്‍സ് ഡയറക്ടര്, കൊച്ചിന് സ്മാര്‍ട്ട് മിഷന് സി.ഇ.ഒ, കേരള സ്റ്റേറ്റ് സിവില് സപ്ലൈസ് കോര്‍പ്പറേഷന് ചെയര്‍മാന് ആന്‍ഡ് എം.ഡി, കൊച്ചി മെട്രോ റെയില് എംഡി എന്നീ ചുമതലകളില് ശ്രദ്ധേയമായ പ്രവര്‍ത്തനങ്ങള് നടത്തിയ അദ്ദേഹം യുണീക് ടൈംസിനോട് മനസ്സ് തുറക്കുന്നു.\nഐ.എ.എസ് എന്ന സ്വപ്‌നം?\nകുട്ടിക്കാലം മുതലേയുള്ള സ്വപ്‌നമായിരുന്നു ഐ.എ.എസ് പദവി. വായന, എഴുത്ത് എന്നിവയില് വളരെ താല്പര്യമുണ്ടായിരുന്ന വിദ്യാര്‍ത്ഥിയായിരുന്നു. പ്രസംഗം, ഉപന്യാസം, ക്വിസ്, പൊതുവിജ്ഞാനം എന്നിവയിലൊക്കെ തുടര്‍ച്ചയായി സമ്മാനം നേടിയിരുന്നു. അക്കാലത്ത് സ്വാതന്ത്ര്യദിന പരേഡിനൊക്കെ മാര്‍ച്ച് ചെയ്യുമ്പോള് സല്യൂട്ട് സ്വീകരിച്ചിരുന്നത് ജില്ലാ കളക്ടറായിരുന്നു. അങ്ങനെയാവണം ഐ.എ.എസ് എന്ന സ്വപ്‌നം മനസ്സില് വന്നത്. തിരുവനന്തപുരത്തെ എഞ്ചിനീയറിംഗ് പഠനകാലത്ത് അത്യാവശ്യം സംഘടനാ പ്രവര്‍ത്തനങ്ങളുമായി സജീവമായിരുന്നു. കോളേജ് യൂണിയന് ചെയര്‍മാന്, ബസ് കമ്മിറ്റി റപ്രസന്റേറ്റീവ് എന്നിങ്ങനെ നിരവധി ചുമതലകള് വഹിച്ചിരുന്നു. അതിനിടയില് ആകാശവാണിയിലും ദൂരദര്‍ശനിലും പരിപാടികള് അവതരിപ്പിക്കാന് സമയം കണ്ടെത്തിയിരുന്നു. പിന്നീട് സിവില് സര്‍വീസ് എഴുതി. 1996 ല് ഐ.എ.എസ്് ലഭിച്ചു.\nസര്‍വ്വീസ് ആരംഭിച്ചിട്ട് 21 വര്‍ഷങ്ങള് കഴിഞ്ഞിരിക്കുന്നു. തിരിഞ്ഞുനോക്കുമ്പോള് എന്ത് തോന്നുന്നു?\nമറ്റുള്ള ഓഫീസര്‍മാരെ അപേക്ഷിച്ച് ഞാന് ഒരുപാട് ചുമതലകള് വഹിച്ചിട്ടില്ല. എന്നാല് ഓരോ സ്ഥാനങ്ങളിലും കാര്യമായി പ്രവര്‍ത്തിച്ചിട്ടുണ്ട്. എല്ലാവരും ഒന്നൊന്നരക്കൊല്ലം കൊണ്ട് സബ് കളക്ടര് സ്ഥാനം ഉപേക്ഷിക്കുമ്പോള് ഞാന് മൂന്ന് വര്‍ഷവും രണ്ട് മാസവും മലപ്പുറം ജില്ലയിലെ പെരിന്തല്‍മണ്ണയില് സബ് കളക്ടറായിരുന്നു. എറണാകുളം ജില്ലാ കളക്ടറായി നാലു വര്‍ഷം, റോഡ്‌സ് ആന്‍ഡ് ബ്രിഡ്ജസ് കോര്‍പറേഷന്റെ എംഡി യായി ഏകദേശം അഞ്ച് വര്‍ഷവും വിദ്യാഭ്യാസ ഡയറക്ടറായി മൂന്നേകാല് കൊല്ലവും പ്രവര്‍ത്തിച്ചു. ഇപ്പോള് സപ്ലേകോ സിഎംഡി, മെട്രോ എംഡി എന്നീ ചുമതലകള് വഹിക്കുന്നു. എവിടെയൊക്കെ ജോലി ചെയ്‌തോ അവിടെയൊക്കെ സംഭവബഹുലവും സന്തോഷകരവുമായിരുന്നു. ഒത്തിരി കാര്യങ്ങള് ചെയ്യാന് സാധിച്ചുവെന്ന് നിഷ്പക്ഷമതികള്‍ക്ക് പറയാനും സാധിക്കും. ഞാന് പൊതുമരാമത്ത് സെക്രട്ടറിയായിരുന്ന സമയത്താണ് 400 ദിവസങ്ങള് 100 പാലങ്ങള് എന്ന പദ്ധതി സംസ്ഥാനത്ത് നടപ്പിലാക്കിയത്. അന്ന് 104 പാലങ്ങളാണ് 400 ദിവസങ്ങള് കൊണ്ട് പൂര്‍ത്തിയാക്കിയത്. കേരളം ഉറ്റു നോക്കിയിരുന്ന തിരുവനന്തപുരം, കൊല്ലം, ആലപ്പുഴ, കോഴിക്കോട് ബൈപാസുകളുടെ പണി ആരംഭിക്കാന് സാധിച്ചു. കൊല്ലം ആലപ്പുഴ ബൈപാസുകളൊക്കെ മുപ്പതോ നാല്‍പ്പതോ കൊല്ലത്തോളം പൂര്‍ത്തിയാകാതെ കിടന്നിരുന്ന പദ്ധതികളാണ്. തിരുവനന്തപുരത്ത് ഇന്ന് കാണുന്ന മനോഹരമായ ബൈപാസ് അക്കാലത്ത് തുടങ്ങിയതാണ്.\nഔദ്യോഗിക ജീവിതത്തില് എറണാകുളം ജില്ലക്കുള്ള സ്വാധീനം?\nവടക്കന് ദേശക്കാരാനായ എന്റെ അച്ഛന് അദ്ദേഹത്തിന്റെ റിട്ടയര്‍മെന്റിനു ശേഷം എറണാകുളത്ത് ഒരു വീടു വച്ചുകൊണ്ട് താമസം ആരംഭിച്ചതു മുതലാണ് ഈ ജില്ല എന്റെ ജീവിതത്തെ സ്വാധീനിച്ചു തുടങ്ങിയത്. എറണാകുളത്തു വെച്ചാണ് ഞാന് സിവില് സര്‍വീസ് പരീക്ഷയുടെ ഫലമറിയുന്നത്. ഇവിടെ നിന്നാണ് ഞാന് വിവാഹം കഴിച്ചത്. എറണാകുളം ജില്ലാ കളക്ടറായപ്പോഴേക്കും ഈ നാടിന്റെ ഓരോ ഭാഗവും എനിക്ക് മന:പാഠമായിരുന്നു. റോഡ്‌സ് ആന്‍ഡ് ബ്രിഡ്ജസ് കോര്‍പറേഷനു വേണ്ടി നിരവധി മേല്‍പാലങ്ങള് നിര്‍മ്മിച്ചു. ഔദ്യോഗിക ജീവിതത്തിന്റെ ഭാഗമായി വീണ്ടും വീണ്ടും എറണാകുളത്ത് എത്തുന്നത് യാദൃശ്ചികത കൂടിയായിരിക്കാം. കൊച്ചി സ്മാര്‍ട് സിറ്റിയുടെ ഡോക്യുമെന്റ് തയ്യാറാക്കിയത് ഞാനാണ്. കഴിഞ്ഞ ഒരു വര്‍ഷമായി കൊച്ചി ആസ്ഥാനമായിട്ടുള്ള സപ്ലൈകോയില് പ്രവര്‍ത്തിക്കുന്നു. ഇപ്പോള് മെട്രോ റെയില് കോര്‍പറേഷന്റെ എം.ഡിയാണ്. കൊച്ചിയില് നടന്ന ഫിഫ അണ്ടര് 17 ലോകകപ്പ് നോഡല് ഓഫീസര് ആയിരുന്നു. ഫിഫ ഇനിയും ഒരു അന്താരാഷ്ട്ര ടൂര്‍ണമെന്റ് തരുമെന്ന പ്രതീക്ഷയുണ്ട്.\nഫിഫ നോഡല് ഓഫീസര് ആയിരുന്നപ്പോള് കുടിവെള്ളത്തിന്റെ പേരില് വിവാദങ്ങള് ഉണ്ടായിട്ടുണ്ട്. ജീവിതത്തില് ഏറെ വെല്ലുവിളികള് നേരിടേണ്ടി വന്നിട്ടില്ലേ ?\nഓരോ വിവാദങ്ങള് ഉണ്ടാകുമ്പോഴും അതിനു തൊട്ടടുത്ത ദിവസം പരിഹാരവും ഉണ്ടാക്കിയിട്ടുണ്ട്. കുടിവെള്ളം സംബന്ധിച്ച പ്രശ്‌നം ഉയര്‍ന്നുവന്ന 12 മണിക്കൂറിനുള്ളില് തന്നെ സൗജന്യ കുടിവെള്ളം ഏര്‍പ്പെടുത്തിയിരുന്നു. സപ്ലൈക്കോയില് വിലവിവര പട്ടിക ഇല്ലെന്നു പരാതികള് വന്നതിന്റെ അടുത്ത ദിവസം തന്നെ പട്ടിക തയ്യാറാക്കി. ഫിഫ അണ്ടര് 17 ലോകകപ്പ് പോലെ ഇത്രയും മനോഹരമായി നടന്ന മറ്റൊരു പരിപാടി അടുത്തെങ്ങും ഉണ്ടായിട്ടില്ല. മൂന്ന് വര്‍ഷക്കാലമാണ് ഫിഫയുടെ സജ്ജീകരണങ്ങള്‍ക്കായി നീക്കിവെച്ചത്. രണ്ടു വര്‍ഷം ആരും കൂടെയില്ലാതെ ഒറ്റയ്ക്കാണ് എല്ലാം നോക്കി നടത്തിയത്. അവസാന വര്‍ഷമാണ് കുറച്ചു പേരെങ്കിലും സഹായത്തിനു വന്നത്. ഫെബ്രുവരി ആയപ്പോഴും പുല്‍ത്തകിടി വച്ചു പിടിപ്പിക്കുകയല്ലാതെ മറ്റൊന്നും നടന്നിരുന്നില്ല. പിന്നീട് മാര്‍ച്ച് ഒന്ന് മുതല് സെപ്റ്റംബര് മുപ്പത് വരെ ഒരു ഓട്ടമായിരുന്നു. ഒക്ടോബര് 7ന് മത്സരം ആരംഭിച്ച് 22 ന് അവസാനിച്ചു. ഒക്ടോബര് 28നായിരുന്നു ഫൈനല്. ഇപ്പോള് ലോകത്തേറ്റവും മികച്ച സംഘടകരുള്ളത് ഇന്ത്യയിലാണെന്ന് ഫിഫ പറയുമ്പോള് ഏറെ സന്തോഷം തോന്നുന്നു.\nഎന്തൊക്കെയാണ് മെട്രോയുടെ ഭാവി പദ്ധതികള് ?\nമെട്രോയുടെ ഇപ്പോഴുള്ള പദ്ധതികള് പൂര്‍ത്തിയാക്കണം. മെട്രോ റെയില് സര്‍വ്വീസ് തൃപ്പൂണിത്തുറ, കാക്കനാട് എന്നിവിടങ്ങളിലേക്ക് നീട്ടണം. മറ്റുള്ള മെട്രോകളെ അപേക്ഷിച്ച് ഇവിടെ തിരക്ക് കൂടുതലാണ്. യാത്രക്കാരില് ഏറെയും വിദ്യാര്‍ത്ഥികളാണ്. കണ്‍സഷന് കാര്‍ഡ് ഉപയോഗിച്ച് യാത്ര ചെയ്യുന്നവരും ഉണ്ട്. മുപ്പതിനായിരത്തോളം പേരാണ് മെട്രോയെ ആശ്രയിക്കുന്നത്. അത് തൃപ്പുണിത്തുറ വരെ എത്തുമ്പോഴേക്കും വര്‍ധിക്കും. കാക്കനാട് വളരെ ശക്തമായ മേഖലയാണ്. വൈറ്റില വരെ എത്തുമ്പോഴേക്കും കാര്യങ്ങള്‍ക്ക് മാറ്റമുണ്ടാവും. മെട്രോക്ക് സാമ്പത്തിക സ്ഥിരത കൈവരിക്കാനുണ്ട്. അതിനുശേഷം ടിക്കറ്റ് നിരക്ക് കുറയ്ക്കുന്ന കാര്യം പരിഗണിക്കും.\nവെല്ലുവിളികള് എന്തൊക്കെയാണ് ?\nഭൂമി ഏറ്റെടുക്കലാണ് പ്രധാനപ്പെട്ട വെല്ലുവിളി. പിന്നെ നടപടി ക്രമങ്ങളെല്ലാം വേഗം പൂര്‍ത്തിയാക്കികൊണ്ട് എത്രയും വേഗം ജലമെട്രോ യാഥാര്‍ഥ്യമാക്കണം. മൂന്നാമതായി കൂടുതല് യാത്രക്കാരെ മെട്രോയിലേക്ക് സ്വാധീനിപ്പിക്കണം. നാലാമതായി സാമ്പത്തികമായി മെച്ചപ്പെട്ട നിലയിലേക്ക് മെട്രോയെ വളര്‍ത്തിയെടുക്കണം. നിരവധി ബോട്ടു ജെട്ടികള്, നിരന്തരമായ ബോട്ട് സര്‍വീസുകള് എന്നിവയാണ് ജലമെട്രോയിലൂടെ സാധ്യമാക്കാന് ഉദ്ദേശിക്കുന്നത്. അങ്ങനെ മട്ടാഞ്ചേരിയിലേക്കോ ഫോര്‍ട്ട് കൊച്ചിയിലേക്കോ റോഡ് മാര്‍ഗം പോകേണ്ടതില്ലെന്ന് ജനങ്ങളെ ബോധ്യപ്പെടുത്തി അവരെ എത്രയും വേഗം ജലമാര്‍ഗം ലക്ഷ്യസ്ഥാനത്തേക്ക് എത്തിക്കുവാന് വാട്ടര് മെട്രോയിലൂടെ സാധിക്കും. കൂടാതെ പൊതു ഗതാഗത സംവിധാനത്തെ ബന്ധിപ്പിച്ചു കൊണ്ടുള്ള പുതിയ പദ്ധതിക്കും രൂപകല്പന നടത്തിയിട്ടുണ്ട്. ബസ്സുകള്, ഓട്ടോറിക്ഷകള് എന്നിവയുടെ മത്സര ഓട്ടം അവസാനിപ്പിച്ച് വളരെ ക്രമീകൃതമായ രീതിയില് ഉള്ള സര്‍വീസ് നടത്താനാണ് ഈ പദ്ധതിയിലൂടെ ലക്ഷ്യമിടുന്നത്.\nനിത്യോപയോഗ സാധനങ്ങളുടെ വിലക്കയറ്റത്തെക്കുറിച്ച്?\nവിലക്കയറ്റം പരിഹരിക്കാന് വേണ്ടിയാണ് സപ്ലൈക്കോ നടപടികള് സ്വീകരിക്കുന്നത്. ഉദാഹരണത്തിന് ലിറ്ററിന് 90 രൂപയ്ക്കാണ് ഞങ്ങള് വെളിച്ചെണ്ണ വില്‍ക്കുന്നത്. വിപണിയില് വെളിച്ചെണ്ണയുടെ യഥാര്‍ത്ഥ വില ലിറ്ററിന് 210 രൂപയാണ്. കിലോക്ക് 45 രൂപയുള്ള പഞ്ചസാര ഞങ്ങള് വില്‍ക്കുന്നത് 22 രൂപയ്ക്കാണ്. വില കുറയ്ക്കുന്നതിനും ഒരു പരിധിയുണ്ട്. ഇങ്ങനെയുള്ള വില്‍പന നടത്തുമ്പോള് സാമ്പത്തികമായി തകര്‍ന്നു പോകാതിരിക്കാന് ശ്രദ്ധിക്കേണ്ടതുണ്ട്. എങ്കിലും പരമാവധി ഇളവ് നല്‍കാന് ഞങ്ങള് ശ്രമിക്കുന്നു. ഓണക്കാലത്തെ വിറ്റുവരവ് പരിശോധിച്ചാല് അത് മനസിലാകും. ഒരു മാസം കൊണ്ട് വില്‍പന 500 കോടിയാണ് കടന്നത്.\nരാഷ്ട്രീയത്തിലേക്ക് പ്രതീക്ഷിക്കാമോ ?\nഎനിക്ക് തീരെ യോജിക്കാത്ത ഒന്നാണ് രാഷ്ട്രീയം. കലാലയ രാഷ്ട്രീയം അക്കാലത്തെ ഉത്സാഹം മാത്രമായിരുന്നു. ഒരു നല്ല സംഘാടകനാകാന് അതെന്നെ സഹായിച്ചു. മറ്റുള്ളവരുടെ കാര്യങ്ങളില് ഇടപെടുവാനും അവര്‍ക്ക് ആശ്വാസം നല്‍കുന്ന നടപടികള് സ്വീകരിക്കാനും സാധിച്ചു. പതിനേഴാം വയസ്സില് എന്റെ കോളേജിന് ഒരു ബസ്സ് നേടിക്കൊടുക്കാന് എനിക്ക് സാധിച്ചെങ്കില് ഇന്ന് നാടിനുവേണ്ടി എന്തെല്ലാം ചെയ്യാന് കഴിയും. അതിന് രാഷ്ട്രീയത്തിലേക്ക് ഇറങ്ങേണ്ട ആവശ്യമില്ല. കൃത്യമായിട്ടുള്ള ആസൂത്രണത്തോടുകൂടി നന്നായി പ്രവര്‍ത്തിക്കാന് സാധിച്ചാല്, മര്‍മ്മ പ്രധാനമായ സ്ഥാനങ്ങളില് സര്‍ക്കാര് നമ്മളെ വിശ്വസിച്ചു നിയമിക്കും. ആ സ്ഥാനത്ത് ഇരുന്നുകൊണ്ട് ചെയ്യേണ്ട കാര്യങ്ങള് ശരിയായ രീതിയില് സത്യസന്ധതയോടെയും സുതാര്യതയോടെയും ചെയ്യുക. മെട്രോയുടെ എംഡിയായി നിയമിച്ചതിനു ശേഷം നൂറു കണക്കിന് സന്ദേശങ്ങളാണ് എനിക്ക് സംസ്ഥാനത്തിന്റെ വിവിധ കോണുകളില് നിന്നും ലഭിച്ചത്. മെട്രോയില് വന്നത് കൊണ്ട് തന്നെ പറയട്ടെ, മെട്രോ മാന് ഇ. ശ്രീധരന് സാറും ഞാനും ഒരേ സ്‌കൂളിലാണ് പഠിച്ചത്. പാലക്കാട് ബി ഇ എം ഹൈസ്‌കൂള്.\nഎന്റെ എല്ലാ കാര്യങ്ങളിലും പൂര്‍ണ പിന്തുണയാണ് അവര് നല്‍കുന്നത്. പ്ലസ് വണ് വിദ്യാര്‍ത്ഥിനിയായ മകള് ഐഷ ഇപ്പോള് എന്റെ പാത പിന്തുടരുകയാണ്. കോളേജ് കാലത്ത് ഞാന് എന്താണോ ചെയ്തിരുന്നത് അതിന്റെ ചെറിയ പകര്‍പ്പ് അവളില് കാണാന് കഴിയുന്നുണ്ട്. സ്‌കൂളിലെ കലാ വിഭാഗം സെക്രട്ടറിയാണ് ഐഷ. ഭാര്യ അമിന സ്‌കൂള് ടീച്ചറായിരുന്നു.\nഐ.എ.എസ് സ്വപ്നം കാണുന്നവരോട് പറയാനുള്ളത്?\nഉത്സാഹത്തോടുകൂടി കഠിനാധ്വാനം ചെയ്യുക. നമുക്ക് നേടിയെടുക്കാന് സാധിക്കാത്തതായി ഒന്നുമില്ല. മാനം മുട്ടെ ചിന്തിക്കുവാനും ഉയരുവാനും കെല്‍പുള്ള മനസ്സുണ്ടെന്ന് സ്വയം സങ്കല്പിക്കുക. പിന്നെ സ്വപ്നങ്ങള് കാണുക…


Page 87 – All The Exclusive News of Lalettan\nഐസിസി’യുടെ ഒഫീഷ്യല് വെബ്സൈറ്റില് ലാലേട്ടന്‍റെ ട്വീറ്റും..!!\nട്വിറ്റെറില് ഏറ്റവും കൂടുതല് ആളുകള് ഫോളോ ചെയ്യുന്ന മലയാളിയാണ് ലാലേട്ടന്. ട്വിറ്റെറില് ആക്റ്റീവ് ആയിട്ടുള്ള മലയാള നടനും ലാലേട്ടന് തന്നെ.5മില്ല്യണിലധികം ആളുകള് ലാലേട്ടനെ ട്വിറ്റെറില്…\nഇടിമിന്നല് ഫാന്‍സ് എടാ.. ലാലേട്ടന് ഫാന്‍സ് എടാ..!! മോഹന്‍ലാല് ചിത്രത്തിലെ ഫാന്‍സ് സോങ്ങ് ഒഫീഷ്യല് വീഡിയോ..!!\nതിയറ്ററുകളില് നിറഞ്ഞ സദസ്സില് മുന്നേറുന്ന ‘മോഹന്‍ലാല്’ എന്ന ചിത്രത്തിന്‍റെ മെയ്ക്കിംഗ് വീഡിയോയോടും കൂടിയാണ് ഫാന്‍സ് സോണ്ഗ് പുറത്തിറക്കിയിരിക്കുന്നത്. ചിത്രത്തിനു മികച്ച കളക്ഷന് ആണ് ലഭിക്കുന്നത്. ഈ വെക്കേഷന്…\nരാജകീയമായി ലാലേട്ടനെത്തി ആരാധകരെ കാണാന്..!! ആഘോഷം ആര്‍ത്തിരമ്പി..!!!\nബിഗ് ബോസ്സ് അവതാരകനായി ലാലേട്ടന്..!! ഒരുങ്ങുന്നത് വമ്പന് ലോഞ്ച്..!!\nലോകം നിറയെ ആരാധകരുള്ള റിയാലിറ്റി ഷോയാണ് ബിഗ് ബോസ്സ്. ഹിന്ദിയില് സല്‍മാന് ഖാനും, തമിഴില് ഉലകനായകന് കമല്‍ഹസ്സനും, തെലുങ്കില് ജൂനിയര് എന്‍ടിആറും, കന്നടയില് കിച്ചാ സുദീപുമാണ് ഇതുവരെ…\nലാലേട്ടന് സണ്ണി’യായി എത്തിയ6ചിത്രങ്ങള്..!!\nഅജോയ് വര്‍മ്മ സംവിധാനം ചെയ്യുന്ന ‘നീരാളി’യില് ജെമോളജിസ്റ്റ് ആയ സണ്ണി എന്ന കഥാപാത്രത്തെ ആണ് മോഹന്‍ലാല് അവതരിപ്പിക്കുന്നത്. ചിത്രത്തിന്‍റെ മോഷന് പോസ്റ്റര് കഴിഞ്ഞ ദിവസം റിലീസായി. മെയ്…\nലാലേട്ടന് വരെ കയ്യടിച്ചുപോകും ഹസീബിന്‍റെ ഈ സ്പോട്ട് ഡബ്ബിംഗ് കണ്ടാല്..!!\nകോമഡി ഉത്സവത്തില് ലാലേട്ടന് സ്പെഷ്യലിസ്റ്റ് എന്നറിയപ്പെടുന്ന ഹസീബിന്റെ ഏറ്റവും പുതിയ കിടിലന് പെര്‍ഫോര്‍മന്‍സ്. ലാലേട്ടന്റെ3പാട്ടുകളും, ഒരു ഇന്റര്‍വ്യൂ വോയ്സും ആണ് ഹസീബ് ഇത്തവണ പരീക്ഷിച്ചത്.…\nകിടിലന് വിഎഫ്ക്സുമായി ‘നീരാളി’യുടെ തകര്‍പ്പന് മോഷന് പോസ്റ്റര് പുറത്തിറങ്ങി..!!\nയാത്ര തുടർന്നേ മതിയാവൂ ! രക്ഷകന്റെ ദേവകരങ്ങൾ എന്നെ ഉയർത്തും . അഴിയുംതോറും മുറുകുന്ന നീരാളി പിടുത്തത്തിൽ നിന്ന് രണ്ടിലൊന്നായ വിജയത്തെ ഞാൻ പുണരും ബിലീവ് മീ…\nതിരക്കഥാകൃത്ത് ശ്യാം പുഷ്ക്കരന്റെ അമ്മ ഗീത പുഷ്ക്കരന്റെ ഫേസ്ബുക്ക് പോസ്റ്റ് ആണ് ഇപ്പോള് വൈറല് ആയികൊണ്ടിരിക്കുന്നത്. ഗീത സ്കൂള് ഓഫ് ആര്‍ട്സ് കുട്ടികള്‍ക്കായുള്ള ക്ലാസ്സിനിടയില് സംഭവിച്ച കാര്യങ്ങളാണ്…\nഅജോയ് വര്‍മ സംവിധാനം ചെയത് മോഹന്‍ലാല് നായകനാകുന്ന ചിത്രമാണ് ‘നീരാളി’. നവാഗതനായ സാജു തോമസ് തിരക്കഥയെഴുതുന്ന സിനിമ പ്രേക്ഷകരെയും അപ്രതീക്ഷിതമായ കഥാസന്ദര്‍ഭങ്ങളിലൂടെ നീരാളിക്കൈകള് പോലെ വരിഞ്ഞുമുറുക്കുന്ന ത്രില്ലറാണ്.…\nഇതുവരെ നടന്ന എല്ലാ ഷോകളും ഹൌസ്ഫുള് ആയതിന്റെ ഭാഗമായി ഇന്നലെ lulu PVR- ൽ വെച്ച് ‘മോഹൻലാൽ ‘ കാണാൻ വന്ന പ്രേക്ഷകരോടൊപ്പം ‘മോഹൻലാൽ’ ടീം Success…


കൊവിഡ് ജാഗ്രത കൈവിട്ടില്ല; ദേശീയ കായിക ദിനം ആഘോഷിച്ച് ഖത്തര്\n2021-02-09 07:16:39 pm IST\nദോഹ: 10-ാമത് ദേശീയ കായിക ദിനം ആഘോഷിച്ച് ഖത്തര്. 2011 ലെ 80-ാം നമ്പര് അമീരി ഉത്തരവ് പ്രകാരമാണ് എല്ലാ വര്‍ഷവും ഫെബ്രുവരി രണ്ടാം ചൊവ്വാഴ്ച രാജ്യം ദേശീയ കായിക ദിനം ആഘോഷിക്കുന്നത്.\nകായികത്തിന്റെ പ്രാധാന്യത്തെക്കുറിച്ചും സമൂഹത്തില് അതിന്റെ പങ്കിനെക്കുറിച്ചും അവബോധം സൃഷ്ടിക്കുന്നതിനും വ്യക്തികളുടെ ദൈനംദിന ജീവിതത്തില് കായികത്തിന്റെ അനിവാര്യതയെക്കുറിച്ച് ഓര്‍മ്മപ്പെടുത്താനുമാണ് ഖത്തര് ഈ ദിനത്തിലൂടെ ഉദ്ദേശിക്കുന്നത്.\nപൊതുജനാരോഗ്യ മന്ത്രാലയത്തിന്റെ കൊവിഡ് നിര്‍ദേശങ്ങള് പാലിച്ചാണ് മത്സരങ്ങള് സംഘടിപ്പിച്ചത്. ഓട്ടം, നീന്തല്, സൈക്ലിങ് എന്നിവ പോലുള്ള വ്യക്തിഗത മത്സരങ്ങള് മാത്രമാണ് ഇപ്രാവശ്യം സംഘിടിപ്പിച്ചത്. മത്സരങ്ങള് നടക്കുമ്പോള് പൊതുജനസാന്നിധ്യം അനുവദിച്ചിരുന്നില്ല. ബോള് മാച്ചുകള് പോലുള്ള ശാരീരിക സമ്പര്‍ക്കമുള്ള മത്സരങ്ങളും അനുവദിച്ചിരുന്നില്ല. പരിമിതമായ സ്ഥലത്ത് നിരവധി ടീമുകള് മത്സരിക്കുന്ന കായിക ഇനങ്ങളും അനുവദിച്ചിരുന്നില്ല.\nഇതിനു പുറമെ, എല്ലാ കായിക മത്സരങ്ങളും ഔട്ട്ഡോര് സ്ഥലങ്ങളിലാണ് നടത്തിയത്. ഇന്‍ഡോര് സ്‌പോര്‍ട്‌സ് ഒഴിവാക്കുമെന്നും കൂടാതെ സ്‌കൂളുകളിലും ക്ലബ്ബുകളിലും കായിക മത്സരങ്ങള് നടത്താന് അനുവദിക്കില്ലെന്നും ദേശീയ കായിക ദിന മത്സരത്തിന്റെ സംഘാടകര് നേരത്തേ പ്രസ്താവനയിലൂടെ അറിയിച്ചിരുന്നു.\nഅതേസമയം, അമീര് അദ്ദേഹത്തിന്റെ പെണ്‍കുട്ടികളോടൊപ്പം നടന്നുപോകുന്ന വിവിധതരത്തിലുള്ള ചിത്രങ്ങള്‍ക്ക് മാധ്യമങ്ങളും സാമൂഹ്യ മാധ്യമങ്ങളും വന് സ്വീകാര്യതയാണ് നല്‍കിയത്. നിത്യജീവിതത്തില് കായികപരമായ പ്രവര്‍ത്തികളെക്കുറിച്ചുള്ള അവബോധം ഉണ്ടാക്കുന്നതിനായാണ് അമീര് മക്കളോടൊപ്പം നടപ്പാതയിലൂടെ നടന്നത്.


Web Desk Feb 25, 2016, 03:08 pm IST\nശ്രീനഗർ : കശ്മീരിലെ ബാരാമുള്ളയിൽ നിന്നും ജെയ്ഷ് ഇ മൊഹമ്മദ് ഭീകരനെ അന്വേഷണ ഏജൻസികൾ അറസ്റ്റ് ചെയ്തു . മൂന്ന് മാസങ്ങൾക്ക് മുൻപ് കുപ് വാരയിലെ സൈനിക കേന്ദ്രം ആക്രമിച്ച നാല് ഭീകരന്മാരിലൊരാളായ മൊഹമ്മദ് സാദിഖ് ഗുജ്ജാറാണ് അറസ്റ്റിലായത് .\nപാകിസ്ഥാനിലെ സിയാൽ കോട്ട് സ്വദേശിയാണിയാൾ . ഹുസൈൻ , മാലിക് , റിസ്വാൻ എന്നീ മൂൻ ഭീകരർക്കൊപ്പമാണ് മൊഹമ്മദ് സാദിഖ് സൈനിക കേന്ദ്രം ആക്രമിച്ചത് . സൈന്യത്തിന്റെ തിരിച്ചടിയിൽ മറ്റ് മൂന്ന് പേരും കൊല്ലപ്പെട്ടു . പരിക്കേൽക്കാതെ രക്ഷപ്പെട്ട സാദിഖ് കൊടും കാട്ടിൽ മൂന്ന് ദിവസം ഒളിവിൽ കഴിഞ്ഞതിന് ശേഷം കുപ് വാരയിലെത്തുകയും പിന്നീട് ബാരാമുള്ളയിലേക്ക് കടക്കുകയുമായിരുന്നു .\nസിയാൽ കോട്ടിലെ കർഷക കുടുംബത്തിൽ പെട്ട മൊഹമംദ് സാദിഖിനെ കൂട്ടുകാരനാണ് ജെയ്ഷ് ഇ മൊഹമ്മദിലേക്ക് ആകൃഷ്ടനാക്കിയത് . ആയുധ പരിശീലനത്തിനൊപ്പം മൂന്ന് മാസത്തെ ജിഹാദിനെക്കുറിച്ചുള്ള പരിശീലനവും സാദിഖിനു ലഭിച്ചതായി അന്വേഷണത്തിൽ വ്യക്തമായി.


ഉഡാന് പദ്ധതിയില് കണ്ണൂരും,കണ്ണൂരില്‍നിന്ന് എട്ടു നഗരങ്ങളിലേക്ക് ചെറുവിമാന സര്‍വീസ് - Kannur Varthakal\nHome / Kannur / ഉഡാന് പദ്ധതിയില് കണ്ണൂരും,കണ്ണൂരില്‍നിന്ന് എട്ടു നഗരങ്ങളിലേക്ക് ചെറുവിമാന സര്‍വീസ്\nഉഡാന് പദ്ധതിയില് കണ്ണൂരും,കണ്ണൂരില്‍നിന്ന് എട്ടു നഗരങ്ങളിലേക്ക് ചെറുവിമാന സര്‍വീസ്\nUnknown Thursday, January 25, 2018 Kannur\nരണ്ടാംഘട്ടത്തില് രാജ്യവ്യാപകമായി 502 റൂട്ടുകളെയാണ് ഉള്‍പ്പെടുത്തിയിരിക്കുന്നത്.\nകണ്ണൂരില്‍നിന്ന് ബെംഗളൂരു, ചെന്നൈ നഗരങ്ങളിലേക്ക് സ്പൈസ് ജെറ്റ്, ഇന്‍ഡിഗോ എന്നീ വിമാനക്കമ്ബനികളാണ് താത്പര്യം കാട്ടിയിരിക്കുന്നത്. മുംബൈ, ഹിന്റെന്, ഹുബ്ബള്ളി, ഗോവ, കൊച്ചി, തിരുവനന്തപുരം എന്നിവിടങ്ങളിലേക്ക് ഇന്‍ഡിഗോയും ബെംഗളൂരു, ചെന്നൈ നഗരങ്ങളിലേക്ക് സ്പൈസ് ജെറ്റ് ആഴ്ചയില് 14 സര്‍വീസും ഇന്‍ഡിഗോ ആഴ്ചയില് ഏഴു സര്‍വീസും നടത്തും. ബാക്കി ആറു നഗരങ്ങളിലേക്ക് ഇന്‍ഡിഗോ ആഴ്ചയില് ഏഴുവീതം സര്‍വീസാണ് നടത്തുക.\nബെംഗളൂരു സ്പൈസ് ജെറ്റ് (78 സീറ്റുകള് ഉഡാന്‍പദ്ധതിക്ക് 39 സീറ്റുകള്) പരമാവധി നിരക്ക് 1810 രൂപ.\nചെന്നൈ സ്പൈസ് ജെറ്റ് (78 സീറ്റുകള്, ഉഡാന് 39) പരമാവധി നിരക്ക് 2660 രൂപ\nതിരുവനന്തപുരം (74 സീറ്റുകള്, ഉഡാന് 37) പരമാവധി നിരക്ക് 2099 രൂപ.


‘അത്തച്ചിയുടെ ഒക്കത്തേറി’ ലത്തീഷ വോട്ട് ചെയ്തു | Erumeli\nവോട്ട് ചെയ്ത ശേഷം ലത്തീഷയെ എടുത്തു കൊണ്ട് അച്ഛന് അന്‍സാരി പോളിങ് ബൂത്തിന് വൈളിയിലെത്തിയപ്പോള്.\nഎരുമേലി: അച്ഛൻ എരുമേലി പൂത്തൻപീടികയിൽ അൻസാരിയെ അത്തച്ചി എന്നാണ് ലത്തീഷ വിളിക്കാറ്. അത്തച്ചിയുടെ ഒക്കത്തേറി വോട്ട് ചെയ്ത ശേഷം പോളിങ് ബൂത്തിൽ നിന്നിറങ്ങി വരുമ്പോഴും മുഖത്ത് പുഞ്ചിരിയായിരുന്നു. ’ആർക്കാണ് വോട്ട് ചെയ്തതെന്ന് ആരോടും പറയില്ല’ - ചെറുചിരിയോടെ ലത്തീഷ പറയുന്നു. മുറുകെ പിടിച്ചാൽ അസ്ഥികൾ ഒടിയുന്ന രോഗമാണ് ലത്തീഷയ്ക്ക്.\nഎരുമേലി വാവർ മെമ്മോറിയൽ സ്‌കൂളിലെ പോളിങ് ബൂത്തിലായിരുന്നു വോട്ട്. കാറിൽനിന്നു അച്ഛൻ എടുത്താണ് ലത്തീഷയെ പോളിങ്ങ് ബൂത്തിനുള്ളിലെത്തിച്ചത്. വോട്ട് ചെയ്യാനുള്ള സൗകര്യം തിരഞ്ഞെടുപ്പ് ഉദ്യോഗസ്ഥർ ഒരുക്കി. കഴിഞ്ഞ തവണ നിയമസഭ തിരഞ്ഞെടുപ്പിൽ വോട്ട് ചെയ്‌തെങ്കിലും ലോക്‌സഭ തിരഞ്ഞെടുപ്പിൽ ലത്തീഷയ്ക്കിത് കന്നിവോട്ടാണ്.


ജനം ടീവിക്ക് എട്ടിന്റെ പണിയുമായി പോലീസ്; സംഘര്‍ഷമുണ്ടാക്കാന് വ്യാജവാര്‍ത്ത, 'ജന'ത്തിനെതിരെ കേസ് | sabarimala women entry; case against janam tv on fake news - Malayalam Oneindia\nUpdated: Thu, Nov 8, 2018, 15:47 [IST]\nജനം ടീവിക്ക് എട്ടിന്റെ പണിയുമായി പോലീസ് | Oneindia Malayalam\nതിരുവനന്തപുരം: ശബരിമലയിലെ സ്ത്രീപ്രവേശന വിധിയും അതോടനുബന്ധിച്ചുള്ള സംഭവവികാസങ്ങളുമാണ് കഴിഞ്ഞ ഒരുമാസത്തിലെറെയായിട്ടുള്ള കേരളത്തിലെ സജീവ ചര്‍ച്ചാ വിഷയം. വാര്‍ത്താ മാധ്യമങ്ങളിലും സോഷ്യല് മീഡിയയിലുമെല്ലാം നിറഞ്ഞ് നില്‍ക്കുന്നതും ശബരിമല വിഷയം തന്നെ.\nവാര്‍ത്തകളുടേയും പ്രചരണങ്ങളുടേയും കുത്തൊഴുക്കില് സത്യമേത് അസത്യമേത് എന്ന് തിരിച്ചറിയാന് ആളുകള് ശരിക്കും പ്രയാസപ്പെടുകയും ചെയ്തു. സോഷ്യല് മീഡിയയില് മാത്രമായിരുന്നില്ല ബിജെപി ചാനലായ ജനം ടീവിയിലും അടിസ്ഥാനമില്ലാത്ത വാര്‍ത്തകള് വരുന്നുവന്ന ആരോപണം ഉയര്‍ന്നിരുന്നു. ഇത്തരമൊരു വാര്‍ത്തയുടെ പേരില് ജനം ടീവിക്ക് ഇപ്പോള് കിട്ടിയിരിക്കുന്നത് എട്ടിന്റെ പണിയാണ്.\nചിത്തിര ആട്ടവിശേഷ പൂജയ്ക്കായി നടതുറന്ന ദിവസം മലയകയറാനായി യുവതി എത്തുന്നു എന്നതായിരുന്നു ജനം ടിവിയുടെ അന്നത്തെ ബ്രേക്കിങ് ന്യൂസുകളില് ഒന്ന്. സിപിഎം മുന് ഏരിയാ കമ്മിറ്റി അഗം ശശികല റഹീമിന്റെ മരുമകള് സുമേഖ തോമസാണ് മലകയറാന് എത്തുന്നതെന്നും ജനം ടിവി അവകാശപ്പെട്ടിരുന്നു.\nജനം ടിവി റിപ്പോര്‍ട്ട്\nമലകയറാന് യുവതികള് ആരും സുരക്ഷ ആവശ്യപ്പെട്ട് സമീപ്പിച്ചിട്ടില്ലെന്ന് പോലീസ് വ്യക്തമാക്കിയതിന് പിന്നാലെയായിരുന്നു ജനത്തിന്റെ വാര്‍ത്ത. യുക്തിവാദ സംഘത്തോടൊപ്പം സുമേഖ ശബരിമലയിലേക്ക് എത്തുമെന്നും ശബരിമലയിലേക്ക് പോകുന്ന മരുമകളെ സ്വീകരിക്കാന് ശശികല പമ്പയില് എത്തുമെന്നും ജനം ടിവി റിപ്പോര്‍ട്ട് ചെയ്തിരുന്നു.\nജനം ടീവിയുടെ വാര്‍ത്ത സംഘപരിവാര് പ്രവര്‍ത്തകര് വ്യാപകമായി പ്രചരിപ്പിച്ചതോടെ വാര്‍ത്ത ശുദ്ധനുണയാണെന്ന് വ്യക്തമാക്കി ശശികല റഹീം തന്നെ രംഗത്തെത്തി. സുലേഖ ഒരു മാസമായി അവളുടെ വീട്ടിലാണ് അവളെ വിളിച്ചപ്പോള് അവള്‍ക്ക് ഇതൊന്നുമറിയില്ല. യുക്തിവാദി സംഘത്തെ വിളിച്ചപ്പോള് അവര്‍ക്കും ഇതിനെ കുറിച്ച് യാതൊരു ധാരണയുമില്ലെന്നെും ശശികല അറിയിച്ചിരുന്നു.\nകഴിഞ്ഞ രണ്ട് വര്‍ഷത്തോളമായി തനിക്ക് മുട്ടിന് തേയ്മാനം ഉണ്ടെന്നും വീടിന് മുറ്റത്തേക്ക് പോലും ഇറങ്ങാന് പ്രയാസപ്പെടുന്ന തനിക്ക് എങ്ങനെയാണ് പമ്പ വരെ പോകാന്‍കഴിയുകയെന്നും ശശികല ഫേസ്ബുക്ക് ലൈവിലൂടെ ചോദിച്ചിരുന്നു.\nസംഭവത്തിലെ സത്യാവസ്ഥ വ്യക്തമാക്കി ശശികല രംഗത്തെത്തിയിട്ടും തങ്ങളുടെ വാര്‍ത്തയെ തുടര്‍ന്ന് ഇവര് ശബരിമല യാത്ര റദ്ദാക്കിയെന്നായിരുന്നു ജനം ടീവിയുടെ അവകശ വാദം. ഈ സംഭവവികാസങ്ങളുടെ പശ്ചാത്തലത്തിലായിരുന്നു ജനം ടീവിക്കെതിരെ നിയമനടപടിയുമായി ശശികല റഹീം മുന്നോട്ടു പോയത്.\nപോലീസില് നല്‍കിയ പരാതി\nശശികല പോലീസില് നല്‍കിയ പരാതിയുടെ അടിസ്ഥാനത്തില് ജനം ടീവിക്കെതിരെ പോലീസ് കേസെടുത്തിരിക്കുകയാണ് ഇപ്പോള്. ശശികല റൂറല് പോലീസില് നല്‍കിയ പരാതിയുടെ അടിസ്ഥാനത്തില് എടത്തല പോലീസാണ് കേസെടുത്തിരിക്കുന്നത്.\nശശികലയുടെ മരുമകള് ശബരിമലയിലേക്ക് പോകുന്നുവെന്ന് വ്യാജവാര്‍ത്ത നവംബര് നാലിന് ജനം ടീവിയില് സംപ്രേഷണം ചെയ്തുവെന്നാണ് പരാതിയെന്ന് എടത്തല എസ്‌ഐ പറഞ്ഞു.\nജനാധിപത്യ മഹിള അസോസിയേഷന് മുന് ഏരിയസെക്രട്ടറികൂടിയായ ശശികല റഹീമിന്റെ പരാതിയില് സംഘര്‍ഷം ഉണ്ടാക്കുകയെന്ന ലക്ഷ്യത്തോടെ വാര്‍ത്ത പ്രചരിപ്പിച്ചു എന്ന കുറ്റത്തിനാണ് പോലീസ് കെസെടുത്തിരിക്കുന്നത്.\nജനം ടീവിക്കെതിരെ നിയമനടപടി സ്വീകരിക്കുമെന്ന് സുമേഖ തോമസും വ്യക്തമാക്കയിരുന്നു. സുമേഖയുടെ ഫോട്ടോ കൂടി ഉള്‍പ്പെടുത്തിയായിരുന്നു മറ്റു മൂന്ന് പേരോടൊപ്പം ഇവര് ശബരിമല കയറാനെത്തുന്നുവെന്ന് ജനം ടീവി വാര്‍ത്ത നല്‍കിയത്.\nവ്യാജ വാര്‍ത്തയ്ക്ക് എതിരെ\nതാന് വീട്ടില് തന്നെയാണ് ഉള്ളതെന്നും ഈ വാര്‍ത്തയെ തുടര്‍ന്ന് പുറത്തിറങ്ങാന് വയ്യാതായെന്നും സുമേഖ പിന്നിട് പറഞ്ഞിരുന്നു. ജനം ടിവി വ്യാജ വാര്‍ത്തയ്ക്ക് എതിരെ കരിമണ്ണൂര് പോലീസ് സ്റ്റേഷനില് പരാതി കൊടുക്കും. സ്ത്രീകളെ മുന്‍നിര്‍ത്തി ഒരു കലാപം ഉണ്ടാക്കാനാണ് അവര് ശ്രമിച്ച് കൊണ്ടിരിക്കുന്നത്.\nതാന് ഒരിക്കലും ശബരിമലയ്ക്ക് പോകാന് താല്‍പര്യപ്പെടാത്ത ആളാണ്. ഫാക്ടറി പോലെ കുറേ പണിത് വെച്ചിരിക്കുന്നത് കാണാന് താല്‍പര്യമില്ല. അതിലും ഇഷ്ടം പ്രകൃതി കാണാനാണ് എന്നും സുമേഖ പറയുന്നു. തന്റെത് മിശ്രവിവാഹം ആയിരുന്നു. മൂന്ന് മതത്തിലും ഉള്‍പ്പെട്ട ആളുകള് കുടുംബത്തിലുണ്ട്. യുക്തിവാദി സംഘത്തിന്റെ പരിപാടികളില് പങ്കെടുക്കാറും പ്രസംഗിക്കാറുമുണ്ട്. അത് കൊണ്ടാവണം ഇത്തരം വാര്‍ത്ത നല്‍കിയതെന്നും സുമേഖ അഭിപ്രായപ്പെട്ടിരുന്നു.\npolice case janam tv sabarimala protest nilaykkal pamba sabarimala temple sabarimala sabarimala verdict sabarimala woman entry ശബരിമല ശബരിമല ക്ഷേത്രം പിണറായി വിജയന് പോലീസ്\nsabarimala women entry; case against janam tv on fake news


കൈവെട്ട് കേസ്: 10 പേര്‍ക്ക് എട്ട് വര്‍ഷവും, മൂന്ന് പേര്‍ക്ക് രണ്ട് വര്‍ഷവും തടവ് – malabarinews.com\nകൈവെട്ട് കേസ്: 10 പേര്‍ക്ക് എട്ട് വര്‍ഷവും, മൂന്ന് പേര്‍ക്ക് രണ്ട് വര്‍ഷവും തടവ്\tStory dated:Friday May 8th, 2015,02 04:pm\tകൊച്ചി: കൈവെട്ട് കേസില് 13 പ്രതികളുടെ ശിക്ഷ കോടതി പ്രഖ്യാപിച്ചു. 10 പ്രതികള്‍ക്ക് എട്ട് വര്‍ഷം തടവും ശേഷിയ്ക്കുന്ന മൂന്ന് പേര്‍ക്ക് രണ്ട് വര്‍ഷത്തെ തടവും ആണ് ശിക്ഷ വിധിച്ചിരിയ്ക്കുന്നത്.\nതൊടുപുഴ ന്യൂമാന്‍സ് കോളേജിലെ അധ്യാപകന് ടിജെ ജോസഫിന്റെ കൈപ്പത്തി വെട്ടിമാറ്റിയ കേസില് എന് ഐ എ കോടതിയാണ് ശിക്ഷ വിധിച്ചത്. കേസില് 31 പ്രതികളാണ് ഉണ്ടായിരുന്നത്. ഇതില് 13 പേരെയാണ് കോടതി കുറ്റക്കാരായി കണ്ടെത്തിയിരുന്നത്.\nപ്രതികള് ചെയ്ത കുറ്റം ഒരു തരത്തിലും പൊറുക്കാനാവില്ലെന്നാണ് കോടതി വിലയിരുത്തിയത്. കൃത്യത്തില് നേരിട്ട് പങ്കെടുത്തവര്‍ക്കാണ് എട്ട് വര്‍ഷം തടവ്. ഇവര്‍ക്ക് വേണ്ട സഹായങ്ങള് നല്‍കിയവരാണ് മറ്റ് മൂന്ന് പ്രതികള്.\nകൈപ്പത്തി വെട്ടിമാറ്റപ്പെട്ട അധ്യാപകന് ടിജെ ജോസഫിന് എട്ട് ലക്ഷം രൂപ നഷ്ടപരിഹാരം നല്‍കാനും കോടതി ഉത്തരവിട്ടുണ്ട്. പ്രതികളില് നിന്ന് പിഴയായി ഈടാക്കുന്ന തുകയാണ് ടിജെ ജോസഫിന് നല്‍കുക.


Sun Oct 17 2021 16:01:55 GMT+0530 (India Standard Time)\nAPH31 March 2021 5:13 AM GMT\nകോഴിക്കോട്: തിരഞ്ഞെടുപ്പിനെ സ്വാധീനിക്കാന് ഇടത് മുന്നണി വര്‍ഗീയ കാര്‍ഡ് ഇറക്കുകയാണെന്ന ബിജെപി സംസ്ഥാന അധ്യക്ഷന് കെ. സുരേന്ദ്രന്. ലവ് ജിഹാദിനെ കുറിച്ച് സംസാരിച്ച ജോസ് കെ മാണിയെ ഭീഷണിപ്പെടുത്തി നിലപാട് തിരുത്തിച്ചു. ഇതില് സിപിഎം നിലപാട് വ്യക്തമാക്കണം. ജസ്‌നയുടെ കേസില് എന്താണ് സംഭവിച്ചതെന്ന് പറയണം. യുഡിഎഫും ഈ വിഷയത്തില് നിലപാട് വ്യക്തമാക്കണമെന്നും കെ സുരേന്ദ്രന് ആവശ്യപ്പെട്ടു.\nപ്രചാരണം അവസാന ലാപ്പിലേക്ക് കടക്കുമ്പോള് മുഖ്യമന്ത്രി ചോദ്യങ്ങള്‍ക്ക് പ്രതികരിക്കുന്നില്ല. ഗുരുതര ആരോപണങ്ങള്‍ക്ക് മറുപടിയില്ല. മത ന്യൂനപക്ഷങ്ങളുടെ പിന്തുണ ഉണ്ടാകുമെന്ന പ്രതീക്ഷയിലാണോ മുഖ്യമന്ത്രിയെന്ന് അദ്ദേഹം ചോദിച്ചു. ത്രിപുരയും ബംഗാളും പോലെ കേരളത്തിലെ അക്കൗണ്ടും ക്ലോസ് ചെയ്യാനാണ് ബിജെപി ഇറങ്ങി പുറപ്പെട്ടിരിക്കുന്നതെന്നും സുരേന്ദ്രന് പറഞ്ഞു.\nഇഡിക്കെതിരെ കേസെടുത്ത് ആരോപണങ്ങളില് നിന്ന് രക്ഷപ്പെടാനാണ് മുഖ്യമന്ത്രിയുടെ ശ്രമം. മറ്റ് വിഷയങ്ങള് പറഞ്ഞ് ജനശ്രദ്ധ തിരിച്ചുവിടാന് ശ്രമിക്കുകയാണ്. കേരളത്തില് തുടര് ഭരണം ഉണ്ടാകില്ലെന്നും സുരേന്ദ്രന് പറഞ്ഞു.\nk surendran cpm love jihad


World cup: Bumrah is unplayable says Vettori - Malayalam MyKhel\n» ഇന്ത്യയെ വീഴ്ത്താന് ഒരു വഴി മാത്രം.... ഇംഗ്ലണ്ട് പ്രയോഗിച്ചത് അതു തന്നെ, വെറ്റോറിയുടെ ഉപദേശം\nഇന്ത്യയെ വീഴ്ത്താന് ഒരു വഴി മാത്രം.... ഇംഗ്ലണ്ട് പ്രയോഗിച്ചത് അതു തന്നെ, വെറ്റോറിയുടെ ഉപദേശം\nPublished: Monday, July 8, 2019, 14:17 [IST]\nഇന്ത്യയെ വീഴ്ത്താന് ഒരു വഴി മാത്രം ഇംഗ്ലണ്ട് പ്രയോഗിച്ചത് അതു തന്നെ\nമാഞ്ചസ്റ്റര്: ലോകകപ്പിന്റെ ആദ്യ സെമി ഫൈനലില് ചൊവ്വാഴ്ച ഇന്ത്യയെ നേരിടാനൊരുങ്ങുന്ന ന്യൂസിലാന്‍ഡ് ടീമിന് തന്ത്രം ഉപദേശിച്ച് മുന് ക്യാപ്റ്റനും സ്പിന്നറുമായ ഡാനിയേല് വെറ്റോറി. പോയിന്റ് പട്ടികയില് ഒന്നാംസ്ഥാനത്തു ഫിനിഷ് ചെയ്താണ് ഇന്ത്യ സെമിയിലേക്കു കുതിച്ചത്. ഇംഗ്ലണ്ടിനോട് മാത്രമേ വിരാട് കോലിക്കും സംഘത്തിനും അടിതെറ്റിയിട്ടുള്ളൂ.\nഇന്ത്യയും ന്യൂസിലാന്‍ഡും തമ്മില് പ്രാഥമിക റൗണ്ടില് മുഖാമുഖം വരേണ്ടതായിരുന്നു. എന്നാല് മഴയെ തുടര്‍ന്ന് ഈ മല്‍സരം ടോസ് പോലും നടക്കാതെ ഉപേക്ഷിക്കപ്പെടുകയായിരുന്നു. ലോകകപ്പിനു മുന്നോടിയായുള്ള സന്നാഹത്തില് ഏറ്റുമുട്ടിയപ്പോള് ഇന്ത്യക്കെതിരേ കിവീസ് മിന്നുന്ന ജയം നേടിയിരുന്നു.\nഏതു തന്ത്രം പ്രയോഗിക്കണം?\nഇന്ത്യക്കെതിരേ എന്തു തന്ത്രമാണ് ജയത്തിനു വേണ്ടി പ്രയോഗിക്കേണ്ടതെന്ന് ഇംഗ്ലണ്ട് കാണിച്ചു തന്നതായി വെറ്റോറി പറഞ്ഞു. ഇന്ത്യന് പേസര് ജസ്പ്രീത് ബുംറയെ നേരിടുക ഏറെക്കുറെ അസാധ്യമാണ്. ഇംഗ്ലണ്ടിനെതിരേയും താരം ഉജ്ജ്വലമായി പന്തെറിഞ്ഞു. എന്നാല് ബുംറയൊഴികെ മറ്റു ബൗളര്‍മാരെയെല്ലാം ഇംഗ്ലീഷ് ബാറ്റ്‌സ്മാന്‍മാര് ശരിക്കും കൈകാര്യം ചെയ്തു. വലിയ സ്‌കോറും പടുത്തുയര്‍ത്താന് ഇംഗ്ലണ്ടിനു കഴിഞ്ഞു. ഇതേ രീതി തന്നെയാണ് സെമിയില് ഇന്ത്യക്കെതിരേ കിവീസ് പിന്തുടരേണ്ടതെന്ന് വെറ്റോറി നിര്‍ദേശിച്ചു.\nഇംഗ്ലണ്ട് ബാറ്റ്‌സ്മാന്‍മാര് ഇന്ത്യക്കെതിരേ തുടക്കം മുതല് ആക്രമണോത്സുക സമീപനമാണ് സ്വീകരിച്ചത്. സ്പിന്നര്‍മാര്‍ക്കെതിരേ അവര് റണ്‍സ് അടിച്ചുകൂട്ടി. ഹര്‍ദിക് പാണ്ഡ്യയും നന്നായി തല്ലുവാങ്ങി. ഡെത്ത് ഓവറുകളില് മികച്ച ഫോമിലുള്ള മുഹമ്മദ് ഷമിക്കെതിരേ പോലും ഇംഗ്ലീഷ് ബാറ്റ്‌സ്മാന്‍മാര് റണ്‍സ് വാരിക്കൂട്ടിയതായി വെറ്റോറി പറഞ്ഞു.\nകഷ്ടിച്ചാണ് ന്യൂസിലാന്‍ഡ് സെമിയില് കടന്നു കൂടിയത്. അവസാനത്തെ മൂന്നു കളികളിലും തോറ്റെങ്കിലും റണ്‍റേറ്റിന്റെ ആനുകൂല്യത്തില് അവര് പാകിസ്താനെ മറികടക്കുകയായിരുന്നു.\nതുടക്കത്തില് തന്നെ വിക്കറ്റെടുക്കാന് ഇന്ത്യക്കെതിരേ ന്യൂസിലാന്‍ഡ് ബൗളര്‍മാര് ശ്രമിക്കേണ്ടതുണ്ടെന്നു വെറ്റോറി പറഞ്ഞു. മുന്‍നിര വിക്കറ്റുകള് തുടക്കത്തില് വീഴ്ത്താന് കഴിഞ്ഞാല് അതു സ്ഥിരതയില്ലാത്ത മധ്യനിരയെ സമ്മര്‍ദ്ദത്തിലാക്കും. ഇതാണ് ന്യൂസിലാന്‍ഡിന് മുന്‍തൂക്കം നല്‍കുക.\nവളരെ പതുക്കെ തുടങ്ങി പിന്നീട് അവ വലിയ ഇന്നിങ്‌സുകളിലേക്കു മാറ്റുന്ന ഇന്ത്യയുടെ ശൈലിയാണ് ഏറ്റവും മികച്ചതെന്നും വെറ്റോറി ചൂണ്ടിക്കാട്ടി. രോഹിത് ശര്‍മയെയും വിരാട് കോലിയെയും തുടക്കത്തില് പുറത്താക്കാനായില്ലെങ്കില് കാര്യങ്ങള് ദുഷ്‌കരമാവും. എപ്പോഴാണ് ആക്രമിച്ചു കളിക്കേണ്ടതെന്ന് അവര്‍ക്കു നന്നായറിയാമെന്നും വെറ്റോറി വിശദമാക്കി.\n26 min ago വിരമിക്കല് പ്രഖ്യാപിച്ച് മുന് ഇന്ത്യന് താരം ദിനേഷ് മോംഗിയ; ബിസിസിഐ വിലക്ക് കരിയര് ഇല്ലാതാക്കി\n26 min ago ചൈന ഓപ്പണ് ബാഡ്മിന്റണ്; ആദ്യ റൗണ്ടില് അടിതെറ്റി സൈന നേവാള്\n2 hrs ago ചാമ്പ്യന്‍സ് ലീഗ്; ചെല്‍സിക്കും ലിവര്‍പൂളിനും ഞെട്ടിക്കുന്ന തോല്‍വി, ബാഴ്‌സയ്ക്ക് സമനില\nRead more about: icc world cup 2019 world cup 2019 india newzealand semi final daniel vettori cricket ഐസിസി ലോകകപ്പ് 2019 ലോകകപ്പ് 2019 ഇന്ത്യ ന്യൂസിലാന്‍ഡ് സെമി ഫൈനല് ഡാനിയേല് വെറ്റോറി ക്രിക്കറ്റ്


ഒ.ടി.പി. നമ്പര് കൈക്കലാക്കി തട്ടിപ്പുകള് കൂടുന്നു,atm fraud through otpkeralaonlinenews.com | Malayalam news, kerala news, onlinenews,\nPublished: Monday 21 May 2018 05:51:02 PM\nകൊച്ചി: വണ് ടൈം പാസ്വേഡ് (ഒ.ടി.പി.) നമ്പര് കൈക്കലാക്കിയുള്ള തട്ടിപ്പുകള് വര്‍ധിക്കുന്നു. ഓണ്‍ലൈന് ഇടപാടുകള് നടത്തുമ്പോള് ലഭിക്കുന്ന ഒയടി.പി. യിലൂടെ ഉപഭോക്താക്കളുടെ അറിവില്ലായ്മ മുതലാക്കിയാണ് തട്ടിപ്പ്.\nആധാര് കാര്‍ഡ് ബാങ്ക് അക്കൗണ്ടുമായി ബന്ധിപ്പിക്കാനെന്നും കാലാവധി കഴിഞ്ഞ ക്രെഡിറ്റ്/ഡെബിറ്റ് കാര്‍ഡുകള് പുതുക്കാനെന്നപേരിലും വരുന്ന ഫോണ്‍കോളുകളിലൂടെ വിദ്യാസമ്പന്നരായവര്‍പോലും ഇരകളാകുന്നുണ്ട്. സര്‍ക്കാരോ ധനകാര്യസ്ഥാപനങ്ങളോ നടപ്പാക്കുന്ന പദ്ധതികളുടെപേരില് ഉപഭോക്താക്കളെ കബളിപ്പിക്കുകയാണ്.\nപുതിയ കാര്യങ്ങളാകുമ്പോള് ആളുകള്‍ക്ക് വലിയ ധാരണയുണ്ടാകാത്തത് തട്ടിപ്പുകാര് മുതലാക്കുന്നു. ബാങ്ക് ഇടപാടുകള് ഒ.ടി.പി. വഴി മാത്രമായി നടത്തുന്നതിനാല് ഫോണ്‍വഴി ആര്‍ക്കും നമ്പറുകള് നല്‍കാതിരുന്നാല് തട്ടിപ്പ് തടയാനാകുമെന്ന് അധികൃതര് പറയുന്നു. വടക്കേ ഇന്ത്യ കേന്ദ്രീകരിച്ചാണ് തട്ടിപ്പുസംഘം പ്രവര്‍ത്തിക്കുന്നതെന്നാണ് വിവരം.\nമുന്‍പ് മോഷണത്തിനു പേരുകേട്ടിരുന്ന പല ഗ്രാമങ്ങളും ഓണ്‍ലൈന് തട്ടിപ്പുകളുടെ കേന്ദ്രമായി മാറിയതായും സൂചനയുണ്ട്. റിസര്‍വ് ബാങ്കും മറ്റു ബാങ്കുകളും തട്ടിപ്പ് സംബന്ധിച്ച് ഉപഭോക്താക്കള്‍ക്ക് മുന്നറിയിപ്പുകള് നല്‍കാറുണ്ടെങ്കിലും കൈവശമുള്ള പണം നഷ്ടമായിക്കഴിയുമ്പോഴാണ് ആളുകള് ശ്രദ്ധിക്കുക. പണ ഇടപാടുകളുമായി ബന്ധപ്പെട്ട് മൊബൈലില് വരുന്ന വിവരങ്ങള് പങ്കുവക്കരുത്.\nഎ.ടി.എം. ഇടപാടുകള് നടത്തുമ്പോള് പരിചയമില്ലാത്തവരുടെ മുന്നില് പിന് നമ്പര് വെളിപ്പെടുത്തരുത്. തട്ടിപ്പിനിരയായാല് ഉടന് സൈബര്‍സെല്ലിലും ബന്ധപ്പെട്ട ബാങ്കിലും വിവരമറിയിക്കുകയും തുക നഷ്ടമായതു സംബന്ധിച്ച് എസ്.എം.എസ്. വഴി ലഭിക്കുന്ന വിവരങ്ങളും പോലീസിന് നല്‍കുകയും ചെയ്യതാല് ഇടപാട് മരവിപ്പിക്കാനാകുമെന്ന് സൈബര്‍സെല് അധികൃതര് പറയുന്നു.\nഇതിനായി സൈബര്‍സെല്ലിന്റെ നേതൃത്വത്തില് പണമിടപാടുകള് മരവിപ്പിക്കാന് അധികാരമുള്ള ബാങ്ക് നോഡല് ഓഫീസര്‍മാര്, ഓണ്‍ലൈന് വാലറ്റ് ജീവനക്കാര്, ഇ-കൊമേഴ്സ് സ്ഥാപനങ്ങളുടെ പ്രതിനിധികള്, പോലീസ് എന്നിവര് ചേര്‍ന്ന് വാട്സാപ്പ് ഗ്രൂപ്പ് രൂപവത്കരിച്ചിട്ടുണ്ട്.\nRead more topics: atm, fraud, otp,\natm fraud through otp\nവിദേശത്ത് ജോലി വാഗ്ദാനം നല്‍കി ലക്ഷങ്ങളുടെ തട്ടിപ്പ്; യുവതി പിടിയില്\nഎടിഎം കൗണ്ടറിലുള്ളില് പീഡിപ്പിക്കാൻ ശ്രമിച്ച അക്രമിയെ യുവതി കുരുക്കിയത് ഇങ്ങനെ....


നിവിന് പോളിയെ അവതാരക ദുല്‍ഖറെന്ന് വിളിച്ചു; സത്യത്തിൽ സംഭവിച്ചത് ഇതാണ് - ഇ വാർത്ത | evartha\nനിവിന് പോളിയെ അവതാരക ദുല്‍ഖറെന്ന് വിളിച്ചു; സത്യത്തിൽ സംഭവിച്ചത് ഇതാണ്\nസോഷ്യല് മീഡിയയിലൂടെയും ട്രോള് പേജുകളിലൂടെയും ഇപ്പോൾ വ്യാപകമായി പ്രചരിക്കുന്ന വീഡിയോ ആണ് നിവിന് പോളിയെ അവതാരക ദുല്‍ഖറെന്ന് വിളിച്ചത്. തമിഴ് ചിത്രം റിച്ചി റിലീസ് ചെയ്യാനിരിക്കെ തമിഴ് ചാനലിനു നൽകിയ അഭിമുഖത്തിന്റെ ആദ്യ ഭാഗം മാത്രമായിരുന്നു ഇത്.\nഎന്നാല് അങ്ങനെ നിവിനെ പരിചയപ്പെടുത്തിയത് അബദ്ധം പിണഞ്ഞതല്ലെന്നും ബോധപൂര്‍വ്വം ഒപ്പിച്ച കുസൃതിയാണെന്നും അഭിമുഖം മുഴുവനായി കണ്ടാല് മനസ്സിലാകും.\nഅഭിമുഖത്തിന് മുന്നോടിയായി നിവിനെ അവതാരക പരിചയപ്പെടുത്തിയത് ദുല്‍ഖര് സല്‍മാന് എന്നാണ്. നിവിന് ഭാവഭേദമൊന്നും കൂടാതെ അവതാരകയെ നോക്കിചിരിച്ചു.


'നിങ്ങളുടെ നേട്ടങ്ങള് ഞങ്ങള്‍ക്ക് പ്രചോദനമാകുന്നു'; ഐഎസ്ആര്‍ഒയെ വാനോളം പുകഴ്ത്തി നാസ | chandrayaan-2; you have inspired, nasa to isro - Malayalam Oneindia\nPublished: September 8 2019, 10:19 [IST]\nബെംഗളൂരു: 100 ശതമാനം വിജയം കൈവരിക്കാന് കഴിഞ്ഞില്ലെങ്കിലും ലോകത്തിന് മുന്നില് രാജ്യത്തിന്‍റെ അഭിമാനമായി മാറിയിരിക്കുകയാണ് ചന്ദ്രയാന്-2 ദൗത്യം. ഓര്‍ബിറ്ററിന്‍റേത് അടക്കമുള്ള ദൗത്യലക്ഷ്യങ്ങളില് 90-95 ശതമാനം ഇതിനോടകം നിറവേറ്റിയതായി ഐഎസ്ആര്‍ഒ ചെയര്‍മാന് ചെയര്‍മാന് കെ ശിവന് അറിയിച്ചു.\nവിക്രലാന്‍ഡറിനെ ചന്ദ്രന്‍റെ ഉപരിതലത്തില് സോഫ്റ്റ് ലാന്‍ഡ് ചെയ്യിക്കുകയെന്ന ദൗത്യം പരാജയപ്പെട്ടെങ്കിലും ചൗന്ദ്രദൗത്യം അവസാനിക്കുന്നില്ലെന്ന് ഐഎസ്ആര്‍ഒ വ്യക്തമാക്കി കഴിഞ്ഞു. ചന്ദ്രന്‍റെ നൂറുകിലോമീറ്റര് അകലേയുള്ള ഓര്‍ബിറ്ററില് നിന്ന് നിര്‍ണ്ണായക വിവരങ്ങള് ലഭിക്കുമെന്നാണ് പ്രതീക്ഷിക്കുന്നത്. ദൗത്യത്തില് പൂര്‍ണ്ണലക്ഷ്യം കാണാന് കഴിഞ്ഞില്ലെങ്കിലും ഇന്ത്യ ഇതുവരെ കരസ്ഥമാക്കിയത് മഹത്തായ നേട്ടമാണെന്നാണ് ലോകരാജ്യങ്ങള് വ്യക്തമാക്കുന്നത്.\nചന്ദ്രയാന്-2 ദൗത്യത്തില് ഐഎസ്ആര്‍ഒയെ പ്രശംസിച്ച് അമേരിക്കന് ബഹിരാകാശ ഏജന്‍സിയായ നാസ ഉള്‍പ്പടെയുള്ളവര് രംഗത്ത് എത്തി. ഐഎസ്ആര്‍ഒ കൈവരിച്ച നേട്ടങ്ങള് തങ്ങളെ വളരെ അധികം പ്രചോദിപ്പിക്കുന്നതാണെന്ന് നാസ ട്വീറ്റ് ചെയ്തു. വിക്രംലാന്‍ഡറിനെ ചന്ദ്രനില് സോഫ്റ്റ് ലാന്‍ഡിങ് ചെയ്യിക്കാനുള്ള നീക്കം പരാജയപ്പെട്ടതിന് പിന്നാലെയാണ് നാസയുടെ ട്വീറ്റ് പുറത്തുവന്നത്.\nബഹിരാകാശ ദൗത്യങ്ങളെല്ലാം വലറെ അധികം ബുദ്ധിമുട്ടേറിയതാണ്. ചന്ദ്രന്‍റെ ദക്ഷിണ ദ്രുവത്തില് പര്യവേഷണ വാഹനമിറക്കാനുള്ള ഐഎസ്ആര്‍ഒയുടെ ചന്ദ്രയാന്-2 ദൗത്യത്തെ വളരെ അധികം പ്രശംസിക്കുന്നുവെന്ന് നാസാ ട്വീറ്റില് വ്യക്തമാക്കുന്നു. നിങ്ങളുടെ ബഹിരാകാശ ദൗത്യങ്ങള് ഞങ്ങളെ പ്രചോദിപ്പിക്കുന്നു. വരുംകാല ദൗത്യങ്ങള് നമുക്ക് ഒരുമിച്ച് യാഥാര്‍ഥ്യമാക്കാമെന്ന് പ്രതീക്ഷിക്കുന്നുവെന്നും നാസ ട്വീറ്റില് പറഞ്ഞു.\nചന്ദ്രയാന് ദൗത്യത്തില് രാജ്യത്തിന്‍റെ പ്രതീക്ഷകള് നഷ്ടമായത് നിര്‍ണ്ണായകമായ അവസാന നിമിഷങ്ങളിലായിരുന്നു. ചന്ദ്രനില് നിന്ന് 2.1 കിലോ മീറ്റര് വരെ എല്ലാം കൃത്യമായി നടന്നെങ്കിലും അതിന് ശേഷം വിക്രം ലാന്‍ഡറില് നിന്നുള്ള സിഗ്നലുകള് നഷ്ടമാവുകയായിരുന്നു. പദ്ധതി വിജയകരമായിരുന്നെങ്കില് ഈ നേട്ടം സ്വന്തമാക്കുന്ന നാലാമത്തെ രാജ്യമാകുമായിരുന്നു ഇന്ത്യ.\nഅതേസമയം, ആശയവിനിമയം നഷ്ടമായ ലാന്‍ഡര് കണ്ടെത്താനായി ഓര്‍ബിറ്ററില് നിന്നു വേര്‍പെട്ടശേഷം അതില്‍നിന്ന് ലഭിച്ച വിവരങ്ങള് ഐഎസ്ആര്‍ഒ പരിശോധിച്ചുവരികയാണ്. 10 മിനുറ്റ് നേരത്തെ സുമഗമായ സഞ്ചാരത്തിന് ശേഷം നിര്‍ദിഷ്ടപാതയില് നിന്നും തെന്നിപ്പോയ ലാന്‍ഡറിന് എന്ത് പറ്റിയെന്ന് കണ്ടെത്താനുള്ള ശ്രമമാണ് തുടരുന്നത്. ചന്ദോപരിതലത്തില് ഇടിച്ചിറങ്ങാനും ഗര്‍ത്തങ്ങളില് പെടാനുമുള്ള സാധ്യതയാണ് ഇപ്പോള് മുന്നില് കാണുന്നത്.\nഅവസാനഘട്ടത്തിലാണ് തിരിച്ചടികള് നേരിട്ടത്. ആ ഘട്ടത്തില് ലാന്‍ഡറില് നിന്നുള്ള സിഗ്നലുകള് നഷ്ടമാവുകയായിരുന്നു. അതിനു ശേഷം ഇതുവരെ ആശയം പുനസ്ഥാപിക്കാന് കഴിഞ്ഞിട്ടില്ല. ലാന്‍ഡറുമായുള്ള ബന്ധം പുനസ്ഥാപിക്കാന് 14 ദിവസം കൂടി ശ്രമം തുടരുമെന്നാണ് ഐഎസ്ആര്‍ഒ ചെയര്‍മാന് കെ ശിവന് വ്യക്തമാക്കിയത്.\nപ്രധാനമന്ത്രി നല്‍കുന്ന പ്രോല്‍സാഹനം\nനേരത്തെ പദ്ധതിയിട്ടതിലും ആറുവര്‍ഷം കൂടുതല് ഓര്‍ബിറ്റര് ചന്ദ്രനെ ഭ്രമണം ചെയ്യും. നേരത്തെ ഒരു വര്‍ഷമായിരുന്നു ഓര്‍ബിറ്ററിന്‍റെ കാലാവധി നിശ്ചയിച്ചിരുന്നത്. ഓര്‍ബിറ്ററില് നിലവില് ഇന്ധനം അധികമായുള്ളതിനാലാണ് ഇത് സാധ്യമായത്. പ്രധാനമന്ത്രി മികച്ച പ്രോത്സാഹനവും പിന്തുണയുമാണ് നൽകുന്നത്. അദ്ദേഹം വലിയ പ്രചോദനമാണ്. ഫലങ്ങളായല്ല, പരീക്ഷണങ്ങളായാണ് ശാസ്ത്രത്തെ കാണേണ്ടതെന്നും കെ ശിവന് പറഞ്ഞു.\nchandrayaan2nasa isro moon moon mission ചന്ദ്രയാന്2ഐഎസ്ആര്‍ഒ ചന്ദ്രന് നാസ\nchandrayaan-2; you have inspired, nasa to isro\nStory first published: Sunday, September 8, 2019, 10:19 [IST]


അമിതവണ്ണമോ പൊണ്ണത്തടിയോ ഉള്ള ദശലക്ഷക്കണക്കിന് ആളുകള് ഓരോ വര്‍ഷവും ശരീരഭാരം കുറയ്ക്കുന്നു. ഇപ്പോള് യൂറോപ്യന് കോണ്‍ഗ്രസില്, പൊണ്ണത്തടി സംബന്ധിച്ച് നടത്തിയ ഒരു പരീക്ഷണത്തിന്റെ ഫലമായി കോപ്പന്‍ഹേഗന് സര്‍വകലാശാല പറയുന്നത് മെച്ചപ്പെട്ടതും ദൈര്‍ഘ്യമേറിയതുമായ ഉറക്ക രീതികള് ശരീരഭാരം നല്ല നിലയില് നിലനിര്‍ത്താന് സഹായിക്കുമെന്നാണ്.\nആവശ്യത്തിന് അല്ലെങ്കില് മെച്ചപ്പെട്ടതല്ലാത്ത ഉറക്കം ഉയര്‍ന്ന രക്തസമ്മര്‍ദ്ദം, ഉയര്‍ന്ന കൊളസ്‌ട്രോള്, ഫാറ്റി ഡിപ്പോസിറ്റ് എന്നിവയുടെ അപകടസാധ്യത വര്‍ദ്ധിപ്പിക്കുമെന്ന് എല്ലാവര്‍ക്കും അറിയാം. പ്രമേഹം, വീക്കം, ഹൃദ്രോഗം എന്നിവ മതിയായ ഉറക്കം ലഭിക്കാത്തതുമായി ബന്ധപ്പെട്ടിരിക്കുന്നു. ശരീരഭാരം കുറച്ചതിനു ശേഷം ശരീരഭാരം വീണ്ടെടുക്കുന്നതിനുള്ള ഒരു ഘടകമാണ് മെച്ചപ്പെട്ടതല്ലാത്ത ഉറക്കമെന്ന് ശാസ്ത്രജ്ഞര് ഇപ്പോള് കൂടുതലായി പറയുന്നു.\nപഠനം പ്രകാരം, 18 നും 65 നും ഇടയില് പ്രായമുള്ള, പ്രത്യേകിച്ച് പൊണ്ണത്തടിയുള്ള 195 പേര് 8 ആഴ്ചയായി വളരെ കുറഞ്ഞ കലോറി ഭക്ഷണക്രമം (800 കിലോ കലോറി/ദിവസം) പിന്തുടര്‍ന്നു. ഇത് ഇവരുടെ ശരീരഭാരം ശരാശരി 12% വരെ കുറച്ചു. തുടര്‍ന്ന് ഒരു വര്‍ഷത്തോളം ഇവരെ നിരീക്ഷിച്ചു. ധരിക്കാവുന്ന മോണിറ്ററുകളില് നിന്നുള്ള ഡാറ്റ ഉപയോഗിച്ചാണ് അവരുടെ ഉറക്ക ദൈര്‍ഘ്യം അളക്കുന്നത്. കൂടാതെ അവരുടെ ഉറക്കത്തിന്റെ ഗുണനിലവാരം പിറ്റ്‌സ്ബര്‍ഗ് സ്ലീപ്പ് ക്വാളിറ്റി ഇന്‍ഡക്‌സ് (PSQI) ഉപയോഗിച്ച് അളക്കുകയും ചെയ്തു.\nഒരു രാത്രിയില് ആറ് മണിക്കൂറില് താഴെ ഉറങ്ങുന്നവരുടെ ബോഡി മാസ് ഇന്‍ഡക്സ് (ബിഎംഐ) ഒരു വര്‍ഷത്തിന് ശേഷം ആറ് മണിക്കൂറില് കൂടുതല് ഉറങ്ങുന്നവരെ അപേക്ഷിച്ച് ശരാശരി 1.3 പോയിന്റ് വര്‍ദ്ധിച്ചതായി കണ്ടെത്തി. അതുപോലെ, നല്ലരീതിയില് ഉറക്കംകിട്ടാത്തവരുടെ ബിഎംഐ ഒരു വര്‍ഷത്തിനു ശേഷം, മെച്ചപ്പെട്ട ഉറക്കമുള്ളവരെ അപേക്ഷിച്ച് 1.2 പോയിന്റ് വര്‍ദ്ധിച്ചു. പഠനം നിരീക്ഷണപരമാണെന്നും ഉറക്കക്കുറവ് ശരീരഭാരം വര്‍ധിപ്പിക്കുമെന്ന് തെളിയിക്കാന് സാധിച്ചില്ലെന്നും രചയിതാക്കള് അഭിപ്രായപ്പെട്ടു.\nമെച്ചപ്പെട്ട ഉറക്കം ശരീരഭാരം കുറയ്ക്കുന്നതില് വളരെ ശക്തമായി ബന്ധപ്പെട്ടിരിക്കുന്നു എന്ന വസ്തുത പ്രധാനമാണ്. കാരണം നമ്മില് പലര്‍ക്കും ഒപ്റ്റിമല് ആരോഗ്യത്തിനും പ്രവര്‍ത്തനത്തിനും ആവശ്യമായ ഉറക്കത്തിന്റെ ശുപാര്‍ശിത അളവ് ലഭിക്കുന്നില്ലെന്ന് കോപ്പന്‍ഹേഗന് സര്‍വകലാശാലയിലെ പ്രൊഫസര് സൈന് ടോറെക്കോവ് പറഞ്ഞു.\nയുകെയിലെയും യുഎസിലെയും പ്രായപൂര്‍ത്തിയായവരില് മൂന്നിലൊന്ന് പേര്‍ക്കും ആവശ്യത്തിന് ഉറക്കം ലഭിക്കുന്നില്ലെന്ന് മുന് ഗവേഷണങ്ങള് കണ്ടെത്തി. ആധുനിക ജീവിതത്തിലെ സമ്മര്‍ദ്ദം, കമ്പ്യൂട്ടറുകള്, സ്മാര്‍ട്ട് ഉപകരണങ്ങള്, തൊഴില്-ജീവിത രംഗങ്ങളിലെ ബുദ്ധിമുട്ടുകള് എന്നിവ ഉള്‍പ്പെടെ നിരവധി ഘടകങ്ങളാണ് ഇതിന് കാരണം. അതോടൊപ്പം, ആഴ്ചയില് ഏകദേശം രണ്ട് മണിക്കൂര് ശാരീരിക പ്രവര്‍ത്തനങ്ങള് നല്ല ഉറക്കം നിലനിര്‍ത്താന് സഹായിക്കുമെന്നും പഠനം കണ്ടെത്തി.


ചോര പടരുന്ന യൂണിഫോമുകള്; കൃത്യമായ തീയതിയും സമയവും പറഞ്ഞു വരുന്ന വിരുന്നുകാരനല്ല ആര്‍ത്തവം\n1 March 2019 12:08 PM GMT\nഎന്നാണിനി നമ്മുടെ സ്‌കൂളുകള് പെണ് സൗഹൃദ ഇടങ്ങളാവുക?\nസ്‌കൂള് യൂണിഫോമിനെക്കുറിച്ചു തന്നെ; ആര്‍ത്തവത്തെക്കുറിച്ചും. കൗമാര പ്രായക്കാരായ പെണ്‍കുട്ടികളുടെ യൂണിഫോം വെള്ള ചുരിദാര്. ആര്‍ത്തവം തുടങ്ങുന്ന പ്രായം. കൃത്യമായ തീയതിയും സമയവും പറഞ്ഞു വരുന്ന വിരുന്നുകാരനല്ല ആര്‍ത്തവം. പുറത്തു പോകുന്ന രക്തത്തിന്റെ അളവും നിയന്ത്രിക്കാനോ മുന്‍കൂട്ടി നിശ്ചയിക്കാനോ കഴിയില്ല. അതുകൊണ്ടു തന്നെ പാഡ് ഒക്കെ വച്ചുകെട്ടി എന്നും സ്‌കൂളില് പോകേണ്ട അവസ്ഥയാണ്. ഒരു പാഡില് നില്‍ക്കാതെ അടിവസ്ത്രവും കഴിഞ്ഞ് ചുരിദാറിന്റെ പിന്നില് രക്തം പടരുന്ന അവസ്ഥ സ്ഥിരമായി പലര്‍ക്കും കാണാറുണ്ട്.\nപെട്ടന്ന് രക്തസ്രാവം ഉണ്ടാകുമ്പോള് ചിലപ്പോള് വേദനകളും അസ്വസ്ഥതയും തോന്നാത്തവര് അറിയുക രക്തം വസ്ത്രത്തില് പടര്‍ന്നു കഴിഞ്ഞാവും. സ്‌കൂളില് നിന്ന് ഉടന് തിരിച്ചു പോരേണ്ടി വരികയാണ് പലര്‍ക്കും. തിരിച്ചുവിളിക്കാന് ഗാര്‍ഡിയന് എത്തേണ്ടതും അത്യാവശ്യം. പേരന്റ്‌സ് അകലെയാണ് ജോലി ചെയ്യുന്നതെങ്കില് പ്രശ്‌നം ഗുരുതരമാവും. എന്റെ കൊച്ചുമകള് രണ്ടു പാന്റീസും പാഡും ധരിച്ചിട്ട് ഇടക്കു മാറുവാന് വേണ്ടിയും പാഡു കൊണ്ടു പോകുന്നു. എന്നിട്ടും ചോര പടര്‍ന്ന യൂണിഫോം പതിവാകുന്നു. കഴുകി വൃത്തിയാക്കുക ദുഷ്‌ക്കരം.\nകഴിഞ്ഞ രണ്ടു മാസങ്ങളിലും സ്‌കൂളില് വച്ച് ആര്‍ത്തവമുണ്ടാവുകയും കുട്ടിയുടെ അച്ഛനെ ഫോണ് ചെയ്ത് ഉടന് വന്നു കൊണ്ടു പോകാന് ആവശ്യപ്പെടുകയുമായിരുന്നു ടീച്ചര്. കുട്ടിയുടെ അച്ഛന് തൃശൂരില്, അവന് ഭയന്നു പോയി അസുഖമെന്ത് എന്നോര്‍ത്ത്. കുട്ടിക്കും ഭയവും അപകര്‍ഷതാബോധവുമുണ്ടാകുന്നു. എന്തുകൊണ്ട് കളര് യൂണിഫോം... മെറൂണോ റെഡോ ആയിക്കൂടാ നമ്മുടെ പെണ്‍കുട്ടികള്‍ക്ക്.\nആരോടാണ് പറയുക നമ്മള്.\n(പോസ്റ്റല് വകുപ്പ് റിട്ടയേര്‍ഡ് ഉദ്യോഗസ്ഥയും തിരക്കഥാകൃത്ത് ശ്യാം പുഷ്‌കരന്റെ മാതാവുമായ എഴുത്തുകാരി ഗീത പുഷ്‌കരന്റെ ഫെയ്‌സ്ബുക്ക് കുറിപ്പ്)\nmenstruation menstruation blood menstruation period School Uniform


നിലവിലെ രാഷ്ട്രീയ സാഹചര്യത്തില് സിപിഎം - സിപിഐ ലയനം എത്രയും പെട്ടെന്ന് നടക്കണം; രാജ്യത്തെ ഇടത് പാര്‍ട്ടികളുടെ ലയനം അത്യാവശ്യമെന്ന് സിപിഐ - ഇ വാർത്ത | evartha\nനിലവിലെ രാഷ്ട്രീയ സാഹചര്യത്തില് സിപിഎം – സിപിഐ ലയനം എത്രയും പെട്ടെന്ന് നടക്കണം; രാജ്യത്തെ ഇടത് പാര്‍ട്ടികളുടെ ലയനം അത്യാവശ്യമെന്ന് സിപിഐ\nപൊതുതെരഞ്ഞെടുപ്പില് രാജ്യത്ത് ഇടതുപക്ഷം കനത്ത തിരിച്ചടി നേരിട്ട സാഹചര്യത്തില് ഇടത് പാര്‍ട്ടികളുടെ ലയനം അത്യാവശ്യമാണെന്ന് സിപിഐ ജനറല് സെക്രട്ടറി സുധാകര് റെഡ്ഡി. ഈ തെരഞ്ഞെടുപ്പില് ഇടതുപക്ഷത്തിന് രാജ്യത്താകെ 15 സീറ്റുകളെങ്കിലും ലഭിക്കുമെന്നായിരുന്നു പ്രതീക്ഷയെന്നും അദ്ദേഹം പറഞ്ഞു. സിപിഎം – സിപിഐ ലയനം സിപിഐയുടെ വളരെക്കാലത്തെ ആവശ്യമാണ്. രാജ്യത്തെ ഇപ്പോഴുള്ള രാഷ്ട്രീയ സാഹചര്യത്തില് ഇത് എത്രയും പെട്ടെന്ന് നടക്കണമെന്ന് റെഡ്ഡി പറയുന്നു.\nതെരഞ്ഞെടുപ്പ് കഴിയുമ്പോള് ആര്‍എസ് എസിനെതിരെ കൂടുതല് ശക്തമായി പോരാടാന് ഇടത് ഐക്യം രൂപീകരിക്കുന്നതിനെക്കുറിച്ച് ആലോചിക്കുമെന്ന് ബിനോയ് വിശ്വം മുന്‍പേ പറഞ്ഞിരുന്നു. 54 വര്‍ഷം മുന്‍പ് പാര്‍ട്ടിയില് പിളര്‍പ്പുണ്ടാവാനുണ്ടായ കാരണങ്ങള് ഇന്നത്തെ സാഹചര്യത്തില് അപ്രസക്തമാണെന്നും സിപിഐ വിലയിരുത്തിയിരുന്നു.\n‘ഇപ്പോള് ഇടത് ഏകോപനം മാത്രമല്ല പരിഹാരം. താല്‍ക്കാലികമായി രാജ്യത്തെ ഇടതുപക്ഷ വ്യവഹാരങ്ങള്‍ക്ക് ആത്മവിശ്വാസം പകരാന് ഇതിന് കഴിയും. അതിനുവേണ്ടി എല്ലാ ഇടത് പാര്‍ട്ടികളും ഇതിനെക്കുറിച്ച് ചിന്തിക്കണം’- റെഡ്ഡി പറയുന്നു. ഹിന്ദു പത്രമാണ് ഇതുസംബന്ധിച്ച റിപ്പോര്‍ട്ട് പുറത്തുവിട്ടത്.\nപശ്ചിമ ബംഗാളില് 34 വര്‍ഷം ഭരിച്ച പാര്‍ട്ടിക്ക് ഈ വര്‍ഷം 7.8 ശതമാനം വോട്ടുകള് മാത്രമാണ് നേടാനായത്. ‘ഇതിന് മുന്‍പും ബംഗാളിലെ സാഹചര്യം പ്രതികൂലമായിരുന്നു. പക്ഷെ മെച്ചപ്പെടുത്താമെന്ന് ഞങ്ങള് കരുതി. എന്നാല് അത് നടന്നില്ല’- അദ്ദേഹം കൂട്ടിച്ചേര്‍ത്തു. തോല്‍വിയുടെ ഉത്തരവാദിത്വം പാര്‍ട്ടി സെക്രട്ടറി എന്ന നിലയ്ക്ക് താന് ഏറ്റെടുക്കുന്നതായും അദ്ദേഹം പറഞ്ഞു.ഈ തെരഞ്ഞെടുപ്പില് രാജ്യത്ത് ഇടത് പാര്‍ട്ടികള്‍ക്ക്5സീറ്റുകള് മാത്രമാണ് ലഭിച്ചത്.\nTopics: cpi cpim cpm cpi Left Unity raja


Economic Survey projects 7% GDP growth in 2019-20 | കേന്ദ്ര സര്‍ക്കാറിന്റെ സാമ്പത്തിക സര്‍വേ റിപ്പോര്‍ട്ട് പുറത്തുവിട്ടു; 2019-2020 സാമ്പത്തിക വര്‍ഷം രാജ്യം ഏഴ് ശതമാനം വളര്‍ച്ച നേടും - Financialviews.in\nകേന്ദ്ര സര്‍ക്കാറിന്റെ സാമ്പത്തിക സര്‍വേ റിപ്പോര്‍ട്ട് പുറത്തുവിട്ടു; 2019-2020 സാമ്പത്തിക വര്‍ഷം രാജ്യം ഏഴ് ശതമാനം വളര്‍ച്ച നേടും\nന്യൂഡല്‍ഹി: കേന്ദ്രസര്‍ക്കാര് 2018-2019 വര്‍ഷത്തിലെ സാമ്പത്തിക സര്‍വേ റിപ്പോര്‍ട്ട് പുറത്തുവിട്ടു. നടപ്പു സാമ്പത്തിക വര്‍ഷം രാജ്യം ഏഴ് ശതമാനം വളര്‍ച്ചാ നിരക്കിലേത്തുമെന്ന പ്രതീക്ഷയും സാമ്പത്തി സര്‍വേ റിപ്പോര്‍ട്ടിലൂടെ സര്‍ക്കാര് പ്രതീക്ഷ പ്രകടപ്പിച്ചു. ധനമന്ത്രി നിര്‍മ്മസ സീതാരാമനാണ് രാജ്യസഭയില് സാമ്പത്തിക സര്‍വേ റിപ്പോര്‍ട്ട് പുറത്തിറക്കയത്. എന്നാല് സര്‍ക്കാര് പുറത്തുവിടുന്ന ജിഡിപി നിരക്കില് വലിയ വിള്ളലുണ്ടെന്നാണ് വിവിധ മേഖലയിലുള്ള സാമ്പത്തിക വിദഗ്ധര് അഭിപ്രായപ്പെടുന്നത്. യുപിഎ, എന്‍ഡി സര്‍ക്കാര് പുറത്തുവിടുന്ന ജിഡിപി നിരക്കുമായി ബന്ധപ്പെട്ട കണക്കുകള് കൃത്യമല്ലെന്നറിയിച്ച് രഘുറാം രാജന് അടക്കമുള്ള സാമ്പത്തിക വിദഗ്ധര് രംഗത്തെത്തിയിരുന്നു. സര്‍ക്കാര് പുറത്തുവിടുന്ന ജിഡിപി നിരക്ക് പെരുപ്പിച്ച് കാണിക്കുന്നതാണെന്നും ആരോപണം ഉയര്‍ന്നുവന്നിട്ടുണ്ട്.\nഅതേസമയം 2018-2019 സാമ്പത്തിക വര്‍ഷത്തെ ജനുവരി-മാര്‍ച്ച് വരെയുള്ള കാലയളവിലെ ജിഡിപി നിരക്കിലാണ് കനത്ത ഇടിവ് രേഖപ്പെടുത്തിയിട്ടുള്ളത്. ജിഡിപി നിരക്ക് 5.8 ശതമാനമായാണ് കുറഞ്ഞിരിക്കുന്നതെന്നാണ് റിപ്പോര്‍ട്ട്. കഴിഞ്ഞ അഞ്ച് വര്‍ഷത്തിനിടെ ഏറ്റവും താഴ്ന്ന ജിഡിപി നിരക്കാണ് ഈ വര്‍ഷം രേഖപ്പെടുത്തിയിട്ടുള്ളത്. അതേസമയം സമ്പദ് വ്യവസ്ഥയുടെ വളര്‍ച്ചയുടെ കാര്യത്തില് ഏറെ പിന്നിലാണ് ഇന്ത്യയെന്ന് തെളിയിക്കുന്ന കണക്കുകളാണിതെന്നാണ് സാമ്പത്തിക വിദഗ്ധര് ചൂണ്ടിക്കാട്ടുന്നത്. കാര്‍ഷിക നിര്‍മ്മാണ മേഖലയിലെ മോശം പ്രകടനമാണ് ജിഡിപി നിരക്കില് ഇടിവ് രേഖപ്പെടുത്താന് കാരണം. നാളെ അവതരിപ്പിക്കുന്ന കേന്ദ്രസര്‍ക്കാറിന് ബജറ്റില് കാര്‍ഷിക നിര്‍മ്മാണ മേഖലയ്ക്ക് കൂടുതല് പ്രാധാന്യം നല്‍കിയേക്കുമെന്നാണ് സൂചന.\nRead more topics: # Economic Survey projects 7% GDP, # 2019-2020 സാമ്പത്തിക വര്‍ഷം രാജ്യം ഏഴ് ശതമാനം വളര്‍ച്ച നേടും,


റാങ്കിങ്ങില് ഒന്നാമതെത്തി ഇന്ത്യന് വനിതകള്.\nഇംഗ്ലണ്ടിനെതിരെയുള്ള തകര്‍പ്പന് പ്രകടനത്തിനു പിന്നാലെ ബാറ്റിംഗ് റാങ്കിങ്ങില് ഇന്ത്യന് വനിതാ താരു മിതാലി രാജ് ഒന്നാമത് എത്തി. മൂന്നു മത്സരങ്ങളടങ്ങിയ പരമ്പര ഇന്ത്യക്ക് നഷ്ടമായെങ്കിലും മിതാലി രാജിന്‍റെ പ്രകടനം ഏറെ ശ്രദ്ധ നേടിയിരുന്നു.\nആദ്യ രണ്ട് മത്സരങ്ങളില് 72, 59 റണ്‍സ് നേടിയപ്പോള് മൂന്നാം മത്സരത്തില് 75 റണ്‍സ് നേടി ഇന്ത്യയെ വിജയത്തിലേക്ക് നയിച്ചിരുന്നു. ഇതോടെ റാങ്കിങ്ങില് നാലു സ്ഥാനങ്ങളുടെ കുതിപ്പ് നടത്തി ഒന്നാം റാങ്കില് എത്തി. മൂന്നു വര്‍ഷത്തിനുശേഷമാണ് റാങ്കിങ്ങിന്‍റെ തലപ്പത് മിതാലി രാജ് എത്തുന്നത്.\nഒന്‍പതം സ്ഥാനത്തുള്ള സ്മൃതി മന്ദാനയാണ് ബാറ്റിംഗ് റാങ്കില് ആദ്യ പത്തിലുള്ള മറ്റൊരു വനിത താരം. ബോളിംഗ് റാങ്കില് അഞ്ചാമതുള്ള ജുലന് ഗോസ്വാമി, ഒന്‍പതാമതുള്ള പൂനം യാദവാണ് ബോളിംഗ് റാങ്കില് മുന്നിലുള്ള ഇന്ത്യന് വനിതകള്. 331 റേറ്റിങ്ങ് പോയിന്‍റുമായി ദീപ്തി ശര്‍മ്മ ഓള്‍റൗണ്ടര്‍മാരുടെ പട്ടികയില് അഞ്ചാമതാണ്.\nടി20 ബാറ്റിംഗ് റാങ്കിങ്ങില് ഇന്ത്യന് താരം ഷെഫാലി വര്‍മ്മയാണ് ഒന്നാമത്. ബാറ്റിംഗ് റാങ്കിങ്ങില് ഒന്നാമതുള്ള ഇന്ത്യന് താരവും തമ്മില് 21 വയസ്സ് വിത്യാസമാണുള്ളത്. വെറ്ററന് താരമായ മിതാലി രാജിനു 38 വയസ്സും ഷെഫാലി വെര്‍മ്മക്ക് 17 വയസ്സാണുള്ളത്.\nPrevious articleഇംഗ്ലണ്ട് ടീമിൽ കോവിഡ് :ഇന്ത്യൻ ടീമിന്റെ ടെസ്റ്റ് പരമ്പര ആശങ്കയിൽ\nNext articleടി :20 ലോകകപ്പിൽ അവരാണ് എന്റെ ഓപ്പണർമാർ :വമ്പൻ പ്രവചനവുമായി മുൻ താരം


ഹാഥ്‌റസ് പെണ്‍കുട്ടിയുടെ സിസിടിവി ദൃശ്യങ്ങള് നഷ്ടപ്പെട്ടെന്ന് ആശുപത്രി അധികൃതര് - Media Mangalam\nഡല്‍ഹി: ഹാഥ്‌റസ് പെണ്‍കുട്ടിയുടെ സിസിടിവി ദൃശ്യങ്ങള് നഷ്ടപ്പെട്ടെന്ന് ആദ്യം പ്രവേശിപ്പിച്ച ആശുപത്രി അധികൃതര്. സിസിടിവി ദൃശ്യങ്ങള് ഏഴ് ദിവസം മാത്രമേ ശേഖരിച്ച് വയ്ക്കാനാകൂവെന്നാണ് ഹാഥ്‌റസ് ജില്ലാ ആശുപത്രിയുടെ വിശദീകരണം. അന്വേഷണത്തിന്റെ ഭാഗമായി സിബിഐ സിസിടിവി ദൃശ്യങ്ങള് ആവശ്യപ്പെട്ടിരുന്നു.അതേസമയം, ഹാഥ്‌റസ് കൊലപാതക കേസ് ഇന്ന് സുപ്രീംകോടതി പരിഗണിക്കും. സുപ്രീംകോടതി മേല്‍നോട്ടത്തില് സിബിഐ അന്വേഷണം വേണമെന്നാണ് ഉത്തര്‍പ്രദേശ് സര്‍ക്കാര് തന്നെ ആവശ്യപ്പെട്ടിരിക്കുന്നത്. പെണ്‍കുട്ടിയുടെ കുടുംബത്തിന് മൂന്ന് തട്ടുകളിലായുള്ള സുരക്ഷ ഉറപ്പാക്കിയിട്ടുണ്ടെന്നും, ഇന്നലെ നല്‍കിയ സത്യവാങ്മൂലത്തില് യുപി സര്‍ക്കാര് അറിയിച്ചിരുന്നു. കേസില് സിബിഐ, അന്വേഷണം ഏറ്റെടുത്തിട്ടുണ്ട്. സിബിഐയുടെ അഭിഭാഷകനും ഇന്ന് കോടതിയില് എത്തും. പെണ്‍കുട്ടിയുടെ കുടുംബത്തിന് ആവശ്യമെങ്കില് മുതിര്‍ന്ന അഭിഭാഷകന്റെ സേവനം ഉറപ്പാക്കാമെന്ന് കഴിഞ്ഞ തവണ ചീഫ് ജസ്റ്റിസ് പറഞ്ഞിരുന്നു. ഇതില് ഇന്ന് തീരുമാനം ഇന്ന് ഉണ്ടായേക്കും.


ഭക്ഷണം കൊണ്ടുവന്ന പയ്യനോട് യുവതിയുടെ വിചിത്രമായ ആവശ്യം ; പോസ്റ്റ് വൈറല്\nക്രിമിനോളജി വിദ്യാര്‍ത്ഥിനിയായ യുവതിയുടെ ആവശ്യം കേട്ടാല് എല്ലാവരും ചിരിച്ചുപോകും.\nഓര്‍ഡര് ചെയ്യുന്ന ഭക്ഷണം എത്തിക്കുമ്പോള് ചിലപ്പോഴൊക്കെ കസ്റ്റമേഴ് വിചിത്രമായ ചില പെരുമാറ്റങ്ങള് നടത്തിയിട്ടുണ്ടെന്ന് ഡെലിവറി ബോയ്‌സ് പറയാറുണ്ട്. എന്നാല് ക്രിമിനോളജി വിദ്യാര്‍ത്ഥിനിയായ യുവതിയുടെ ആവശ്യം കേട്ടാല് എല്ലാവരും ചിരിച്ചുപോകും. വീടിനുള്ളില് ചിലന്തിയെ പേടിച്ചാണ് യുവതി ഹോട്ടലില് നിന്ന് ഭക്ഷണം ഓര്‍ഡര് ചെയ്തത്.\nപ്രമുഖ ഡെലിവറി കമ്പനിയായ ഡെലിവറോയുടെ ഔട്ട്‌ലെറ്റില് വിളിച്ച് യുവതി ആവശ്യപ്പെട്ടത് തന്നെ ചിലന്തിയില് നിന്ന് രക്ഷിക്കാന് സഹായിക്കണമെന്നാണ്. ഇതംഗീകരിച്ച കമ്പനി അധികൃതര് ഉടനെ ഒരാളെ ഇവിടേക്കയച്ചു. വീട്ടിലെത്തിയ ഡെലിവറി ബോയ് ചിലന്തിയെ പിടിച്ചു. ഇതു പങ്കുവച്ച് യുവതിയിട്ട പോസ്റ്റ് വൈറലായി കഴിഞ്ഞു. ഡെലിവറി ബോയിയുടെ കഴിവിനേയും ആത്മാര്‍ത്ഥതയേയും പ്രശംസിച്ച് ചിലര് രംഗത്തെത്തി.


ജുമാ മസ്ജിദാണ് - Srirangapatna | ജുമാ മസ്ജിദാണ് Photos, Sightseeing -NativePlanet Malayalam\nഹോം » സ്ഥലങ്ങൾ » ശ്രീരംഗപട്ടണം » ആകര്‍ഷണങ്ങള് » ജുമാ മസ്ജിദാണ്\nജുമാ മസ്ജിദാണ്, ശ്രീരംഗപട്ടണം\nമസ്ജിദ് ഇ അല എന്നറിയപ്പെടുന്ന ജുമാ മസ്ജിദാണ് ശ്രീരംഗപട്ടണത്തിലെ ഒരു പ്രധാനപ്പെട്ട ആകര്‍ഷണം. മൈസൂര് ഭരണാധികാരിയായിരുന്ന ടിപ്പു സുല്‍ത്താന് 1784ലാണ് ജുമാ മസ്ജിദ് നിര്‍മിച്ചത്. നിത്യപ്രാര്‍ത്ഥനന നടത്തിപ്പോന്നിരുന്നു ഇവിടെ. ടിപ്പുവിന് ഏറ്റവും പ്രിയപ്പെട്ട സ്ഥലമായിരുന്നു ഇതെന്ന് കരുതപ്പെടുന്നു. വിശാലമായ മുറ്റവും പ്രാര്‍ത്ഥനാമുറിയുമുണ്ട് മസ്ജിദിന്. അഷ്ടകോണോടുകൂടിയ രണ്ട് മിനാരങ്ങളാണ് മസ്ജിദിന്റെ മറ്റൊരു പ്രധാന ആകര്‍ഷണം.\nരണ്ട് നിലകള് വീതമുള്ള ഇവയുടെ മുകളിലേയക്കെത്താന് ഇരുനൂറോളം പടികള് കയറണം. 97 വര്‍ഷം പഴക്കമുള്ളതും എന്നാല് ഇപ്പോഴും പ്രവര്‍ത്തിക്കുന്നതുമായ ഒരു ക്ലോക്കും ഇവിടെ കാണാന് സാധിക്കും. തറനിരപ്പില് നിന്നും അല്‍പ്പം ഉയര്‍ന്നാണ് മസ്ജിദ് സ്ഥിതിചെയ്യുന്നത്. താഴികക്കുടങ്ങളോട് കൂടിയ രണ്ട് മിനാരങ്ങളുമുണ്ട്. അഷ്ടകോണുകളുള്ള ഈ മിനാരങ്ങള്‍ക്ക് പ്രാക്കൂട് ദ്വാരങ്ങളുണ്. മിനാരങ്ങള്‍ക്ക് മുകളില് നിന്നും നോക്കിയാല് പരിസരത്തെ മനോഹരമായ കാഴ്ചകള് കണ്ടാസ്വദിക്കാം. അമ്പത് വര്‍ഷക്കാലത്തോളം ജുമാ മസ്ജിദില് പ്രാര്‍ത്ഥനകള് നടത്തിയിരുന്നത് ഇമാമായിരുന്ന അബ്ദുള് ഫഫീസ് ജുനൈദിയായിരുന്നു.\nഅള്ളാഹുവിന്റെ തൊണ്ണൂറ്റിയൊന്‍പത് പേരുകള് ആലേഖനം ചെയ്തിരിക്കുന്നതും സഞ്ചാരികള്‍ക്ക് ഇവിടെ കാണാം. മദ്രസ, മതകാര്യാലയം എന്നിവും ജുമാ മസ്ജിദിന്റെ പരിസരത്തായുണ്ട്. 1787 ല് ടിപ്പു സ്ഥാപിച്ച് മസ്ജിദ് ഇ അലാ അഥവാ ജമാമസ്ജിദ് ആണ് കോട്ടയ്ക്കുള്ളിലെ മറ്റൊരു വിസ്മയം. ണ്. ള് വീതമുണ്ട്. േകാട്ടയ്ക്കുള്ളില് തന്നെ അല്പമകലെ മാറി, അതിപുരാതനമായ ശ്രീരംഗനാഥസ്വാമിക്ഷേത്രം തലയെടുപ്പോടെ നിലകൊള്ളുന്നു.\nഎഡി 897ല് തിരുമലയ ഗംഗന് സ്ഥാപിച്ചതെന്ന് വിശ്വസിക്കപ്പെടുന്ന ഈ വിഷ്ണുക്ഷേത്രം, തിരുച്ചിയിലെ അന്ത്യരംഗശ്രീരംഗക്ഷേത്രം, ശിവസമുദ്രത്തിലെ മധ്യരംഗക്ഷേത്രം എന്നിവയ്‌ക്കൊപ്പം ആദിരംഗക്ഷേത്രമായി കണക്കാക്കപ്പെടുന്നു. ഹൈദരാലിയും ടിപ്പുവും ക്ഷേത്രത്തെ അങ്ങേയറ്റം ബഹുമാനിച്ചിരുന്നതായും സം‘ാവനകള് നനല്‍കിയിരുന്നതുമായാണ് ചരിത്രം.


ഇന്ത്യയുടെ ദല്‍വീര് ഭണ്ഡാരി അന്താരാഷ്ട്ര നീതിന്യായ കോടതി ജഡ്ജി - India News 24\nPosted on November 21, 2017 by contributor\nഹേഗ്: അന്താരാഷ്ട്ര നീതിന്യായ കോടതി ജഡ്ജിയായി ഇന്ത്യക്കാരന് ദല്‍വീര് ഭണ്ഡാരി തിരഞ്ഞെടുക്കപ്പെട്ടു. 15 അംഗങ്ങളുള്ള ന്യായാധിപ ബെഞ്ചിലെ അവസാനത്തെ ആളായാണ് എഴുപതുകാരനായ ബണ്ഡാരി തിരഞ്ഞെടുക്കപ്പെട്ടത്. അവസാന സീറ്റിനു വേണ്ടി ബ്രിട്ടന് രംഗത്തുണ്ടായിരുന്നെങ്കിലും തിരഞ്ഞെടുപ്പ് നടപടികളിലേക്ക് കടക്കാതെ പിന്‍വാങ്ങുകയായിരുന്നു. ഇതോടെ അന്താരാഷ്ട്ര നീതിന്യായ കോടതിയുടെ ചരിത്രത്തില് ആദ്യമായി ബ്രിട്ടീഷ് ജഡ്ജിയില്ലാത്ത ബെഞ്ച് രൂപംകൊള്ളുകയാണ്.\nദല്‍വീന്ദര് ഭണ്ഡാരിയും ബ്രിട്ടന്റെ ക്രിസ്റ്റഫര് ഗ്രിന്‍വൂഡുമാണ് ബെഞ്ചിലെ അവസാന സിറ്റിനായി പരിഗണനയിലുണ്ടായിരുന്നത്. ഇതില് നിന്നും ഒരാളെ തിരഞ്ഞെടുക്കാനായി നടത്തിയ ആദ്യഘട്ട മത്സരത്തില് ആര്‍ക്കും വ്യക്തമായ ഭൂരിപക്ഷം ലഭിച്ചിരുന്നില്ല. അന്താരാഷ്ട്ര നീതിന്യായ കോടതിയുടെ ഘടനയനുസരിച്ച് യു എന് പൊതുസഭയിലും രക്ഷാസമിതിയിലും ഭൂരിപക്ഷം നേടുന്ന ആളാണ് ജഡ്ജിയായി തിരഞ്ഞെടുക്കപ്പെടുക. എന്നാല് രണ്ട് പേര്‍ക്കും രണ്ടിടത്തും ഒരുമിച്ച് ഭൂരിപക്ഷം നേടാനായില്ല. ഭണ്ഡാരിക്ക് പൊതുസഭയിലും ഗ്രീന്‍വുഡിന് രക്ഷാസമിതിയിലും ഭൂരിപക്ഷമുണ്ടായിരുന്നു.\nമുന്‍കാലങ്ങളിലുള്ള കീഴ്‌വഴക്കമനുസരിച്ച് പൊതുസഭയില് ഭൂരിപക്ഷമുള്ളയാളാണ് ജഡ്ജിയാകേണ്ടത്. ഇതിനെതിരെ ബ്രിട്ടന് ശ്രമം തുടങ്ങിയതോടെ വീണ്ടും തിരഞ്ഞെടുപ്പിനുള്ള ഒരുക്കങ്ങളായി. ഒടുവില് ഇനിയും തിരഞ്ഞെടുപ്പ് വേണ്ടെന്ന നിലപാടില് ബ്രിട്ടന് പിന്‍മാറുകയായിരുന്നു. 1945ല് ആന്താരാഷ്ട്ര നീതിന്യായ കോടതി സ്ഥാപിതമായശേഷം ആദ്യമായാണ് ജഡ്ജിയായി ബ്രിട്ടീഷ് പൗരന് ഇല്ലാതാകുന്നത്.


news | ഇന്നലെ ബ്രിട്ടനിൽ പുതിയ കോവിഡ് രോഗികളുടെ എണ്ണം 3000 കടന്നു; രോഗവ്യാപനത്തെ തുടർന്ന് അടച്ചുപൂട്ടിയത് 300 സ്‌കൂളുകൾ; സ്‌കൂൾ തുറന്നത് ബ്രിട്ടന് പാരയായി മാറിയതിങ്ങനെ - MarunadanMalayalee.com\nഇന്നലെ ബ്രിട്ടനിൽ പുതിയ കോവിഡ് രോഗികളുടെ എണ്ണം 3000 കടന്നു; രോഗവ്യാപനത്തെ തുടർന്ന് അടച്ചുപൂട്ടിയത് 300 സ്‌കൂളുകൾ; സ്‌കൂൾ തുറന്നത് ബ്രിട്ടന് പാരയായി മാറിയതിങ്ങനെ\nSeptember 16, 202009:06 AM IST Permalink\nബ്രിട്ടനിൽ രോഗവ്യാപനം ശക്തി പ്രാപിക്കുന്നതിന്റെ സൂചനയായി ഇന്നലെയും പുതിയതായി രോഗബാധ സ്ഥിരീകരിച്ചവരുടെ എണ്ണം 3000 കടന്നു. അതേസമയം മരണ നിരക്കിൽ കാര്യമായ കുറവുണ്ടെന്നത് ഒരല്പം ആശ്വാസം പകരുന്നു. പുതിയ രോഗികളുടെ പ്രതിവാര ശരാശരി, രണ്ടാഴ്‌ച്ച കൊണ്ട് ഇരട്ടിച്ച് 3000 ത്തിൽ എത്തിയിരിക്കുന്നു. രോഗവ്യാപനം കുറഞ്ഞു തുടങ്ങുന്ന കാഴ്‌ച്ചയായിരുന്നു ജൂലായില്കണ്ടതെങ്കിൽ ഓഗസ്റ്റ് മാസത്തോടെ അത് മെല്ലേ വർദ്ധിക്കുവാൻ ആരംഭിച്ചു. എന്നാൽ കഴിഞ്ഞ രണ്ടാഴ്‌ച്ചയായി രോഗവ്യാപനത്തിൽ ദൃശ്യമാകുന്നത് ക്രമാതീതമായ വർദ്ധനവാണ്.\nഇന്നലെ 27 കോവിഡ് മരണങ്ങളാണ് സ്ഥിരീകരിച്ചത്.തൊട്ടു മുൻപത്തെ ദിവസം അത് ഒമ്പതായിരുന്നു. അതേസമയം കഴിഞ്ഞ ചൊവ്വാഴ്‌ച്ച മരണ സംഖ്യ 32 ആയിരുന്നു. രണ്ടാം വരവിൽ കൊറോണ പ്രധാനമായും ലക്ഷ്യം വയ്ക്കുന്നത് യുവതലമുറയേയായതുകൊണ്ടാണ് മരണനിരക്കിൽ കുറവുള്ളതെന്നാണ് ഈ രംഗത്തെ വിദഗ്ദർ പറയുന്നത്. മാത്രമല്ല, വൈദ്യശാസ്ത്രം ഇപ്പോൾകൊറോണയെ നേരിടാൻ കുറേകൂടി തയ്യാറെടുക്കുകയും ചെയ്തിരിക്കുന്നു.\nഅതേസമയം കൊട്ടിഘോഷിച്ചു നടത്തിയ സ്‌കൂൾ തുറക്കൽ ബ്രിട്ടന് പാരയായി മാറിയിരിക്കുകയാണെന്നാണ് റിപ്പോർട്ടുകൾ സൂചിപ്പിക്കുന്നത്. ഇതുവരെ 30 സ്‌കൂളുകളോളം പൂർണ്ണമായും അടച്ചുപൂട്ടേണ്ടിവന്നിട്ടുണ്ട്. വിദ്യാർത്ഥികളിൽ ചിലർക്ക് രോഗബാധ സ്ഥിരീകരിച്ചതിനെ തുടർന്നാണിത്. അതേ സമയം ഇംഗ്ലണ്ടിലും വെയിൽസിലുമായി 300 സ്‌കൂളുകൾ ഭാഗികമായി അടച്ചുപൂട്ടി. ഇതോടെ ആയിരക്കണക്കിന് വിദ്യാർത്ഥികൾക്കാണ് പഠനം മുടങ്ങിയത്.\nഓഗസ്റ്റ് 12 ന് വിദ്യാഭ്യാസം പുനരാരംഭിച്ച സ്‌കോട്ട്ലാൻഡിലും സമാന പ്രശ്നങ്ങൾ നേരിടുന്നുണ്ട്. വെയിൽസിൽ സ്‌കൂളുകൾ തുറന്നത് ഓഗസ്റ്റ് 31 നായിരുന്നു. ഇവിടെയും അദ്ധ്യാപകരും വിദ്യാർത്ഥികളും രോഗഭയത്താൽ കടുത്ത മാനസിക സമ്മർദ്ദത്തിലാണെന്നാണ് വിവിധ യൂണിയനുകൾ പറയുന്നത്.\nരോഗബാധ വർദ്ധിക്കുന്നതോടെ പരിശോധനകൾക്കായി എത്തുന്നവരുടെ എണ്ണവും വർദ്ധിക്കുന്നുണ്ട്. പരിമിതമായ പരിശോധനാ സംവിധാനങ്ങൾ മൂലം പരിശോധനകൾ വൈകുന്നു. അദ്ധ്യാപകരേയും വിദ്യാർത്ഥികളേയും പരിശോധിച്ച് വേഗത്തിൽ റിപ്പോർട്ടുകൾ ലഭ്യമാക്കിയില്ലെങ്കിൽ, മാസങ്ങൾക്ക് ശേഷം തുറന്ന സ്‌കൂളുകൾ വീണ്ടും അടച്ചുപൂട്ടേണ്ടിവരുമെന്ന് ചില പ്രധാന അദ്ധ്യാപകർ പ്രസ്താവിച്ചിരുന്നു. അതേസമയം ലബോറട്ടറികളിൽ ആവശ്യത്തിന് ജീവനക്കാരില്ലാത്തതാണ് പരിശോധന വൈകുവാൻ കാരണമെന്നാണ് ഔദ്യോഗിക ഭാഷ്യം.\nരോഗവ്യാപനം മൂർചിക്കുന്ന ഘട്ടത്തിലാണ് റൂൾ ഓഫ് സിക്സുമായി എത്തുന്നത്. എന്നാൽ ഇത് എത്രത്തോളം ഫലപ്രദമാകും എന്ന കാര്യത്തിൽ രണ്ടഭിപ്രായമാണുള്ളത്. രോഗവ്യാപനത്തിന്റെ തോത് കുറയ്ക്കാൻ ഇത് സഹായിക്കും എന്ന് ഒരു വിഭാഗം പറയുമ്പോൾ, തൊഴിലിടങ്ങളും മറ്റ് പല സ്ഥലങ്ങളും ഒഴിവാക്കിക്കൊണ്ടുള്ള നടപടി പൂർണ്ണമായും ഫലം കാണില്ലെന്നാണ് മറുവിഭാഗം പറയുന്നത്. ഇത് ഇത്തരത്തിൽ തുടർന്നാൽ ഒരുപക്ഷെ ഒരു രണ്ടാം ലോക്ക്ഡൗൺ ബ്രിട്ടനിൽ അനിവാര്യമായേക്കാം എന്ന ആശങ്കയും നിലനിൽക്കുന്നു.\nയുകെ മലയാളികളുടെ പേരിൽ നിയമസഭയിൽ പോര്; വി ഡി സതീശൻ എംഎൽഎ ബിർമിങാമിൽ പോയി പിരിച്ച പണത്തിന്റെ കണക്ക് എവിടെയെന്ന് എം സ്വരാജ്; തന്റെ അക്കൗണ്ടിൽ ഒരു രൂപ പോലും എത്തിയിട്ടില്ലെന്ന് സതീശൻ മറുനാടൻ മലയാളിയോട്; പറവൂരിൽ പ്രളയ സഹായ ഫണ്ട് സ്വീകരിച്ചത് പുനർജനി ട്രസ്റ്റ്; സൈബർ സഖാക്കൾ ഏറ്റെടുത്ത പ്രചാരണം സതീശന്റെ മറുപടിയോടെ മുനയൊടിയുമ്പോൾ; യുകെ മലയാളികളെ സിപിഎം എംഎൽഎ അപമാനിച്ചെന്ന് ഒഐസിസി യുകെയും\nഅവിഭക്ത കോഴിക്കോട് ജില്ലയിലെ വിദ്യാഭ്യാസ സ്ഥാപനങ്ങളിൽ കെ എസ് യു യൂണിറ്റിട്ട് രാഷ്ട്രീയത്തുടക്കം; മലപ്പുറത്തെ യുഡിഎഫിൽ ലീഗ് പിടിമുറുക്കിയപ്പോഴും പ്രവർത്തകരെ കോൺഗ്രസിനൊപ്പം നിർത്തിയ ഡിസിസി പ്രസിഡന്റ്; പാർലമെന്ററി മോഹങ്ങളില്ലാത്ത അപൂർവം കോൺഗ്രസുകാരിലൊരാൾ: അന്തരിച്ച യുകെ ഭാസിയെ അനുസ്മരിക്കുമ്പോൾ\nകോവിഡിൽ മരിച്ചവരുടെ വിവരങ്ങൾ പുറത്തു വരുന്നു; ജോലി ചെയ്യുന്നവരിൽ കൂടുതൽ ഇരകളായതു പുരുഷന്മാർ; ടാക്സി, ബസ് ഡ്രൈവർമാർ, സെക്യൂരിറ്റി ജീവനക്കാർ, ഷെഫ് എന്നിവരുടേത് ഉയർന്ന മരണ നിരക്ക്; ഈ രംഗത്തും കെയർ ഹോമിലും ജോലി ചെയ്യു ന്നവർ മുൻകരുതൽ എടുക്കണമെന്ന് മുന്നറിയിപ്പ്; സാമൂഹ്യ വ്യാപനമെന്ന മരണ കെണിയിൽ യുകെ മലയാളികൾ വീണില്ലെന്നു സൂചന\nയു.എ.ഇയിൽ ഇന്ന് കോവിഡ് സ്ഥിരീകരിച്ചത് 1077 പേർക്ക്; രാജ്യത്ത് നിലവിൽ ചികിത്സയിൽ കഴിയുന്നത് 6,811 വൈറസ് ബാധിതർ\nവൻതോതിൽ ലഹരിവസ്തുക്കൾ കടത്തി; രണ്ട് പ്രവാസികൾ ഒമാനിൽ അറസ്റ്റിൽ


ഐപിഎല്ലിന് സാധ്യത മങ്ങി; ബോർഡിന് നഷ്ടം 2000 കോടി, ടീമുകൾക്ക് 100 കോടി | IPL hopes fade | Manorama News\nമനോരമ ലേഖകൻ March 24, 2020 10:01 PM IST\nറോയൽ ചാലഞ്ചേഴ്സ് താരങ്ങളായ വിരാട് കോലിയും എ.ബി.ഡിവില്ലിയേഴ്സും (ഫയൽ ചിത്രം)\nമുംബൈ ∙ രാജ്യമെങ്ങും നിയന്ത്രണങ്ങൾ പ്രഖ്യാപിച്ചതോടെ ഇന്ത്യൻ പ്രീമിയർ ലീഗ് ക്രിക്കറ്റിന്റെ 13–ാം പതിപ്പ് നടക്കാനിടയില്ല. കോവിഡ് ഭീതിമൂലം ഏപ്രിൽ 15 വരെ നീട്ടിവച്ച ടൂർണമെന്റിനെക്കുറിച്ച് ചർച്ച ചെയ്യാൻ ഇന്നലെ നിശ്ചയിച്ചിരുന്ന ടെലികോൺഫറൻസ് ബിസിസിഐ റദ്ദാക്കിയതോടെ ലോകത്തെ ഏറ്റവും വലിയ ട്വന്റി20 ലീഗിന്റെ 13–ാം പതിപ്പ് നടക്കുന്ന കാര്യം അനിശ്ചിതത്വത്തിലായത്. ഐപിഎൽ ഭരണസമിതിയുയും ടീം അധികൃതരുമായിട്ടായിരുന്നു കോൺഫറൻസ്.\n‘‘ഐപിഎല്ലിനെക്കുറിച്ച് ഇപ്പോൾ ചിന്തിക്കാൻ പോലുമാകില്ല. അതു കൊണ്ടു തന്നെ ഇതു ചർച്ച ചെയ്യുന്നതിലും കാര്യമില്ല. ഐപിഎൽ നടക്കില്ല എന്നാണെങ്കിൽ ആ സാഹചര്യം നമ്മൾ സ്വീകരിക്കേണ്ടി വരും..’’– കിങ്സ് ഇലവൻ പഞ്ചാബ് ടീം ഉടമ നെസ് വാഡിയ പറഞ്ഞു. കോവിഡ് ഭീതിയുടെ പശ്ചാത്തലത്തിൽ മുംബൈയിലെ ബിസിസിഐ ആസ്ഥാനം അടച്ചിട്ടിരിക്കുകയാണ്. നിലവിൽ ഏപ്രിൽ 15 വരെ ഏർപ്പെടുത്തിയിരിക്കുന്ന വീസ നിയന്ത്രണങ്ങൾ നീട്ടാനാണ് സാധ്യത. ഏപ്രിൽ അവസാനമോ മേയ് ആദ്യമോ എങ്കിലും തുടങ്ങാനായെങ്കിലേ രാജ്യാന്തര മത്സരങ്ങളെ ബാധിക്കാതെ ടൂർണമെന്റ് നടത്താനാകൂ.\nനഷ്ടം 2000 കോടി\nഈ വർഷം ഐപിഎൽ നടന്നില്ലെങ്കിൽ ഇന്ത്യൻ ക്രിക്കറ്റ് കൺട്രോൾ ബോർഡിന് (ബിസിസിഐ) മാത്രം ഏതാണ്ട് 2000 കോടി രൂപയോളം വരുമാന നഷ്ടമുണ്ടാകുമെന്നാണ് കണക്കാക്കുന്നത്. സംപ്രേഷണം, പരസ്യം എന്നിവയിൽ നിന്നുള്ള വരുമാനമെല്ലാം നഷ്ടമാകും. ഓരോ ടീമുകൾക്കും സംഭവിക്കാൻ സാധ്യതയുള്ള 100 കോടിയിലേറെ രൂപ വീതം വരുമാന നഷ്ടം വേറെയും.\nകൊറോണ വൈറസ് ഇന്ത്യയെ ബാധിച്ചു തുടങ്ങുന്നതിനു മുൻപ്, ഐപിഎൽ നിശ്ചയിച്ച സമയത്തിനു തന്നെ നടക്കുമെന്നാണ് ബിസിസിഐ പ്രസിഡന്റ് സൗരവ് ഗാംഗുലി പറഞ്ഞിരുന്നത്. എന്നാൽ പിന്നീട് ഇന്ത്യയും ഭീതിയിലായതോടെ മാർച്ച് 29നു തുടങ്ങേണ്ടിയിരുന്ന ടൂർണമെന്റ് ഏപ്രിൽ 15 വരെ നീട്ടിവച്ചു. മത്സരങ്ങൾ വെട്ടിച്ചുരുക്കി നടത്താനും ബിസിസിഐ ആലോചിച്ചു തുടങ്ങി.\nഎന്നാൽ ഈയാഴ്ച രാജ്യത്ത് നിയന്ത്രണങ്ങൾ കർശനമായതോടെ ഐപിഎൽ നടക്കുന്ന കാര്യം തന്നെ അനിശ്ചിതത്വത്തിലായി. എന്നാൽ ഗാംഗുലിയുടെ ആത്മവിശ്വാസത്തിനു മാത്രം ഇപ്പോഴും മങ്ങലേറ്റിട്ടില്ല. ‘‘ഐപിഎൽ മാറ്റിവച്ച അന്നത്തെ പോലെ തന്നെയാണ് ഇപ്പോഴും കാര്യങ്ങൾ. അതു കൊണ്ടു തന്നെ ഇപ്പോഴൊന്നും പറയാനില്ല. തൽസ്ഥിതി തുടരുന്നു..’’– ഇന്നലെ ഗാംഗുലിയുടെ വാക്കുകൾ.


ഒളിമ്പിക്‌സ് 2021: ജോക്കോവിച്ചിനെ കണ്ട ആവശത്തിൽ സായ് പ്രണീത്\nJul 22, 2021, 03:01 pm IST\nടോക്കിയോ: ലോക കായികരംഗത്തെ അതികായന്മാരെ പലരേയും നേരിൽ കാണുന്നതിന്റെ ആവേശത്തിലാണ് ഒളിമ്പിക്‌സ് ഗ്രാമത്തിലെ യുവതാരങ്ങൾ. ഇന്ത്യൻ ബാഡ്മിന്റൺ പുരുഷതാരം സായ് പ്രണീതും അത്തരം ഒരു സംഭവമാണ് തന്റെ ട്വീറ്റിലൂടെ പങ്കുവെക്കുന്നത്.\nതാൻ എന്നും ആരാധിക്കുന്ന ലോകടെന്നീസിലെ അതികായൻ നൊവാക് ജോക്കോവിച്ചിനെ കണ്ട ആവശമാണ് സായ് പ്രണീത് പങ്കുവെച്ചത്. ഒളിമ്പിക്‌സ് ഗ്രാമത്തിലെ റെസ്റ്റോറന്റിലാണ് സായ് പ്രണീത് ജോക്കോവിച്ചിനെ കണ്ടത്. സെർബിയൻ താരത്തിനൊപ്പം ഒരു സെൽഫിയെടുത്താണ് സായ് പ്രണീത് അസുലഭ നിമിഷത്തെ ഓർമ്മചെപ്പിൽ സൂക്ഷിച്ചത്.\nനിലവിൽ ലോക ഒന്നാം നമ്പർ ജോക്കോവിച്ച് വിംബിൾഡൺ കിരീടം ചൂടിയാണ് ഒളിമ്പിക്‌സിലെത്തിയത്. ഇറ്റലിയുടെ മാതിയോ ബരേറ്റിനിയെയാണ് ജോക്കോവിച്ച് തോൽപ്പിച്ചത്. ഇത്തവണ ഫെഡററും നദാലും ഒളിമ്പിക്‌സിൽ കളിക്കുന്നില്ല. കൊറോണ കാരണമാണ് ഇരുവരും പിന്മാറിയത്. ടോക്കിയോവിൽ ബാഡ്മിന്റണിൽ തന്റെ എല്ലാ കരുത്തും പ്രകടിപ്പിക്കാനാണ് ഇന്ത്യൻ താരത്തിന്റെ ശ്രമം. ആദ്യ റൗണ്ടിൽ താരതമ്യേന ദുർബലരായ എതിരാളികളാണെന്ന ആശ്വാസത്തിലാണ് സായ് പ്രണീത്.\nഉപയോഗ ശൂന്യമായ മാസ്‌കുകള് കൊണ്ട് മനോഹര വിവാഹ വസ്ത്രം\nകാഴ്ചക്കാര്‍ക്ക് കൗതുകമായി മൂണ് ഫിഷ്; അപൂര്‍വ മത്സ്യത്തെ കാണാന് കാഴ്ചക്കാരേറെ


ഇന്നത്തെ നക്ഷത്ര ഫലം (20 ജൂണ് 2019) - Malayalam Daily News\nഅശ്വതി: കരാറുജോലിയില് ഒപ്പുവെക്കും. കുടുംബത്തില് സ്വസ്ഥതയും സമാധാനവും ബന്ധുസഹായവും ഉണ്ടാകും. പൊതുപ്രവര്‍ത്തനങ്ങള്‍ക്ക് നേതൃത്വം നല്‍കും.\nഭരണി: അവസരങ്ങള് പരമാവധി പ്രയോജനപ്പെടുത്തും. ആഗ്രഹിച്ച വിദേശയാത്ര സഫലമാകും. പധതികള് വിജയിക്കും.\nകാര്‍ത്തിക: അന്തിമവിജയം അനുകൂലമാകും. വിജയസാധ്യത വിലയിരുത്താന് വിദഗ്ധോപദേശം തേടും. യാഥാര്‍ഥ്യത്തോടു യോജിക്കുന്ന ഉപദേശങ്ങള് സ്വീകരിക്കും.\nരോഹിണി: പ്രതികൂലസാഹചര്യങ്ങളെ അതിജീവിക്കും. നഷ്ടക്കച്ചവടത്തില് നിന്നും യുക്തിപൂര്‍വം പിന്മാറും. കുടുംബത്തില് സമാധാനമുണ്ടാകും.\nമകയിരം: അഭയം പ്രാപിച്ചു വരുന്നവര്‍ക്ക് ആശ്രയം നല്‍കും. പുത്രപൗത്രാദികളോടൊപ്പം ബന്ധുഗൃഹത്തിലേക്ക് യാത്രപുറപ്പെടും. ഭാവനകള് യാഥാര്‍ഥ്യമാകും.\nതിരുവാതിര: സംയുക്തസംരംഭത്തില് നിന്നും പിന്മാറും. വിദേശയാത്രക്ക് അനുമതി ലഭിക്കും. ജാമ്യം നില്‍ക്കരുത്. അസുഖങ്ങളാല് അവധിയെടുക്കും.\nപുണര്‍തം: അബദ്ധങ്ങളില്ലാതിരിക്കാന് കൂട്ടുത്തരവാദിത്വത്തില് നിന്നും ഒഴിഞ്ഞു മാറും. സംയുക്ത സംരംഭത്തില് നിന്ന് പിന്മാറി സ്വന്തമായ പ്രവര്‍ത്തനമേഖലകള്‍ക്ക് തുടക്കം കുറിക്കും\nപൂയ്യം: ചര്‍ച്ചകള് വിജയിക്കും. മാതാവിന് അസുഖം വര്‍ധിക്കും. ഭരണസംവിധാനത്തിലെ അപാകതകള് പരിഹരിക്കാന് അഹോരാത്രം പ്രവര്‍ത്തിക്കും.\nആയില്യം: പുതിയ ഉദ്യോഗത്തിന് അവസരമുണ്ടാകും. ആത്മവിശ്വാസം വര്‍ധിക്കും. വിവാഹം, പിറന്നാള് മംഗളകര്‍മങ്ങളില് പങ്കെടുക്കും. അപര്യാപ്തതകള്‍ക്കനുസരിച്ച് ജീവിക്കാന് തയ്യാറാകും.\nമകം: ഉപരിപഠനത്തിനു ചേരും. സംഘനേതൃത്വസ്ഥാനം ഏറ്റെടുക്കും. സുപ്രധാനമായ തീരുമാനം സ്വീകരിക്കും. ഉന്നതപദവി ലഭിക്കും.\nപൂരം: നിസാരകാര്യങ്ങള്‍ക്ക് കൂടുതല് പ്രയത്നം വേണ്ടിവരും. ശുഭകര്‍മങ്ങളില് നി ന്നും പിന്മാറുകയാണു നല്ലത്. അനാവശ്യചിന്തകള് ഉപേക്ഷിക്കണം.\nഉത്രം: ദേഹാസ്വാസ്ഥ്യത്താല് ചുമതലകള് കീഴ്ജീവനക്കാരെ ഏല്‍പിക്കും. ഉദ്യോഗത്തില് പ്രതീക്ഷിച്ച നേട്ടമില്ലാതത്തിനാല് ഉപരിപഠനത്തിന് ചേരാന് തീരുമാനിക്കും.\nഅത്തം: ആത്മധൈര്യവും, ആത്മവിശ്വാസവും വര്‍ധിക്കും. ഇടപെടുന്ന കാര്യങ്ങള്‍ക്ക് ലക്ഷ്യപ്രാപ്തിയുണ്ടാകും. പുതിയ വിജ്ഞാനം ആര്‍ജിക്കാന് അവസരമുണ്ടാകും.\nചിത്ര: ജീവിതപങ്കാളിയുടെ ആശയങ്ങള് സ്വീകരിക്കും. ബന്ധുവിന്‍റെ പിറന്നാളാഘോഷത്തില് പങ്കെടുക്കും. ആത്മാഭിമാനവും ആത്മവിശ്വാസവും പ്രവര്‍ത്തനക്ഷമതയും വര്‍ധിക്കും.\nചോതി: സന്താനങ്ങളുടെ ആവശ്യങ്ങള് പരിഗണിക്കും. സ്വസ്ഥതയും സമാധാനവും കാര്യനിര്‍വഹണശക്തിയും ഉണ്ടാകും. ഗഹനമായ വിഷയങ്ങള് പരിഹരിക്കും.\nവിശാഖം: പുതിയ സ്നേഹബന്ധം ഉടലെടുക്കും. സന്തുഷ്ടിയും സമാധാനവുമുണ്ടാകും. ഗൃഹനിര്‍മാണത്തിന് ഭൂമിവാങ്ങും. കലാകായിക പരിശീലനങ്ങള് പുനരാരംഭിക്കും.\nഅനിഴം: സങ്കീര്‍ണമായ പ്രശ്നങ്ങള് പരിഹരിക്കും. സഹപ്രവര്‍ത്തകരുടെ സഹായ സഹകരണങ്ങള് ആശ്വാസത്തിനു വഴിയൊരുക്കും. ഉത്സവാഘോഷത്താല് ആഹ്ലാദമനുഭവപ്പെടും\nതൃക്കേട്ട: ഭൂമിക്രയവിക്രയങ്ങളില് പുനഃപ്രവശിക്കും. ബന്ധുക്കള് വിരുന്നുവരും. തന്ത്രങ്ങള് ആവിഷ്കരിക്കുന്നതിനുള്ള യുക്തിയും നിഷ്കര്‍ഷയും ഉണ്ടാകും.\nമൂലം: വസ്തുതര്‍ക്കം പരിഹരിക്കും. ഗൃഹോപകരണങ്ങള് മാറ്റിവാങ്ങും. ഉദ്യോഗം നഷ്ടപ്പെടുമെന്ന സൂചന ലഭിക്കും. യാഥാര്‍ഥ്യബോധമുള്ള പ്രവര്‍ത്തനങ്ങള് വിജയി ക്കും.\nപൂരാടം: ക്രവിക്രയങ്ങളില് സാമ്പത്തിക പുരോഗതിനേടും. ധാര്‍മിക ഉത്തരവാദിത്ത്വങ്ങള് വര്‍ധിക്കും. ഏറ്റെടുത്ത പ്രവര്‍ത്തികള് ലക്ഷ്യപ്രാപ്തിയിലെത്തിക്കാന് സാധിക്കും.\nഉത്രാടം: വിവിധങ്ങളും വ്യത്യസ്ഥങ്ങളുമായ പ്രവര്‍ത്തികള് സമയപരിധിക്കുള്ളില് ചെയ്തുതീര്‍ക്കാന് സാധിക്കും. തൃപ്തിയായ ഉദ്യോഗത്തിന് നിയമനാനുമതി ലഭിക്കും.\nതിരുവോണം: പ്രയത്നങ്ങള്‍ക്ക് ഫലമുണ്ടാവില്ല. അസുഖങ്ങള്‍ക്ക് വിദഗ്ധപരിശോധന വേണ്ടിവരും. പണം കടം കൊടുക്കരുത്. അഭിപ്രായവ്യത്യാസം അബദ്ധങ്ങള്‍ക്കു വഴിയൊരുക്കും.\nഅവിട്ടം: ജീവിതപങ്കാളിയുടെ ആവശ്യങ്ങള് യാഥാര്‍ഥ്യമാക്കാന് സാധിക്കും. നീതിപൂര്‍വമുളള സമീപനം സര്‍വകാര്യവിജയത്തിനു വഴിയൊരുക്കും. തീരുമാനങ്ങളില് ഔചിത്യമുണ്ടാകും.\nചതയം: ഓര്‍മശക്തി കുറയും. അധികച്ചെലവു നിയന്ത്രിക്കും. വിശ്വസ്ത ജീവനക്കാരില് നിന്നും വിപരീതപ്രതികരണങ്ങള് വന്നുചേരും.\nപൂരോരുട്ടാതി: ഇടപെടുന്ന കാര്യങ്ങളില് ഫലപ്രാപ്തിയുണ്ടാകും. അധികാരപരിധി വര്‍ധിക്കും. വ്യായാമവും പ്രാണായാമവും വര്‍ധിക്കും.\nഉത്രട്ടാതി: പുതിയ സ്നേഹബന്ധം ഉടലെടുക്കും. തൊഴില്‍മേഖലയിലുളള അനിഷ്ടങ്ങള് ഒഴിഞ്ഞുമാറുവാന് പ്രത്യേക വഴിപാടുകള് നേരും. ചര്‍ച്ചകള്‍ക്ക് ഫലപ്രാപ്തിയുണ്ടാകും.\nരേവതി: പണമിടപാടുകളില് സൂക്ഷിക്കണം. പ്രസ്താവനകള് ഫലവത്താകും. ഭക്ഷ്യ വിഷബാധക്കു യോഗമുണ്ട്. ജീവിതമാര്‍ഗത്തിന് വഴിത്തിരിവുണ്ടാകും.


Karnataka; new ministers seek district in-charge posts | അധികാരത്തിനായി തമ്മിലടിച്ച് ബിജെപി മന്ത്രിമാര്, ഭീഷണി, സമ്മര്‍ദം; യെഡിയൂരപ്പക്ക് തലവേദന മാറുന്നില്ല - Malayalam Oneindia\nPublished: March22020, 12:26 [IST]\nബെംഗളൂരു: സഖ്യ സര്‍ക്കാറിനെ വീഴിത്തി അധികാരത്തിലേറിയ കര്‍ണാടകയിലെ യെഡിയൂരപ്പ സര്‍ക്കാറിന് മുന്നില് പ്രശ്നങ്ങള് ഒഴിഞ്ഞു നിന്ന സമയമില്ല. ഒന്ന് പരിഹരിക്കുന്നതിന് മുന്‍പേ മറ്റൊന്ന് എന്ന രീതിയില് പ്രശ്നങ്ങള് അനുദിനം വര്‍ധിച്ചു വരികയാണ്. കോണ്‍ഗ്രസില് നിന്നും ജെഡിഎസില് നിന്നും കൂറുമാറിയെത്തിയവര്‍ക്ക് മന്ത്രി സ്ഥാനം നല്‍കുന്നതായിരുന്നു യെഡിയൂരപ്പ നേരത്തെ നേരിട്ടിരുന്ന പ്രധാന പ്രശ്നം.\nB. S. Yediyurappa's Minister's moving against him | Oneindia Malayalam\n11 ല് 10 പേരെ മന്ത്രിസഭയില് ഉള്‍പ്പെടുത്തിയെങ്കിലും ശേഷിക്കുന്ന മഹേഷ് കുമത്തല്ലിയും പാര്‍ട്ടിയില് ആദ്യമേ ഉള്ള നേതാക്കളും അതൃപ്തി പരസ്യമായി പ്രകടിപ്പിച്ച് രംഗത്ത് വന്നു. ഈ പ്രശ്നം ഒരുവിധം പരിഹരിച്ച് വരുന്നതിന് മുമ്പാണ് മന്ത്രിസ്ഥാനം കിട്ടിയവര് വകുപ്പ് വിഭജനത്തിന്‍റെ പേരില് പുതിയ തര്‍ക്കങ്ങള്‍ക്ക് രൂപം കൊടുത്തു.\nപ്രഖ്യാപിച്ച് ദിവസങ്ങള് കഴിയുന്നതിന് മുന്‍പെ വകുപ്പുകള് മാറ്റി നല്‍കിയാണ് യെഡിയൂരപ്പ ഈ പ്രശ്നങ്ങള് ഒതുക്കിയത്. അതിനിടെയാണ് ഗുല്‍ബര്‍ഗയില് നിന്നുള്ള ബിജെപി എംഎല്‍എ ദത്താത്രേയ സി പാട്ടീല് രേവൂര് എന്ന അപ്പു ഗൗഡ പാട്ടീലിനെ മന്ത്രിയാക്കണമെന്ന ലിംഗായത്ത് സമുദായത്തില് നിന്ന് ഭീഷണിയുണ്ടാവുന്നത്.\nഇതിനെല്ലാം പുറമെയാണ് ജില്ലകളുടെ ചുമതലയുടെ പേരില് മന്ത്രിമാര് യെഡിയൂരപ്പക്ക് മുന്നില് സമ്മര്‍ദ്ദവുമായി എത്തിയിരിക്കുന്നത്. പുതുതായി അധികാരമേറ്റ മന്ത്രിമാര് അവരുടെ ഇഷ്ടാനുസരമുള്ള ജില്ലകളുടെ ചുമതല ആവശ്യപ്പെട്ടതോടെ മുഖ്യമന്ത്രി യെഡിയൂരപ്പ വീണ്ടും വെട്ടിലായിരിക്കുകയാണ്.\nരണ്ട് ജില്ലകളുടെ ചുമതല\nആദ്യഘട്ടത്തില് മന്ത്രിസഭയില് അംഗങ്ങളായ 17 മന്ത്രിമാരില് 12 പേര്‍ക്ക് രണ്ട് ജില്ലകളുടെ വീതം ചുമതലയുണ്ട്. അശ്വന്ത് നാരായണ്, ലക്ഷ്മണ് സാവദി, ഗോവിന്ദ് കാര്‍ജോള്, ജഗദീഷ് ഷെട്ടാര്, ഈശ്വരപ്പ, ബസവരാജ് ബൊമ്മയ്, ആര് അശോക്, ജെസി മധുസ്വാമി, സിസി പാട്ടില്, ബി ശ്രീരാമലു, വി സോമണ്ണ, പ്രഭു ചൗഹാന് എന്നിവര്‍ക്കാണ് രണ്ട് ജില്ലകളുടെ ചുമതലയുള്ളത്.\nഇത് കൂടി പരിഗണനയിലെടുത്താണ് പുതിയ മന്ത്രിമാര് സ്വന്തം ജില്ലകളുടെ ചുമതലയ്ക്കായുള്ള നീക്കം നടത്തുന്നത്. ഇതിനെതിരെ മുതിര്‍ന്ന ബിജെപി നേതാക്കള് കൂടിയായ മന്ത്രിമാര് ചോദ്യം ചെയ്തതാണു യെഡിയൂരപ്പയെ വലയ്ക്കുന്നത്. എന്തുവന്നാലും ജില്ലകളുടെ ചുമതല വിട്ടുനല്‍കാന് തയ്യാറില്ലെന്നാണ് ഈ മന്ത്രിമാരുടെ നിലപാട്.\nതലസ്ഥാനമായ ബെംഗളൂരുവിനോട് ചേര്‍ന്ന് കിടക്കുന്ന ജില്ലകള്‍ക്കാണ് ആവശ്യക്കാര് ഏറെയും. ഉപമുഖ്യമന്ത്രി അശ്വന്ത് നാരായണന് ചുമതലയുള്ള രാമനഗര, ചിക്കബല്ലൂപര് ജില്ലകളുടെ ചുമതലയ്ക്കായി നിരവധി പേരാണ് രംഗത്തുള്ളത്. അശോകിന് ചുമതലയുള്ള മാണ്ഡ്യ, ബെംഗളൂരു റൂറല് ജില്ലകള്‍ക്കായി മൂന്നിലേറെ മന്ത്രിമാരാണ് അവകാശവാദം ഉന്നയിക്കുന്നത്.\nമാണ്ഡ്യയില് നിന്നുള്ള അംഗമാണ് പുതുതായി മന്ത്രിസഭയില് ചേര്‍ന്ന നാരായണ ഗൗഡ. മാണ്ഡ്യക്കായി അദ്ദേഹം ശക്തമായ സമ്മര്‍ദ്ദം ചെലുത്തുന്നുണ്ടെന്നാണ് സൂചന. പുതിയ മന്ത്രിമാരുടെ ഈ ആവശ്യം നിറവേറ്റണമെങ്കില് അശോകിനും അശ്വന്ത് നാരായണിനും രണ്ടില് ഏതെങ്കിലും ഒരു ജില്ലയുടെ ചുമതല ഉപേക്ഷിക്കേണ്ടി വരും.\nലക്ഷ്ണണ് സാവദിയുടെ കയ്യിലുള്ള ബല്ലാരിക്കായി നോട്ടമിട്ടിരിക്കുന്നത് ആനന്ദ് സിംഗാണ്. ബെളഗാവി ജില്ലയ്ക്കായി രംഗത്തുള്ള രമേശ് ജാര്‍ക്കിഹോളി, ഒപ്പം തന്‍റെ കൂട്ടാളിയായ ശ്രീമന്ത് പാട്ടീലിന് യാദഗിരി അല്ലെങ്കില് വിജയപുര ജില്ലകളുടെ ചുമതല നേടികൊടുക്കാനും ശ്രമിക്കുന്നുണ്ട്.\nഅടുത്ത ദിവസം അറിയാം\nഉഡുപ്പി, ഹവേരി ജില്ലകളുടെ ചുമതലയാണ് ആഭ്യന്തര മന്ത്രി ബസവരാജ് ബൊമ്മയ്ക്കുള്ളത്. ഹവേരില് ബസവരാജിന്‍റെ സ്വന്തം ജില്ലയാണെങ്കിലും പുതുതായി നിയമിതനായ ബിസി പാട്ടീല് ഹവേരിയുടെ ചുമതലയ്ക്കായി രംഗത്തുണ്ട്. ഏതൊക്കെ മന്ത്രിമാര്‍ക്ക് ഏതൊക്കെ ജില്ലകളുടെ ചുമതല നഷ്ടപ്പെടുമെന്നത് അടുത്ത ദിവസം തന്നെ അറിയാന് കഴിയുമെന്നാണ് റിപ്പോര്‍ട്ടുകള് വ്യക്തമാക്കുന്നത്.\nഅതേസമയം, കൂറുമാറിയെത്തി മഹേഷ് കുമത്തല്ലിക്ക് മന്ത്രിസ്ഥാനം നല്‍കണമെന്ന ആവശ്യത്തില് രമേഷ് ജാര്‍ക്കിഹോളി ഇപ്പോഴും ഉറച്ചു നില്‍ക്കുകയാണ്. മൈസൂര് സൈയില് ഇന്‍റനാഷണല് ലിമിറ്റഡിന്‍റെ ചെയര്‍മാന് സ്ഥാനം നല്‍കിയെങ്കിലും മഹേഷ് കുമത്തല്ലി ഇത് നിരസിച്ചിരുന്നു.\nമഹേഷ് കുമത്തല്ലിയെ മന്ത്രിയാക്കിയില്ലെങ്കില് മന്ത്രിസ്ഥാനവും എംഎല്‍എ പദവിയും രാജിവയ്ക്കുമെന്ന് രമേഷ് ജാര്‍ക്കിഹോളി കഴിഞ്ഞ ദിവസം ഭീഷണിപ്പെടുത്തിയിരുന്നു. ബിജെപിയെ അധികാരത്തില് എത്തിച്ചതില് മഹേഷ് കുമത്തല്ലിക്കും വലിയ പങ്കുണ്ടെന്നും അദ്ദേഹത്തോടുള്ള അനീതി അംഗീകരിക്കാനാകില്ലെന്നും രമേഷ് ജാര്‍ക്കിഹോളി പറഞ്ഞു.\nഡിസംബര്5ന് നടന്ന ഉപതിരഞ്ഞെടുപ്പില് 11 എംഎല്‍എമാരില് ബളഗാവി അത്താണിയില് നിന്നുള്ള കുമത്തല്ലിക്ക് മാത്രമാണ് മന്ത്രിസ്ഥാനം ലഭിക്കാതിരുന്നത്. നിലവില്4മന്ത്രിമാരുള്ള ബെളഗാവിയില് നിന്നും കൂടുതല് പേരെ മന്ത്രിസഭയില് ഉള്‍പ്പെടുത്തുന്നതാണ് യെഡിയൂരപ്പക്ക് മുന്‍പിലുള്ള വെല്ലുവിളി.\nബെളഗാവി ഹുക്കേരിയില് നിന്നുള്ള നിയമസഭാംഗമായ ഉമേഷ് കട്ടിക്കും മന്ത്രിസഭയില് ഇടം നല്‍കേണ്ടതുണ്ട്. രണ്ടാംഘട്ട മന്ത്രിസഭ വികസനത്തില് ഉള്‍പ്പെടുത്താത്തില് പ്രതിഷേധിച്ച് യെഡിയൂരപ്പക്കെതിരെ നേരത്തെ ഉമേഷ് കട്ടി, നാവല്‍ഗുണ്ട എംഎല്‍എ ശങ്കര് പാട്ടീല് തുടങ്ങിയവരുടെ നേതൃത്വത്തില് ഒരു വിഭാഗം എംഎല്‍എമാര് നേരത്തെ യോഗം ചേര്‍ന്നിരുന്നു.\nഉമേഷ് കട്ടിയെ മന്ത്രിയാക്കുമെന്ന് മുഖ്യമന്ത്രി യെഡിരൂപ്പ നേരത്തെ പ്രഖ്യാപിച്ചിരുന്നു. ഇവര്‍ക്ക് പുറമെ അരവിന്ദ ലിംബാവലി, സിപി യോഗേശ്വര് എന്നിവര്‍ക്കും മന്ത്രിസ്ഥാനം നല്‍കുമെന്ന് നേരത്തെ വാഗ്ദാനമുണ്ടായിരുന്നു. എന്നാല് മറ്റുള്ളവരും മന്ത്രിസ്ഥാനത്തിനായി അവകാശ വാദം ഉന്നയിച്ച് രംഗത്ത് വന്നതോടെ കൂറുമാറി എത്തിയവരെ മാത്രം ഉള്‍പ്പെടുത്തി യെഡിയൂരപ്പ മന്ത്രിസഭ വികസിപ്പിക്കകയായിരുന്നു.\nkaranataka bs yediyurappa bjp malayalam news ബിജെപി കര്‍ണാടക ബിഎസ് യെഡിയൂരപ്പ politics\nKarnataka; new ministers seek district in-charge posts\nStory first published: Monday, March 2, 2020, 12:26 [IST]